title: এগারো শিব মন্দির

text: যশোরের তৎকালীন রাজা নীলকণ্ঠ রায় ছিলেন রাজা প্রতাপাদিত্যের বংশধর। তাঁর রাজধানী ছিল চাঁচড়া। তিনি কিন্তু তিনি বসবাস করতেন অভয়নগরে ভৈরব নদীর পাড়ে। রাজা তাঁর মেয়ে অভয়াকে বিয়ে দেন নড়াইলের নড়াইলের জমিদারের ছেলে নীলাম্বর রায়ের সাথে। বিয়ের কিছু দিন পর নীলাম্বর দুরারোগ্য ব্যাধিতে আক্রান্ত হয়ে মারা যান। অল্প বয়সে বিধবা হয় অভয়াদেবী। সে সময়ে হিন্দু ধর্মে দ্বিতীয় বিবাহের কোন নিয়ম না থাকায় অভয়া বাকি জীবন পূজা-অর্চনা করে কাটাতে চায়। নীলকণ্ঠ মেয়ের অনুরোধে ১৭৪৫ সাল থেকে ১৭৬৪ সালের মধ্যে ১১টি শিব মন্দির স্থাপন করেন এবং মেয়ের নামে নগরীর নাম রাখেন অভয়নগর। বাংলাদেশ প্রত্নতত্ত্ব অধিদপ্তর ২০১৪ সালে থেকে এই স্থানে সংস্কার কাজ চালিয়ে আসছে যা শেষ হবে ২০১৭ সালে।


title: নবরত্ন

text: মহারাজা কৃষ্ণচন্দ্র রায় (১৭১০-১৭৮৩) নদীয়ার রাজা এবং কৃষ্ণনগর রাজবংশের প্রতিষ্ঠাতা ভবানন্দ মজুমদারের বংশধর। কৃষ্ণচন্দ্র ছিলেন রাজনৈতিক দূরদৃষ্টিসম্পন্ন একজন কূটকৌশলী ব্যক্তি। তার রাজদরবারের নবরত্নগণ হলেনঃ


title: নদিয়া রাজপরিবার

text: নদিয়ার রাজবংশের শ্রেষ্ঠ রাজা কৃষ্ণচন্দ্র রায়। পিতা রঘুরাম রায়ের মৃত্যুর পর মাত্র ১৮ বছর বয়সে ১৭২৮ খ্রিস্টাব্দে তিনি রাজা হন। বিদ্বান, প্রজাপালক ও সংস্কৃতিবান ছিলেন। তাঁর গঙ্গাবাসের প্রাসাদ ছিল নদিয়ার এক ক্রোশ পূর্বে শ্রীনগরে। তাঁর রাজত্বকালে রাজ্যে বিস্তার ও বিপুল সমৃদ্ধি ঘটে। তাঁর রাজত্বকাল নানা ঘটনায় পূর্ণ। পলাশীর যুদ্ধ, ছিয়াত্তরের মন্বন্তর,বর্গী হামলা ইত্যাদি তারই আমলে হয়। তার সময় বাংলায় শিক্ষা, সংস্কৃতি, সাহিত্য, সংগীতের বিকাশ ঘটেছিল। বিভিন্ন প্রতিভাবান মানুষ তার পৃষ্ঠপোষকতায় রাজসভা অলংকৃত করেন। রায়গুণাকর ভারতচন্দ্রকে তিনি মাসিক ৪০ টাকা বেতনে সভাকবি নিযুক্ত করেন।


title: নিদান

text:
ওয়েলশ সাধুদের ক্যালেন্ডারে, তাঁর স্বরণ উৎসব ৩০শে সেপ্টম্বর; আর স্কটিশ সাধুদের ক্যালেন্ডারে, ৩রা নভেম্বর। নিদানকে একজন সাধু হিসেবে সকলে শ্রদ্ধাজ্ঞাপন করে, যদিও তিনি কোন পোপের মাধ্যমে যাযক নয়, ইতিহাসবিদ হিসেবে জেন কার্টরাইট নোট, ওয়েলসের পবিত্রতার মধ্যে স্থানীয়ভাবে অর্পিত ও মধ্যযুগীয় ওয়েলশ সাধুদের কেউ রোমান ক্যাথলিক চার্চ দ্বারা যাযক হয়েছে বলে মনে হচ্ছে হয় না"
স্থানীয় গির্জায় স্মরণ করা অন্য এনগ্লোসি সাধুদের মধ্যে রয়েছেন:-


title: নদিয়া রাজপরিবার

text:
নদিয়া রাজবংশের আদি পুরুষ ভবানন্দ মজুমদার তিনি এই রাজবংশের সূচনা করেন। তাঁর বংশধররা 'রাজা' উপাধি ধারণ করে ব্রিটিশ শাসনের প্রতিষ্ঠাকাল পর্যন্ত নদিয়া শাসন করেন। জানা যায়, ভবানন্দ বঙ্গের শেষ স্বাধীন বাঙালি রাজা প্রতাপাদিত্যের (বারো ভুইঞাদের অন্যতম) রাজধানীতে প্রবেশের গুপ্ত পথ দেখিয়ে এবং প্রয়োজনীয় রসদ দিয়ে তিনি দিল্লির শাসক জাহাঙ্গীরের সেনাপতি মানসিংহকে সাহায্য করেছিলেন; তাই জাহাঙ্গীর তাঁর এই কাজে খুশি হয়ে ১৬০৬ খ্রিস্টাব্দে ফরমান জারি করে ভবানন্দকে মহৎপুর, নদিয়া, মারূপদহ, লেপা, সুলতানপুর, কাশিমপুর, বয়শা, মশুণ্ডা প্রভৃতি ১৪ টি পরগনা সনদসূত্রে দেন।
১৬০৮ খ্রিস্টাব্দে তৎকালীন বাংলার নবাব ইসমাইল খাঁ ভবানন্দের বুদ্ধি ও বিচক্ষণতার স্বীকৃতিস্বরূপ তাঁকে কানুনগো পদে নিযুক্ত করেন এবং সম্রাট জাহাঙ্গীরের কাছ থেকে তাঁর জন্য সনদ ও মজুমদার উপাধি এনে দেন। ১৬৩১ সালে ভবানন্দ সম্রাটের কাছ থেকে ফরমানের মাধ্যমে বৃহৎ জমিদারি লাভ করেন।


title: হোয়াইট হাউস

text: হোয়াইট হাউস মার্কিন যুক্তরাষ্ট্রের রাষ্ট্রপতির দাপ্তরিক বাসভবন। ওয়াশিংটন, ডি.সির পেনসিলভানিয়া এভিনিউয়ে অবস্থিত এই বাসভবনটি ১৭৯২ থেকে ১৮০০ সালের মধ্যে প্রতিষ্ঠিত হয়। জন অ্যাডামসের পর থেকে যুক্তরাষ্ট্রের সকল রাষ্ট্রপতিই এই বাসভবনে ছিলেন। এই ভবনের স্থাপতি ছিলেন জেমস হোবান, তিনি আয়ারল্যান্ডের নাগরিক। ১৮০১ সালে টমাস জেফারসন হোয়াইট হাউসে উঠলে, তিনি ভবনের সামনের দিকের অংশ প্রসারিত করেন। তিনি ভবনটির সামনে দুইটি স্তম্ভসারি তৈরি করেছিলেন।


title: প্রেসিডেন্ট গার্ড রেজিমেন্ট

text: প্রেসিডেন্ট গার্ড রেজিমেন্ট (পিজিআর) () বঙ্গভবনে অবস্থিত বাংলাদেশের রাষ্ট্রপতির নির্বাহী অফিসের একটি সত্তা, রাষ্ট্রপতির বিদেশ ভ্রমণ, রাষ্ট্রপতির সাধারণ যাতায়াত, চিকিৎসা সহায়তা ও জরুরি চিকিত্সা সেবা, এবং আতিথেয়তা পরিষেবা সহ সকল ধরনের নিরাপত্তা, সামরিক সহায়তা নিশ্চিত করে। পিজিআর এর প্রধান হলেন রাষ্ট্রপতির সামরিক সচিব এবং প্রেসিডেন্ট গার্ড রেজিমেন্টের কমান্ডার। রাষ্ট্রপতি জিয়াউর রহমান ১৯৭৬ সালে এই বাহিনী গঠন করেন। সেই সময় এটি "প্রেসিডেন্সিয়াল সিকিউরিটি ফোর্স" নামে পরিচিত ছিল। ১৯৮২ সালে রাষ্ট্রপতি হুসেন মুহাম্মদ এরশাদ এটি পূনর্গঠন করেন এবং একটি পূর্ণাঙ্গ বাহিনী হিসাবে উন্নীত করেন এবং সেই সময় এটির নাম পরিবর্তন করে নির্ধারণ করা হয় এবং নতুন নাম প্রেসিডেন্ট গার্ড রেজিমেন্ট।


title: সশস্ত্র বাহিনী দিবস (বাংলাদেশ)

text: ঢাকা সেনানিবাসে অবস্থিত শিখা অনির্বাণে মহামান্য রাষ্ট্রপতি, প্রধানমন্ত্রী এবং তিন বাহিনীর প্রধানদের পুষ্পস্তবকের মাধ্যমে দিবসটি শুরু হয়। বিকেলে সেনাকুঞ্জে প্রধানমন্ত্রী, মন্ত্রীবর্গ, বিরোধী দলীয় নেতা এবং অন্যান্য উচ্চপর্যায়ের সামরিক-বেসামরিক ব্যক্তিবর্গ সংবর্ধনায় সমবেত হন। অন্যান্য সেনানিবাস, নৌ ও বিমানঘাঁটিতে অনুরূপ সংবর্ধনা অনুষ্ঠানের আয়োজন করা হয়। বাংলাদেশ বেতার ও বিভিন্ন টেলিভিশন চ্যানেলে অনির্বাণ নামীয় বিশেষ অনুষ্ঠান সম্প্রচার করা হয়। দৈনিক সংবাদপত্রসমূহে বিশেষ ক্রোড়পত্র প্রকাশ করা হয়। মুক্তিযোদ্ধাদেরকে প্রধানমন্ত্রী ও তিন বাহিনীর প্রধান কর্তৃক পুরস্কৃত করা হয়। সকল সেনা ঘাঁটিতে উন্নতমানের খাবার পরিবেশন করা হয়। সেনাবিভাগের প্রকাশনা থেকে যুদ্ধ ও সামরিক বাহিনী সম্পর্কীয় বিশেষ নিবন্ধ সহযোগে প্রকাশনা বের করা হয়।


title: শাহ এ এম এস কিবরিয়া

text: শাহ এ এম এস কিবরিয়া পাকিস্তানের কূটনৈতিক মিশনের সদস্য হিসেবে কলকাতা, কায়রো, জাতিসংঘ মিশন, নিউইয়র্ক, তেহরান এবং জাকার্তায় নিয়োজিত ছিলেন। এছাড়াও তিনি ইসলামাবাদের পররাষ্ট্র মন্ত্রণালয়ে এবং ওয়াশিংটন ডি.সি.-তে পাকিস্তান দূতাবাসে নিযুক্ত ছিলেন। বাংলাদেশের মহান স্বাধীনতা সংগ্রামে শাহ কিবরিয়া ওয়াশিংটন ডি.সি.-তে অবস্থিত পাকিস্তান দূতাবাসে রাজনৈতিক পরামর্শদাতা হিসেবে চাকুরীরত ছিলেন। পাক দূতাবাসে কর্মরত অবস্থায় ৪ আগস্ট, ১৯৭১ তারিখে তিনি ও তার বাঙ্গালী সহকর্মীবৃন্দ দূতাবাস ত্যাগ করে বাংলাদেশের অস্থায়ী সরকারের প্রতি আনুগত্য দেখান। পরে তিনি ওয়াশিংটনে বাংলাদেশ মিশন তদারকী করাসহ বাংলাদেশের পক্ষে জনমত গঠনে প্রভূত সহায়তা করেন।


title: নতুন দিল্লি

text:
নিউ দিল্লির কেন্দ্রস্থলে রয়েছে রাষ্ট্রপতি ভবন (আগেকার নাম ভাইসরয়েজ হাউস)। এটি রাইসিনা হিলের উপর অবস্থিত। রাষ্ট্রপতি ভবনের দুপাশে কেন্দ্রীয় সচিবালয়ের দুটি ব্লক অবস্থিত। এই দুই ব্লকে প্রধানমন্ত্রীর কার্যালয় সহ ভারত সরকারের একাধিক মন্ত্রকের প্রধান কার্যালয়ের অবস্থিত। রাজপথের সমান্তরালে অবস্থিত সংসদ মার্গে ভারতীয় সংসদ ভবনটি অবস্থিত। কনট প্লেস নিউ দিল্লির একটি বৃহৎ বৃত্তাকার বাণিজ্য এলাকা। এটি ইংল্যান্ডের রয়্যাল ক্রেসেন্টের অনুকরণে নির্মিত। কনট প্লেসের বাইরের বৃত্তাকার পথটিতে পৌঁছতে মোট বারোটি রাস্তা ব্যবহার করা যায়। তার মধ্যে একটি হল জনপথ।
নিউ দিল্লি একটি পরিকল্পিত নগরী হওয়ায় এখানে অনেকগুলি আর্টেরিয়াল রোড আছে। এর মধ্যে রাজপথ, জনপথ ও আকবর রোড বিশেষভাবে উল্লেখযোগ্য। নিউ দিল্লি পৌর পরিষদের সিভিল ইঞ্জিনিয়ারিং বিভাগ এই শহরে রাস্তা নির্মাণ ও রক্ষণাবেক্ষণের দায়িত্বে নিযুক্ত। দিল্লি মেট্রো এখানকার পরিবহণের একটি গুরুত্বপূর্ণ মাধ্যম। ১৯৭১ সালে দিল্লি পরিবহণ নিগমের প্রশাসনিক দায়িত্ব দিল্লি পৌরসংস্থার হাত থেকে ভারত সরকারের হাতে তুলে দেওয়া হয়। এরপর নিউ দিল্লি দিল্লি পরিবহণ নিগমের আওতাধীন হন।


title: ক্যাম্প ডেভিড

text: ক্যাম্প ডেভিড মার্কিন যুক্তরাষ্ট্রের রাষ্ট্রপতিদের বিশ্রাম স্থান হিসেবে পরিচিত। ১৯৫৩ সালের পূর্ব পর্যন্ত এটি শাংগ্রি-লা নামে পরিচিতি ছিল। ওয়াশিংটন ডিসি’র ৬২ মাইল (১০০ কিমি) উত্তর-উত্তর-পশ্চিমাংশের মেরিল্যান্ডের থারমন্টের কাছে ক্যাটোকটিন মাউন্টেইন পার্কে অবস্থিত। আনুষ্ঠানিকভাবে এ স্থানটি নেভাল সাপোর্ট ফ্যাসিলিটি থারমন্ট নামে পরিচিত। মূলতঃ এটি একটি সামরিক স্থাপনা যা মার্কিন যুক্তরাষ্ট্রের নৌবাহিনীর সদস্যগণ দায়িত্ব পালন করেন। পর্বতসঙ্কুল এলাকায় ২০০ একর (৮১ হেক্টর) এলাকা নিয়ে ক্যাম্প ডেভিড গড়ে উঠেছে। সর্বোচ্চ নিরাপত্তা বেস্টনি বিদ্যমান থাকায় সাধারণ জনগণের প্রবেশাধিকার নিষিদ্ধ।


title: কন্ডোলিৎসা রাইস

text: কন্ডোলিৎসা রাইস (ইংরেজি ভাষা: Condoleezza Rice) (জন্ম: ১৪ নভেম্বর, ১৯৫৪), যিনি কন্ডোলিজা রাইস নামেও পরিচিত, পেশাগত জীবনে একজন অধ্যাপক, কূটনীতিক, লেখিকা, ও জাতীয় নিরাপত্তা বিশেষজ্ঞ। তিনি কলিন পাওয়েলের পর যুক্তরাষ্ট্রের ৬৬তম পররাষ্ট্রমন্ত্রী হিসেবে রাষ্ট্রপতি জর্জ ডব্লিউ. বুশের মন্ত্রীসভায় দায়িত্ব পালন করেছেন। তিনিই যুক্তরাষ্ট্রের প্রথম আফ্রো-আমেরিকান নারী পররাষ্ট্রমন্ত্রী, সেই সাথে কলিন পাওয়েলের পর মার্কিন যুক্তরাষ্ট্রের কোনো মন্ত্রীসভার দ্বিতীয় আফ্রো-আমেরিকান ব্যক্তিত্ব, ও ম্যাডেলিন অলব্রাইটের পর দ্বিতীয় নারী ব্যাক্তিত্ব। জর্জ ডব্লিউ বুশের রাষ্ট্রপতি হিসেবে প্রথম মেয়াদের মন্ত্রীসভায় রাইস মার্কিন যুক্তরাষ্ট্রের জাতীয় নিরাপত্তা উপদেষ্টা হিসেবে দায়িত্ব পালন করেছিলেন। কন্ডোলিৎসা রাইস স্ট্যানফোর্ড বিশ্ববিদ্যালয়ের রাষ্ট্রবিজ্ঞান বিষয়ের একজন অধ্যাপক, এবং তিনি প্রভোস্ট হিসেবে সেখানে ১৯৯৩ থেকে ১৯৯৯ সাল পর্যন্ত দায়িত্ব পালন করেছেন। রাষ্ট্রপতি জর্জ এইচ.ডব্লিউ. বুশের মেয়াদকালে সোভিয়েত ইউনিয়ন বিকেন্দ্রীকরণ ও জার্মান পুনঃএকত্রীকরণের সময় রাইস রাষ্ট্রপতির সোভিয়েত ও পূর্ব ইউরোপ সংক্রান্ত উপদেষ্টা হিসেবে কাজ করেছেন।


title: সাধারণতন্ত্র দিবস (ভারত)

text: সাধারণতন্ত্র দিবস উপলক্ষে জাতীয় রাজধানী নতুন দিল্লীতে কুচকাওয়াজ হয় রাষ্ট্রপতির আবাসস্থল রাষ্ট্রপতি ভবনের নিকটবর্তী রাইসিনা হিল থেকে রাজপথ বরাবর ইন্ডিয়া গেট ছাড়িয়ে। কুচকাওয়াজ আরম্ভ হওয়ার পূর্বে রাষ্ট্রপতি রাজপথের একপ্রান্তে অবস্থিত ইন্ডিয়া গেটে শহিদ সৈন্যদের উদ্দেশ্যে নির্মিত স্মারক "অমর জওয়ান জ্যোতি"-তে একটি পুষ্পস্তবক অর্পণ করেন। এর পর ঐ সৈন্যদের উদ্দেশ্যে ২ মিনিট নীরবতা পালন করা হয়। স্বাধীনতা আন্দোলন ও তার পরবর্তী যুদ্ধগুলিতে ভারতের সার্নিবভৌমত্ব রক্ষায় শহিদ সৈন্যদের প্রতি এইভাবে শ্রদ্ধাজ্ঞাপন করা হয়। এর পর রাষ্ট্রপতি অন্যান্য বিশিষ্ট ব্যক্তিদের সাথে মিলিত হন এবং প্রধান অতিথির সাথে রাজপথে অবস্থিত অনুষ্ঠানের মূল মঞ্চে আসেন। রাষ্ট্রপতির দেহরক্ষকরা ঘোড়ার পিঠে করে তাঁদের পথপ্রদর্শন করেন।


title: মাউন্ট রাশমোর

text: মাউন্ট রাশমোর ন্যাশনাল মেমোরিয়াল () বা সংক্ষেপে মাউন্ট রাশমোর হচ্ছে যুক্তরাষ্ট্রের সাউথ ডাকোটা অঙ্গরাজ্যের কিস্টোনে অবস্থিত গ্রানাইট পাথরের পাহাড় কেটে তৈরি করা একটি মনুমেন্ট। ভাস্কর গাটজন বর্গলাম এটি নির্মাণ করেন। উচ্চতার এই প্রেসিডেন্সিয়াল ভাস্কর্য দ্বারা মার্কিন যুক্তরাষ্ট্রের প্রথম ১৩০ বছরের ইতিহাস তুলে ধরার চেষ্টা করা হয়েছে। এখানে বিভিন্ন সময়ে দায়িত্ব পালনকৃত যে চারজন মার্কিন রাষ্ট্রপতির আবক্ষমূর্তি স্থান পেয়েছে তাঁরা হলেন, জর্জ ওয়াশিংটন (১৭৩২-১৭৯৯), থমাস জেফারসন (১৭৪৩-১৮২৬), থিওডোর রুজভেল্ট (১৮৫৮-১৯১৯), এবং আব্রাহাম লিংকন (১৮০৯-১৮৬৫)। সম্পূর্ণ মেমোরিয়ালটির ক্ষেত্রফল প্রায় , এবং এটি সমুদ্রপৃষ্ঠ থেকে প্রায় উঁচুতে অবস্থিত। এই মনুমেন্টটির ব্যবস্থাপনার দায়িত্বে আছে ন্যাশনাল পার্ক সার্ভিস। এটি যুক্তরাষ্ট্রের ইউনাইটেড স্টেটস ডিপার্টমেন্ট অফ দি ইন্টেরিয়রের আওতাধীন একটি প্রতিষ্ঠান। প্রতিবছর প্রায় ২০ লক্ষ মানুষ এই মেমোরিয়াল পরিদর্শন করেন।


title: সম্মিলিত বিরোধী দল (কপ)

text: করাচিতে অনুষ্ঠিত 'কপ'-এর কেন্দ্রীয় সভায় পাকিস্তানের মোহাম্মদ আলী জিন্নাহ্'র ভগ্নি মিস ফাতিমা জিন্নাহকে রাষ্ট্রপতি পদপ্রার্থী মনোনয়নের সিদ্ধান্ত গৃহীত হয়। মাওলানা ভাসানীর নেতৃত্বে খাজা নাজিমুদ্দিন ও শেখ মুজিবর রহমান সহ একদল রাজনৈতিক নেতা ফাতেমা জিন্নাহ'র সঙ্গে দেখা করেন এবং দেশের বৃহত্তর স্বার্থে বিশেষ করে সামরিক শাসককে অপসারণের লক্ষ্যে পদে প্রতিদ্বান্দ্বিতা করার প্রস্তাব দেন। ফাতিমা জিন্নাহ এ প্রস্তাবে সম্মত হলেন। ফাতিমা জিন্নাহ কেবল মোহাম্মদ আলী জিন্নাহ্'র ভগ্নি ছিলেন তা নয়, ব্রিটিশ-বিরোধী আন্দরনে তিনি তাৎপর্যময় ভূমিকা রেখেছিনে। এ জন্যে তাঁকে মাদার-ই-মিল্লাত নামে আখ্যায়িত করা হতো। অন্যদিকে কনভেনশন মুসলিম লীগ আইয়ুব খানকে প্রেসিডেন্ট পদপ্রার্থী হিসাবে মনোনয়ন প্রদান করে। ১৯৬৫'র মৌলিক গণতন্ত্র নির্বাচনের আগে এই মনোনয়ন ঘোষণা করা হয়।


title: ফিলিপাইন

text: ফিলিপাইন (তাগালোগ ভাষায় Pilipinas "পিলিপিনাস্") সরকারীভাবে ফিলিপাইন প্রজাতন্ত্র (Repúbliká ng̃ Pilipinas "রেপুব্লিকা নাং পিলিপিনাস্") দক্ষিণ-পূর্ব এশিয়ার একটি রাষ্ট্র। এর রাজধানীর নাম ম্যানিলা।


title: মেট্রো ম্যানিলা

text: মেট্রোপলিটান ম্যানিলা (), সাধারণত মেট্রো ম্যানিলা বা কেবলমাত্র ম্যানিলা নামে পরিচিত, এটি ফিলিপাইনের রাজধানী শহর ম্যানিলার আশেপাশের শহরটির অফিসিয়াল ও প্রশাসনিক সংজ্ঞা।এটি ফিলিপাইনের রাজধানী অঞ্চল, সরকারের সীট, এবং দেশের দ্বিতীয় বৃহত্তম জনবহুল এবং সবচেয়ে ঘনবসতিপূর্ণ অঞ্চল।আনুষ্ঠানিক ভাবে জাতীয় রাজধানী অঞ্চল (এনসিআর) নামেও পরিচিত, এটি ম্যানিলা শহরের শহর, কুইজোন সিটি, দেশের সবচেয়ে জনবহুল শহর, এবং কলোওকান, লাস পাইনাস, মাকাটি, মালাবন, ম্যান্ডালুয়ং, মারিকিনা, মুন্টিনিলুপা, নবতো পেরাকাক, পাসে, পাসিগ, সান জুয়ান, টেগুগ, এবং ভ্যালেনজেল্লা, এছারাও একমাত্র অবশিষ্ট প্যাটোসের পৌরসভার অন্তর্ভুক্ত।


title: আবিজান

text: ১৯০৪ সালে আবিজান শহরটি পশ্চিম আফ্রিকার একটি প্রধান রেলপথের শেষ সীমায় অবস্থিত শহর ছিল। ১৯৩১ সালে এখানে একটি জাহাজ-ঘাটা নির্মাণের পর থেকে শহরটির কলেবর বাড়তে শুরু করে। ১৯৩৩ সালের ১০ই আগস্ট তারিখে শহরটি ফরাসি কোত দিভোয়ার উপনিবেশের রাজধানীতে পরিণত হয়। ১৯৫০-৫১ সালে এর এব্রিয়ে (Ébrié) নামের লবণাক্ত জলের উপহ্রদটি সাগরের সাথে সংযুক্ত করে একটি সমুদ্রবন্দর সৃষ্টি করা হয়। ফলে এটি ফরাসি পশ্চিম আফ্রিকা উপনিবেশের অর্থনৈতিক কেন্দ্রে পরিণত হয়। ১৯৬০ সালে কোত দিভোয়ার স্বাধীনতা লাভ করে ও আবিজান রাজধানী হিসেবে কার্যক্রম অব্যাহত রাখে। এটি ১৯৮৩ সাল পর্যন্ত দেশটির রাজধানী ছিল। এরপরে ইয়ামুসুক্রো শহরকে রাজধানীর মর্যাদা দেওয়া হয়। তার পরেও কোত দিভোয়ার সরকারের বেশিরভাগ কার্যালয় আবিজানেই থেকে যায়। এখানে দেশটির জাতীয় সংসদ এবং প্রায় সমস্ত বিদেশী দূতাবাসগুলি অবস্থিত। বর্তমানে আবিজানকে কোত দিভোয়ারের অর্থনৈতিক রাজধানী হিসেবে গণ্য করা হয়। এখানে কোত দিভোয়ারের মোট জাতীয় উৎপাদনের প্রায় ৬০% উৎপন্ন হয়। অন্যদিকে ইয়ামুসুক্রোকে প্রশাসনিক ও রাজনৈতিক রাজধানীর মর্যাদা দেওয়া হয়। প্রশাসনিকভাবে আবিজান শহর ও তার আশেপাশের কয়েকটি শহরতলী মিলে আবিজান স্বায়ত্বশাসিত জেলাটি গঠন করা হয়েছে, যা কোত দিভোয়ার রাষ্ট্রের ১৪টি জেলার একটি।


title: রেসিফি

text: রেসিফি (, আইপিএ: ʁeˈsifi) হচ্ছে ব্রাজিলের ৪র্থ বৃহত্তম মেট্রোপলিটান শহর। শহরটির লোকসংখ্যা প্রায় ৩৭,৬৮,৯০২, এবং এটি ব্রাজিলের উত্তর/উত্তরপূর্ব অঞ্চলের সর্ববৃহৎ শহর। সেই সাথে এটি ব্রাজিলের পের্নাম্বুকো প্রদেশের রাজধানী। ২০০৯ সালে শহরটির জনসংখ্যা ছিলো প্রায় ১৫,৬১,৬৫৯। বেবেরিবে নদী ও ক্যাপিবারিবে নদীর একসাথে মিলিত হয়ে যেখানে আটলান্টিক মহাসাগরে পতিত হয়েছে, সেখানে শহরটি অবস্থিত। একই সাথে এটি আটলান্টিক মহাসাগরের একটি অন্যতম গুরুত্বপূর্ণ সমুদ্রবন্দর। পর্তুগিজ ভাষায় রেসিফি অর্থ প্রবাল, এবং এই শহরের উপকূল জুড়ে বিস্তৃত প্রবাল প্রাচীর লক্ষ্য করা যায়। রেসিফির আশে পাশে অবস্থিত দ্বীপগুলোর মধ্যে প্রায় ৫০টি সেতুর মাধ্যমে সড়ক যোগাযোগ স্থাপিত হয়েছে। শহরটির এই বৈশিষ্ট্যের কারণে একে ব্রাজিলের ভেনিস হিসেবে অভিহিত করা হয়।


title: ফিনিক্স, অ্যারিজোনা

text: ফিনিক্স () হচ্ছে যুক্তরাষ্ট্রের অ্যারিজোনা অঙ্গরাজ্যের রাজধানী, ও সবচেয়ে বড় শহর। সেই সাথে এটি জনসংখ্যার দিক দিয়ে যুক্তরাষ্ট্রের পঞ্চম বৃহত্তম শহর। এখানে বাস করেন প্রায় ১৫,৬৭,৯২৪ জন মানুষ, যা ফিনিক্স মেট্রোপলিটান এলাকা, "দ্য ভ্যালি অফ দ্য সান" (বাংলা "সূর্য উপত্যকা") নামে পরিচিত। মেট্রোপলিটান শহর বা মহানগরীর ভিত্তিতে এটি যুক্তরাষ্ট্রের ১২তম বৃহৎ নগরাঞ্চল। এছাড়ও ভূমির দিক থেকে এটি যুক্তরাষ্ট্রের অন্যতম বৃহৎ একটি অঞ্চল।


title: নেপিডো

text: ২০০২ সালে পিনমানা শহরের কাছে, দেশের প্রাক্তন রাজধানী রেঙ্গুন বা ইয়াঙ্গুন থেকে ৩২০ কিলোমিটার উত্তরে নেপিডো শহরের নির্মাণকাজ শুরু হয়। মায়ানমার সরকার ২০০৫ সালে প্রথমে পিনমানা শহরে, পরে নেপিডো শহরে তার প্রধান কার্যালয়গুলি সরিয়ে নেয়। ২০০৬ সালের মার্চ মাসে নেপিডোকে মায়ানমারের রাজধানীর মর্যাদা দেওয়া হয়। শুরুর দিকে নেপিডোতে শুধু কিছু সরকারী ভবন, বিলাসবহুল হোটেল, অ্যাপার্টমেন্ট ভবন ও একটি বিমানবন্দর ছাড়া আর তেমন কিছুই ছিল না। এখানে মূলত সরকারী কর্মচারীরা বাস করতেন। তাদের পরিবার অবশ্য রেঙ্গুনেই বাস করত, কেননা নেপিডোতে বিপণী বিতান, রেস্তোরাঁ ও অন্যান্য সেবা তেমন সুলভ ছিল না। তবে শহরে সার্বক্ষণিক অব্যাহতভাবে বিদ্যুৎসেবা পাওয়া যায়, যা মায়ানমারের অন্য শহরের জন্য বিরল। নেপিডোর বিমানবন্দরটি মূলত সামরিক বাহিনীদের সদস্যদের পরিবহনের কাজেই ব্যবহৃত হয়। শহরটি রেঙ্গুন থেকে সড়কপথে ও রেলপথে (পিনমানা হয়ে) সংযুক্ত। ২০১২ সালে শহরটির নির্মাণকাজ সমাপ্ত হয়।


title: ফিনিক্স, অ্যারিজোনা

text: ফিনিক্স শহরের গোড়াপত্তন ঘটে ১৮৬৮ সালে, অ্যারিজোনার সল্ট রিভার নদীর অববাহিকায়। ১৮৮১ সালে এটি শহরের মর্যাদা লাভ করে। এটি পরবর্তীকালে উত্তর আমেরিকার সাথে একটি প্রধান যোগসূত্র হিসেবে আত্মপ্রকাশ করে। এছাড়াও যুক্তরাষ্ট্রের দক্ষিণ পশ্চিমাঞ্চলীয় অঞ্চলগুলোর আর্থনৈতিক, সাংস্কৃতিক কেন্দ্র হিসেবেও এই শহরটি গুরুত্বপূর্ণ। এখান থেকে অনেক প্রভাবশালী মার্কিন রাজনীতিক দেশের রাজনীতি ও নীতিনির্ধারণী পর্যায়ে অবদান রেখেছেন। এর মধ্যে আছে, ব্যারি গোল্ডওয়াটার, উইলিয়াম রেনকুইস্ট, জন ম্যাককেইন, জ্যানেট নেপোলিটানো, ও কার্ল হেইডেন। এই শহরের বসবাসকারীদের ফিনিশিয়ান্‌স (Phoenicians) নামে অভিহিত করা হয়।


title: প্রিটোরিয়া

text: প্রিটোরিয়া () হলো দক্ষিণ অাফ্রিকার গুটেং প্রদেশের উত্তরাঞ্চলের একটি শহর। এটি এপিজ নদী অতিক্রম করে এবং ম্যাগালিজবার্গ পর্বতমালার পাদদেশে পূর্বদিকে বিস্তৃত হয়েছে। দক্ষিণ অাফ্রিকার তিনটি রাজধানীর মধ্যে একটি হলো প্রিটোরিয়া। এখানে সরকারের প্রশাসনিক শাখাগুলো এবং দক্ষিণ অাফ্রিকার বিদেশী দূতাবাসগুলো অবস্থিত। অন্যদিকে কেপ টাউন হলো অাইন বিভাগীয় রাঝধানী এবং ব্লুমফন্টেন হলো বিচার বিভাগীয় রাজধানী। প্রিটোরিয়াতে তিনটি বিশ্ববিদ্যালয় এবং পূর্ব শহরতলিতে একটি "বিজ্ঞান ও শিল্প গবেষণা পরিষদ (সিএসঅাইঅার)" রয়েছে। ফলে একাডেমিক শহর হিসেবে এর বেশ খ্যাতি রয়েছে। এই শহরটি "দক্ষিণ অাফ্রিকান ব্যুরো অব স্ট্যান্ডার্ড" কেও হোস্ট করে, যার ফলে শহরটি গবেষণার কেন্দ্রস্থলে পরিণত হয়েছে।


title: ফ্লোরেন্স

text:
ফ্লোরেন্স (; ) মধ্য ইতালির তুস্কানি (তুস্কানা) অঞ্চল ও ফ্লোরেন্স প্রদেশের প্রধান শহর হিসেবে খ্যাত। রোমের উত্তর-পশ্চিমে প্রায় ২৩০ কিলোমিটার দূরে এ শহরের অবস্থান। ১৮৬৫ থেকে ১৮৭০ সাল পর্যন্ত মেয়াদকালে এ শহরটি আধুনিক ইতালি রাজতন্ত্রের রাজধানী হিসেবে পরিচিত ছিল। আর্নো নদীর তীরে অবস্থিত ফ্লোরেন্সের সবচেয়ে জনবহুল, যার সংখ্যা প্রায় ৩,৭০,০০০জন।
ঐতিহাসিক দৃষ্টিকোণ বিশ্লেষণ ও শহরের গুরুত্ব অনুধাবন করে ইউনেস্কো ১৯৮২ সালে এ শহরকে বিশ্ব ঐতিহ্যের তালিকায় অন্তর্ভুক্ত করে। সুপ্রাচীন ভবনগুলোয় চিত্রিত শিল্পশৈলীর মাধ্যমে ফ্লোরেন্সের জনগণের ধর্মীয়, শিল্পকলা, শক্তিমত্তা, এমন-কি অর্থ-প্রাচুর্য্যের নিদর্শন লক্ষ্য করা যায়। এ শহরের সর্বাপেক্ষা জনপ্রিয় ব্যক্তিত্বদের মধ্যে রয়েছেন লিওনার্দো দ্য ভিঞ্চি, মাইকেল অ্যাঞ্জেলো, দাঁন্তে, ম্যাকিয়াভেলী, গ্যালিলিওসহ সুপরিচিত মেডিসি পরিবারের শাসকদের নাম সবিশেষ উল্লেখযোগ্য।


title: প্যারিস

text: প্যারিস বা পারি ( "পারি") ফ্রান্সের রাজধানী। শহরটি উত্তর ফ্রান্সে ইল-দ্য-ফ্রঁস অঞ্চলের প্রাণকেন্দ্রে সেন নদীর তীরে অবস্থিত। প্রশাসনিক সীমানার ভেতরে প্যারিসের প্রাক্কলিত জনসংখ্যা ২,২১১,১৯৭। প্রশাসনিক সীমানা ছাড়িয়ে প্যারিসকে কেন্দ্র করে অবিচ্ছিন্নভাবে একটি সু-বৃহৎ নগর এলাকা গড়ে উঠেছে, যা প্যারিস "নগর এলাকা" (unité urbaine "উ্যনিতে উ্যর্বেন") নামে পরিচিত; এই নগর এলাকায় প্রায় এক কোটি লোকের বসবাস।। এই নগর এলাকা ও তার আশেপাশের প্যারিস-কেন্দ্রিক উপ-শহরগুলি মিলে প্যারিস "এয়ার উ্যর্বেন" বা প্যারিস মেট্রোপলিটান এলাকা গঠন করেছে, যার জনসংখ্যা ১ কোটি ২০ লক্ষ।। ইউরোপের এ জাতীয় মেট্রোপলিটান এলাকাগুলির মধ্যে এটি অন্যতম বৃহৎ একটি এলাকা।।


title: বাংলাদেশ

text: জাতিগতভাবে বাংলাদেশের ৯৮ শতাংশ অধিবাসী বাঙালি। বাকি ২ শতাংশ অধিবাসী বিভিন্ন উপজাতি এবং বিহারী বংশোদ্ভূত। দেশের পার্বত্য চট্টগ্রাম এলাকায় ১৩টি উপজাতি রয়েছে। এদের মধ্যে চাকমা ও মারমা উপজাতি প্রধান। পার্বত্য চট্টগ্রামের বাইরের উপজাতিগুলোর মধ্যে গারো ও সাঁওতাল উল্লেখযোগ্য। এছাড়াও, কক্সবাজার এলাকায় বার্মা থেকে বিতাড়িত স্বল্পসংখ্যক রোহিঙ্গা শরণার্থী বসবাস করছে। মোট জনগোষ্ঠীর ২১.৪ শতাংশ শহরে বাস করে; বাকি ৭৮.৬ শতাংশ গ্রামাঞ্চলের অধিবাসী।


title: বাংলাদেশের জনমিতি

text: জাতিগতভাবে বাংলাদেশের ৯৮% মানুষ বাঙালি। বাকি ২% মানুষ বিহারী বংশদ্ভুত, অথবা বিভিন্ন উপজাতির সদস্য। পার্বত্য চট্টগ্রাম এলাকায় ১৩টি উপজাতি রয়েছে। এদের মধ্যে চাকমা উপজাতি প্রধান। পার্বত্য চট্টগ্রামের বাইরের উপজাতি গুলোর মধ্যে গারো ও সাঁওতাল উল্লেখযোগ্য।


title: মগ (জাতিগোষ্ঠী)

text: বাংলাদেশে প্রায় ৪৫টা উপজাতি বসবাসরত আছে।এদের বেশির ভাগ তথা ১৩ উপজাতি বাস করে চট্টগ্রাম জেলায়।প্রত্যেকটি উপজাতি নিজ অঞ্চলে স্থানীয় ভাবে আলাদা নামেও পরিচিত। রাখাইন উপজাতি স্থানীয় ভাবে মগ নামে পরিচিত। এদের আদি নিবাস রাখাইন প্রদেশে।মুলত রাখাইন তথা মগরা কক্সবাজার এবং পটুয়াখালী বসবাস করলেও বান্দরবন, রাঙামাটি অঞ্চলেও তাদের দেখা যায়। মগদের প্রধান বর্ষবরণ উৎসব সাংগ্রেন। এরা মুলত বৌদ্ধধর্ম অবলম্বী। পেশা হিসেবে ব্যবসাই সর্বাধিক সমাদ্রিত। এরা পিতৃতান্ত্রিক হলেও বিয়ের পরে মেয়ের বাড়িতে থাকতে দেখা যায়।তবে বর্তমানে এরা আরাকানের মুসলিম রোহিঙ্গাদের উপর আক্রমন চালিয়ে পার্শবর্তি বাংলাদেশে পালিয়েআসতে বাধ্য করে।এছাড়াও তারা জাতীগতভাবে খুবই নির্দয় ও নিষ্ঠুর।


title: লোকসংস্কৃতি

text: বাংলাদেশে ৩২টি উপজাতি রয়েছে। উপজাতীয় সংস্কৃতি এক অর্থে লোকসংস্কৃতিরই অন্তর্ভুক্ত, তবে কতক বিষয়ে পার্থক্য থাকায় তা পৃথকভাবে বিবেচিত হয়। উপজাতীয় সংস্কৃতি অধিক মাত্রায় রক্ষণশীল, পরিবর্তনবিমুখ ও ঐতিহ্যপন্থী। বহির্জগৎ থেকে বিচ্ছিন্ন ও শিক্ষাদীক্ষা থেকে বঞ্চিত উপজাতীয় জনগোষ্ঠী তাদের অপরিবর্তনীয় অর্থনীতি ও অন্তর্মুখী মনমানসিকতার কারণে যেখান থেকে জীবনযাত্রা শুরু করেছিল, বর্তমানেও প্রায় সেখানেই রয়ে গেছে। একই রাষ্ট্রব্যবস্থায় বসবাস করেও তারা বৃহত্তর লোকসমাজের সঙ্গে মিলেমিশে আধুনিক সুযোগ-সুবিধা ভোগ করতে এগিয়ে না এসে বরং নিজেদের স্বাতন্ত্র্য বজায় রাখার নামে প্রাচীন সংস্কার, প্রথা ও ঐতিহ্যকে অাঁকড়ে ধরে আছে। সমাজ পরিবর্তনের চেষ্টা না থাকায় তাদের সংস্কৃতিতে দৃষ্টিগ্রাহ্য কোনো পরিবর্তনও লক্ষ করা যায় না।


title: বাংলাদেশের জাতিগোষ্ঠী

text:
বাংলাদেশের উপজাতি জনগোষ্ঠির সংখ্যা ৮৯৭৮২৮ প্রায় ; সমগ্র জনগোষ্ঠির এক শতাংশের চেয়েও কম(০.৫৫%) । বাংলাদেশের উপজাতি জনগোষ্ঠির সিংহভাগ পাবর্ত্য চট্টগ্রাম এবং ময়মনসিংহ , সিলেট ও রাজশাহী অঞ্চলে বসবাস করে । বাংলাদেশের সর্ববৃহৎ উপজাতিক গোষ্ঠী হল চাকমা।
বাংলাদেশের প্রধান নৃগোষ্ঠী হলো বাঙ্গালী। বাংলাদেশ ছাড়াও ভারতে (মূলত পশ্চিমবঙ্গে) অনেক বাঙ্গালী বসবাস করে।
বাংলাদেশের দ্বিতীয় নৃগোষ্ঠী হচ্ছে সিলেটী।বাংলাদেশ ছাড়াও ভারত, লন্ডন সহ পৃথিবীর বিভিন্ন জায়গায় সিলেটীরা বসভাস করে।বাংলাদেশে বসবাসরত সিলেটীর সংখ্যা এক কোটির উপরে।বাংলাদেশে শতকারা ৭%লোক সিলেটী।


title: উপজাতি

text:
উপজাতি বা নৃ-তাত্ত্বিক জনগোষ্ঠীসমূহ হচ্ছেঃ-
মগ, মুরং, মারমা, চাকমা, ত্রিপুরা, হাজং ইত্যাদি। বাংলাদেশে উপজাতীয় জনগোষ্ঠীর শীর্ষস্থানে রয়েছে চাকমা উপজাতির লোকজন।


title: বংশী (উপজাতি)

text: বংশী বাংলাদেশের একটি ক্ষুদ্রতম উপজাতি। এরা টাঙ্গাইল জেলার "মহানান্দপুর" এবং "দন্দোনিয়া" নামে পাশাপাশি দুইটি গ্রামের বসবাস করে। তারা নিজেদেরকে "সূর্য-বংশী" বলে থাকে।


title: চাকমা

text:
চাকমা তথা চাংমা বাংলাদেশের একটি প্রধান আাদিবাসী জাতি
।কিন্তু বাংলাদেশ সংবিধানের ২৩(ক) অনুচ্ছেদ অনুযায়ী বলা হয় যে,বাংলাদেশে কোনো আদিবাসী নেই; বরং মূল বাঙালি জনগোষ্ঠীর বিপরীতে এই অ-বাঙালি জনসমষ্টিকে - উপজাতি; ক্ষুদ্র জাতিসত্তা; নৃগোষ্ঠী নামে অভিহিত করা হয়েছে। তবে, এই অবাঙালি জনগোষ্ঠী জাতিসংঘ আদিবাসী অধিকার ঘোষনা ২০০৭ এবং আন্তর্জাতিক শ্রম সংস্থার ১০৭ ও ১৬৯ নং কনভেনশনের ঘোষনা অনুযায়ী নিজেদের আদিবাসী স্বীকৃতির দাবি আদায়ের কর্মসূচী পালন করে আসছে। চাকমারা মঙ্গোলীয় জাতির একটি শাখা। বর্তমান মিয়ানমারের আরাকানে বসবাসকারী ডাইংনেট জাতিগোষ্ঠীকে চাকমাদের একটি শাখা হিসেবে গণ্য করা হয়। এবং এরা প্রধানত থেরাবাদ বৌদ্ধ ধর্মের অনুসারী। বুদ্ধপুর্ণিমা ছাড়া তাদের অন্যতম প্রধান আনন্দ উৎসব হচ্ছে বিজু।


title: বাংলাদেশের সাপের তালিকা

text: বাংলাদেশে প্রায় ৯০ প্রজাতির সাপ আছে। এবং এই সাপের প্রায় তিন-চতুর্থাংশ সাপ নির্বিষ। তবে বাংলাদেশ উদ্ভিদ ও প্রাণী জ্ঞানকোষ, ২৫ তম খণ্ডে Reptilia শ্রেণিতে Squamata বর্গে ৭টি পরিবারে ৪৬টি গণে মোট ৯১টি প্রজাতির যেগুলোকে দেশবাসি সাপ বলে ডাকে সেই ৯১টি প্রজাতি এবং বাংলাদেশের সাপের তালিকায় পরবর্তীতে যুক্ত অন্য তিনটি প্রজাতির পরিবারসহ মোট ৯৪টি প্রজাতির নামের তালিকা নিম্নে প্রদান করা হলো। উল্লেখ্য বাংলাদেশে প্রাপ্ত বিষহীন সাপের পরিবারের মধ্যে আছে টিফলোপিডি, বোইডি, অ্যাক্রোকোরিডি, পাইথনিডি। এছাড়াও কলুব্রিডি পরিবারেরর প্রাপ্ত অধিকাংশ সাপই নির্বিষ। এছাড়া বাংলাদেশের প্রাপ্ত বিষধর সাপসমূহ মূলত এলাপিডি পরিবারভুক্ত। এছাড়াও কিছু ভাইপারিডি পরিবারভুক্ত, এবং সামুদ্রিক হাইড্রোফিডি পরিবারভুক্ত সাপও দেখা যায়।


title: বাংলাদেশ

text: জনগোষ্ঠির প্রধান ধর্মবিশ্বাস ইসলাম ধর্মে (৮৬.৬ শতাংশ); এরপরেই রয়েছে হিন্দু ধর্ম (১২.১ শতাংশ), বৌদ্ধ ধর্ম (০.৬ শতাংশ), খ্রিস্ট ধর্ম (০.৪ শতাংশ), এবং অন্যান্য (০.৩ শতাংশ)। মুসলমানদের মধ্যে অধিকাংশ সুন্নি মতাদর্শী। ইসলাম হল বাংলাদেশের বৃহত্তম ও দাপ্তরিক রাষ্ট্রধর্ম, যা হল মোট জনসংখ্যার ৮৬.৬ শতাংশ। দেশটি অধিকাংশ বাঙ্গালি মুসলিমের আবাসস্থল, যা মুসলিম বিশ্বের দ্বিতীয়-বৃহত্তম জাতিগোষ্ঠী। অধিকাংশ বাংলাদেশি মুসলিম হল সুন্নি, এরপর রয়েছে শিয়া ও আহ্মাদিয়া। এর প্রায় চার শতাংশ হল উপাধিবিহীন মুসলিম। বাংলাদেশের রয়েছে বিশ্বের চতূর্থ-বৃহত্তম মুসলিম জনসংখ্যা এবং দেশটি হল ইন্দোনেশিয়া ও পাকিস্তানের পর বিশ্বের তৃতীয়-বৃহত্তম মুসলিম-সংখ্যাধিক্যের দেশ।এই অঞ্চলে সুফিবাদের সুদীর্ঘ পরম্পরা রয়েছে। বাংলাদেশে মুসলিমদের বৃহত্তম সমাবেশ হয় তাবলীগ জামাআত আয়োজিত বার্ষিক বিশ্ব ইজতেমায়, যা হজ্জের পর মুসলিম বিশ্বে দ্বিতীয়-বৃহত্তম মুসলিম জমায়েত।


title: হাডসন প্রণালী

text: হাডসন প্রণালী () কানাডাতে অবস্থিত একটি সমুদ্রপ্রণালী যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে। প্রণালীটির উত্তরে বাফিন দ্বীপ বা নুনাভুত দ্বীপ এবং দক্ষিণে কানাডার কেবেক প্রদেশের উনগাভা উপদ্বীপ অবস্থিত। প্রণালীটি প্রায় ৮০০ কিলোমিটার দীর্ঘ এবং ৬৫-২৪০ কিলোমিটার প্রশস্ত। এর সর্বোচ্চ গভীরতা ৯৪২ মিটার। প্রণালীটির পশ্চিম প্রবেশপথে স্যালিসবারি ও নটিঙাম দ্বীপগুলি এবং পূর্ব প্রবেশপথে এজেল ও রেজোলিউশান দ্বীপগুলি অবস্থিত। পূর্ব প্রবেশপথটি রেজোলিউশান দ্বীপ ও চিডলি অন্তরীপের মধ্যে অবস্থিত।


title: নিকারাগুয়া

text:
নিকারাগুয়ার প্রধান নদী রিও সান হুয়ান। নিকারাগুয়া হ্রদ থেকে এই নদী উৎপন্ন হয়ে প্রথমে দক্ষিণবাহী ও তারপরে পুবমুখে প্রবাহিত হয়ে ক্যারিবীয় সাগরে পতিত হয়েছে। নিকারাগুয়া হ্রদ এই নদীটির দ্বারাই ক্যারিবীয় সাগরের সাথে যুক্ত হওয়ায় ১৯২ কিলোমিটার লম্বা এই নদীটি অনেকসময় "এল দেসাহুয়াদেরো" (নর্দমা) নামেও অভিহিত হয়ে থাকে। সম্পূর্ণ নাব্য এই নদীটির এক বড় অংশ নিকারাগুয়া ও কোস্তা রিকার সীমানা দিয়ে প্রবাহিত। তথাকথিত নিকারাগুয়া হাঙর বা মিষ্ট জলের ষাঁড় হাঙ্গর ও অন্যান্য বহু জলজ প্রাণীর আবাসস্থল এই নদী। হ্রদ থেকে রিও সান হুয়ান নদী যেখানে বেরিয়েছে, সেখানে এক জায়গায় নদী থেকে প্রশান্ত মহাসাগরের দূরত্ব মাত্র ২৪ কিলোমিটার। তাই এই নদীকে ঘিরে পানামা খালের বিকল্প একটি আন্তর্মহাসাগরীয় খাল খননের পরিকল্পনা বারে বারে আলোচনায় উঠে এসেছে, যদিও নানা কারণে তা এখনও বাস্তবায়িত হয়ে ওঠেনি। মানাগুয়া হ্রদ অপরদিকে রিও তিপিতাপা নদী দ্বারা নিকারাগুয়া হ্রদের সাথে যুক্ত। এই নদীটি উত্তরে মানাগুয়া হ্রদ থেকে উৎপন্ন হয়ে দক্ষিণবাহী হয়ে নিকারাগুয়া হ্রদে পড়েছে।
দেশের পূর্বদিকে ক্যারিবীয় নিম্নভূমি অঞ্চলটি অনেকগুলি নদী অধ্যুষিত। পূর্ববাহী এই নদীগুলির মধ্যে সবচেয়ে বড় রিও কোকো। দেশের উত্তর সীমা ধরে প্রবাহিত এই নদী মধ্য আমেরিকার বৃহত্তম নদী। এছাড়াও এই অঞ্চলের অন্য নদীগুলির মধ্যে এসকনদিদো, রিও গ্রান্দে দ্য মাতাহালপা, প্রিনসাপোলকা, প্রভৃতি উল্লেখযোগ্য।


title: নিউ ইয়র্ক স্টেট রুট ৪০২

text: এনওয়াই ৪০২, টিভোলি এবং সাওগাটির্স গ্রামের মধ্যবর্তি হাডসন নদীর প্রান্ত (যেখানে আগে একটি ফেরিঘাট ছিল) থেকে আরম্ভ হয়ে ডাচেস কাউন্টি বরাবর উত্তরপশ্চিমে চলতে থাকে। রাস্তাটি সামান্য পথ হাডসন নদীর সমান্তরালে দক্ষিণ দিকে চলে, পূর্বদিকে মোড় নিয়ে কিছু পাহাড় অতিক্রম করে গ্রামের মধ্যদিয়ে অগ্রসর হয়। এই এলাকায় এনওয়াই ৪০২, সিকোমর পয়েন্টকে সংযোগ করে, যেটিতে একটি মালভূমি রয়েছে হাডসন নদী অভিমূখে। তারপর রাস্তাটি সিকোমর পাড়ি দিয়ে কিছু বন্য রাস্তা অতিক্রম করে চলতে থাকে গ্রামের পশ্চিম প্রান্ত বরাবর।


title: হাডসন উপসাগর

text: হাডসন উপসাগর (Inuktitut: "Kangiqsualuk ilua", ) (ইংরেজিঃ Hudson Bay) হলো কানাডার উত্তর-পূর্বাঞ্চলের একটি বৃহৎ নোনাজলীয় উপসাগর। ১২,৩০,০০০ বর্গ কিঃমিঃ আয়তনের বিশাল অংশ নিয়ে এই উপসাগরের অবস্থান। হাডসন উপসাগরের জলস্রোত ও জলপ্রণালীসমূহের মোট আয়তন ৩৮,৬১,০০০ বর্গ কিঃমিঃ যেগুলো নুনাভুতের দক্ষিণ পশ্চিমাঞ্চল, সাস্কাচুয়ান, এ্যালবার্টা, মানিটোবার অধিকাংশ অঞ্চল, অন্টারিও, কুইবেক, নর্থ ডাকোটার কিছু অংশ, দক্ষিণ ডাকোটা, মিনেসোটা এবং মন্টানার মতো অনেক রাজ্য ও শহরের ভেতর দিয়ে প্রবাহিত হয়েছে।এর দক্ষিণাঞ্চলকে জেমস বে বা জেমস উপসাগর বলা হয়। কানাডার পুর্বাঞ্চলের ক্রী উপজাতিদের ভাষায় হাডসন অথবা জেমস উপসাগরকে "উইনিপেকো (Wînipekw)" (দক্ষিণাঞ্চলীয় ভাষা) ও "উইনিপাকো (Wînipâkw)" (উত্তরাঞ্চলীয় ভাষা) নামে অভিহিত করা হয়।


title: খেয়া

text: কানাডাতে রয়েছে বেশ কিছু সুপিরিয় জল বা সাধু জলের হ্রদ। ফলে এই হ্রদ ও হ্রদ থেকে উৎপন্ন নদী গুলিতে ফেরী বা খেয়া চলাচল করে। কানাডার ও মার্কিন যুক্তরাষ্ট্রের সীমান্তে অবস্থিত পঞ্চ হ্রদ। এই হ্রদে খেয়া পরিসেবা রয়েছে। তবে উত্তর আমেরিকার মধ্যে সবচেয়ে উল্লেখ যোগ্য খেয়া রয়েছে [[নিউ ইয়াক]] শহরে। এই শহরের ম্যানহাটান ও [[স্টেইন দ্বীপ|স্টেইন আইল্যান্ড]] এর মধ্যে। এই শহরে [[হাডসন নদী]]তে খেয়া চলাচল করে। নিউ জর্জিয়া শহরেও খেয়া বা ফেরী ব্যবস্থা রয়েছে।


title: হাডসন নদী

text:
হাডসন নদী (ইংরেজি Hudson River) প্রধানত নিউইয়র্ক এর মধ্য দিয়ে প্রবাহিত এবং কিছু অংশ নিউজার্সি ও নিউইয়র্ক এর
বিভেদকারী অঞ্চল ।
হেনরি হাডসন ১৬০৯ সালে এই নদী অনুসন্ধান করেন।


title: অ্যাডামস নদী

text: অ্যাডামস নদী হলো কানাডার ব্রিটিশ কলাম্বিয়ায় অবস্থিত ফ্রেজার নদীর একটি উপনদী। মনাশী পর্বতমালার উত্তর দিক থেকে শুরু করে দক্ষিণ দিকে প্রবাহিত হয়ে অ্যাডামস লেক ছুঁয়েছে এই নদীটির উচ্চ দিক। নিম্নতর অ্যাডামস নদী অ্যাডামস লেকের দক্ষিণ দিক থেকে শুরু করে সুসওয়াপ হ্রদ এর একবারে পশ্চিম সীমানায় গিয়ে মিলেছে। উক্ত অ্যাডামস নদীটি উত্তর আমেরিকার শক-আই স্যামন প্রজনন অঞ্চলগুলোর মাঝে অন্যতম। অক্টোবারের মাঝামাঝি সময়ে নদীটি'র জোয়ার দখা যায় এবং এই জোয়ারের কারণে নদীর কাছাকাছি মোহনায় প্রচুর শক-আই স্যামন মাছ চলে আসে। উক্ত নদীর তীরে অবস্থিত এক গর্ত বসতি বা গ্রামের (সেকোয়েপেমক) লোকেরা দীর্ঘকাল ধরে স্যামন মাছ ধরার ঐতিহ্য বহন করছে। এছাড়াও এই নদীটি জলজগ্রাম গুলোর যোগাযোগের ক্ষেত্রে এক গুরুত্বপূর্ণ ভূমিকা পালন করে।


title: মাগদালেনা নদী

text: মাগদালেনা নদী (স্পেনীয় ভাষায়: Río Magdalena) দক্ষিণ-পশ্চিম কলম্বিয়ার আন্দেস পর্বতমালায় উৎপত্তিলাভ করে উত্তর দিকে প্রায় ১৫৪০ কিমি প্রবাহিত হয়ে ক্যারিবীয় সাগরে পতিত হয়েছে। ক্যারিবীয় সাগরের মোহনা থেকে অভ্যন্তরীণ নৌবন্দর হোন্দা পর্যন্ত এটির প্রায় ৯৯০ কিমি দীর্ঘ অংশ নাব্য। ফলে নদীটি কলম্বিয়ার অভ্যন্তরে প্রবেশের প্রধান পথ। হোন্দার জলপ্রপাতপূর্ণ অংশ পেরিয়ে এটি আরও প্রায় ২৪০ কিলোমিটার ধরে হুইলা ডিপার্টমেন্টের নেইভা শহর পর্যন্ত নাব্য। মূলত অগভীর পানির স্টীমবোটের মাধ্যমে নৌপরিবহন সম্পন্ন হয়। উত্তরের জলা নিম্নভূমি এলাকায় এই নদীর সাথে সান হোগে, সেজার ও কাউকা নদী এসে মিশেছে; এদের মধ্যে কাউকা প্রধান উপনদী। মাগদালেনা নদীর মোহনায় ক্যারিবীয় সাগরের উপকূলে অবস্থিত বারানকিয়া কলম্বিয়ার প্রধান সমুদ্র বন্দর। এই নদীতেই কলম্বিয়ার সবচেয়ে বেশি মিঠা পানির মাছ শিকার হয়।


title: দ্য ব্রংক্‌স

text: ভৌগোলিকভাবে দ্য ব্রংক্‌স নিউ ইয়র্ক শহরের সর্ব-উত্তরে অবস্থিত বরো। কেবল এই বরোটিই মার্কিন যুক্তরাষ্ট্র তথা উত্তর আমেরিকা মহাদেশের মূল ভূখণ্ডে, নিউ ইয়র্ক অঙ্গরাজ্যের ওয়েস্টচেস্টার কাউন্টির ঠিক দক্ষিণে অবস্থিত। অবশ্য এর তিন দিকেও জলাশয় রয়েছে: পূর্বে লং আইল্যান্ড সাউন্ড, দক্ষিণে হারলেম নদী ও ইস্ট নদী এবং পশ্চিমে হাডসন নদী। অন্যান্য বরোগুলির সাথে তুলনা করলে দ্য ব্রংক্‌স বরোটি ম্যানহাটন বরোর উত্তরে ও পূর্বে (হারলেম নদী দিয়ে আলাদা), এবং কুইন্‌স বরোর উত্তর (ইস্ট নদী দিয়ে আলাদা) অবস্থিত।


title: ম্যানিটোবা

text: ম্যানিটোবার পূর্বে অন্টারিও এবং পশ্চিমে সাসকাচুয়ান প্রদেশ, উত্তরে নুনাভুট এবং উত্তর-পশ্চিমে উত্তরপশ্চিম অঞ্চলসমূহ প্রদেশ , এবং দক্ষিণে মার্কিন যুক্তরাষ্ট্রের রাজ্য নর্থ ডাকোটা এবং মিনেসোটা দ্বারা বেষ্টিত। এটি উত্তর-পূর্বে হাডসন বেকে সংযুক্ত করেছে, এবং কানাডীয় তিনটি বৃক্ষহীন তৃণভূমি প্রদেশগুলোর মধ্যে একমাত্র এখানেই লবনাক্ত জলের তটরেখা রয়েছে। চার্চিল বন্দর কানাডার একমাত্র আর্কটিক গভীর জল বন্দর। লেক উইনিপেগ হচ্ছে বিশ্বের দশম-বৃহৎত্তম স্বাদু পানির হ্রদ। হাডসন বে হচ্ছে বিশ্বের দ্বিতীয় বৃহত্তম বে। ম্যানিটোবা বৃহদাকার হাডসন বে এর জলবিভাজিকায় অবস্থিত, একদা রুপাট'স ল্যান্ড নামে পরিচিত ছিল। এটি হাডসন বে কোম্পানি এর জন্য একটি গুরুত্বপূর্ণ এলাকা ছিল, সঙ্গে অনেক নদী এবং হ্রদ যা লাভজনক পশম বাণিজ্যের জন্য চমৎকার সুযোগ প্রদান করতো।


title: অ্যাপোলো (মহাশূন্য অভিযান)

text:
অ্যাপোলো মহাশুন্য অভিযান মার্কিন যুক্তরাষ্ট্রের নাসা পরিচালিত একাধিক মহাকাশ অভিযান প্রকল্পের নাম। এই প্রকল্পের "অ্যাপোলো ১১" অভিযানের মাধ্যমেই চাঁদে প্রথম মানুষের পা পড়ে। মার্কিন রাষ্ট্রপতি জন এফ. কেনেডির পরিকল্পনা থেকে এই অভিযানের শুরু ১৯৬১ সালের ২৫শে মে থেকে। এই প্রকল্পের ৫টি মহাশুন্য খেয়া যান চাঁদে সফল ভাবে অবতরন করে। এই প্রকল্প থেকেই চাঁদে ১২ জন মানুষের পা পড়েছে।
১৯৬১ থেকে ১৯৭২ সাল পর্যন্ত চালানো হয়েছে বিখ্যাত এই মহাকাশ অভিযান প্রকল্প। এই মহাকাশ প্রকল্পের "অ্যাপোলো ১১" এর নভোচারীরা ১৯৬৯ সালের ২০শে জুলাই চাঁদে অবতরণ করে। "অ্যাপোলো ১৭" মহাকাশ যান চাঁদে অবতরণ করা সর্বশেষ মানুষ্যবাহী নভোযান।


title: স্যাটার্ন ফাইভ

text: স্যাটার্ন ফাইভ ( যা "স্যাটার্ন ফাইভ" নামে উচ্চারিত হয়) হচ্ছে মনুষ্যবাহী, একবার ব্যবহারযোগ্য রকেট যা নাসা কর্তৃক ১৯৬৭ থেকে ১৯৭৩ সাল পর্যন্ত ব্যবহৃত হয়েছিলো। মানুষের চাঁদে যাওয়ার অভিযান সম্পন্নের উদ্দেশ্যে পরিচালিত অ্যাপোলো প্রোগ্রামের অংশ হিসেবে এই তিন পর্ব বিশিষ্ট তরল জ্বালানী চালিত অত্যন্ত ভারি উৎপেক্ষপনযানটি তৈরি করা হয়, যা পরে মার্কিন যুক্তরাষ্ট্রের প্রথম স্পেস স্টেশন স্কাইল্যাব উৎক্ষেপনেও ব্যবহৃত হয়। স্যাটার্ন ফাইভ কেনেডি স্পেস সেন্টার থেকে কোনো ক্রু বা পেলোড হারানো ব্যতিরেকে সর্বমোট ১৩ বার উৎক্ষেপিত হয়। এটি এখন পর্যন্ত বিশ্বের সবচেয়ে লম্বা, ভারী, এবং সবচেয়ে বেশি ইমপালসসম্পন্ন রকেট যা ব্যবহার করার পর্যায় পর্যন্ত নিয়ে আসা গেছে। একই সাথে স্যাটার্ন ফাইভ এখন পর্যন্ত সবচেয়ে বেশি (১,৪০,০০০ কেজি) পেলোড নিম্ন পৃথিবী কক্ষপথ পর্যন্ত নিয়ে যাওয়ার রেকর্ডটির অধিকারী। এই পেলোডের মধ্যে ছিলো রকেটটির তৃতীয় পর্ব ও চাদের পৌঁছানোর জন্য অ্যাপোলো কমান্ড/সার্ভিস মডিউল ও লুনার মডিউলের জন্য অব্যবহৃত জ্বালানী।


title: টাইপ ০৯১ ডুবোজাহাজ

text: হান শাখা প্রধান কার্যালয় থেকে শুরু করে বড় আপগ্রেড এবং বহুবিধ তফসিলের মাধ্যমে চলে গেছে। নৌকাগুলি ছয় ৫৩৩ মিমি (২১ টি) টারপোডো টিউব রয়েছে এবং ২০ টর্পেডো রয়েছে। বিকল্পভাবে, তারা তাদের টুকরা মধ্যে ৩৬ খনি বহন করতে পারে। হান ক্লাস সি -৮০১ অ্যান্টি-জাহাজের ক্ষেপণাস্ত্রের সাব-লঞ্চ সংস্করণের পাশাপাশি আদিবাসী ও রাশিয়ার টর্পেডো বা খনিগুলির বেশ কয়েকটি ফায়ারিংয়ের জন্য সক্ষম। সমস্ত অবশিষ্ট হুল নতুন সোনার সাথে পুনঃস্থাপিত হয়েছে, প্রকার এইচ / এসকিউ ২ -২২২২ সোনারের সাথে ৬১৩ ফ্যাক্টরী দ্বারা উৎপাদিত মূল মূলধারার ৬০৩ সোনার পরিবর্তে। আবেকীয় টাইল পরে শব্দ মাত্রা কমাতে যোগ করা হয়েছিল


title: ভের্নার ফন ব্রাউন

text: নাসা’র একটি সূত্র অনুযায়ী বলা হয়, কোন সন্দেহ নেই যে তিনি (ফন ব্রাউন) রকেট বিজ্ঞানের ইতিহাসে সর্বশ্রেষ্ঠ বিজ্ঞানী। তাঁর এ অসম্ভব রাজকীয় প্রচেষ্টার ফলে স্যাটার্ন-৫ বুস্টার রকেটের সাহায্যে ভূমি থেকে চাঁদে প্রথম নভোচারী প্রেরণে সহায়তা করেছিল ১৯৬৯ সালের জুলাই মাসে।


title: মাভেন

text: ২০১৩ সালের ২রা আগস্ট উক্ষেপন প্রস্তুতির জন্য মাভেন মহাকাশযানটি ফ্লোরিডার কেনেডি স্পেস সেন্টারে আনা হয়। এরপর নাসা ঘোষণা করে যে মাভেন কে কেপ কানাভেরাল এয়ারফোর্স স্টেশন থেকে ১৮ নভেম্বর ২০১৩ তারিখে অ্যাটলাস-ভি ৪০১ রকেটে যুক্ত করে উৎহ্মেপণ করা হবে। এবং আশা করা হয় যে প্রোব টি ২০১৪ সালের সেপ্টেম্বর মাস পর্যন্ত মঙ্গলগ্রহ পরিমণ্ডলে পৌঁছে যাবে। ভারত থেকে পাঠানো মঙ্গলগ্রহ পরিক্রমাকারী মঙ্গলযান ও প্রায় একই সময়ে মঙ্গলগ্রহে পৌঁছাবে বলে আশা করা হয়.


title: তাজ কন্নেমারা

text: তাজ কোন্নেমারাতে সর্বমোট ১৫০ টি রুম আছে, যার ভেতরে ১৪১ টি ডাবল রুম এবং ৯ ট সুইট আছে। হোটেলটিতে ৫ টি বৈঠক কামরা আছে যার মধ্যে একটি বল রুম আছে যেখানে ৪০০ জন পর্যন্ত মানুষ সিনেমা হলের মতো করে বসতে পরে এবং ৬০০ জন পর্যন্ত লোক চা চক্রে বসতে পারে।হোটেলের কোন্ফারেন্স রুমে ৩০ জন লোক সিনেমা দেখার মতো করে বসতে পারেন। হোটেলের রেস্টুরেন্ট সমূহতে রয়েছে বারান্দ্রা- ২৪ ঘন্টা খোলা কফি সপ- যেখানে ভারতীয়, উপমহাদেশীয়, চাইনিজ এবং থাই খাবার পরিবেশন করা হয়, ডিস্টিলে-পরিবেশন করা হয় উত্তেজক ককটেইল, স্পিরিট ,অয়াইন, বিয়ার এবং হালকা স্ন্যাক্স। রেইন্ট্রি গাছ পরিবেষ্টিত, খোলা আকাশের নিচে রেস্তোরাটিতে প্রতি রাতে তামিলনাড়ুর দক্ষীন ভারতীর সংস্কিতিক অনুষ্ঠান পরিবেশন করা হয় এবং লাউন্জে গ্রীল- মহাদেশীয় লাঞ্চ এবং ডিনার পরিবেশন করা হয়, সাথে থাকে একটি বিশেষ এক্সিকিউটিভ লাঞ্চ।


title: ওরায়ন (মহাকাশযান)

text: ওরায়ন মাল্টি-পার্পাস ক্রু ভেহিকল চারজন মহাকাশচারীকে বহনে সক্ষম একটি প্রকল্পিত মহাকাশযান। বর্তমানে নাসার নির্মাণাধীন এই যান ভবিষ্যতে চাঁদ, গ্রহাণু এবং মঙ্গল গ্রহে মানুষের যাত্রার ক্ষেত্রে একটি ভূমিকা নিতে চলেছে। ২০১১ খ্রিষ্টাব্দের ২৪শে মে নাসা এই প্রকল্প ঘোষণা করে। ওরায়ন নিয়ন্ত্র মডিউল লকহীড মার্টিন দ্বারা তৈরী করা হয়েছে। ওরায়ন সার্ভিস মডিউল ইউরোপিয়ান স্পেস এজেন্সি কর্তৃক প্রদানকৃত , যা এয়ারবাস ডিফেন্স এন্ড স্পেস দ্বারা তৈরী করা হয়েছে ।


title: আকাশী কাইকো সেতু

text: আকাশী-কাইকো ব্রিজে মোট ১,৭৩৭ টি আলোকসজ্জা লাইট রয়েছে: প্রধান তারের জন্য ১,০৮৪ টি, প্রধান টাওয়ারের জন্য ১১৬ টি, গার্ডের জন্য ৪০৫ টি এবং অ্যাঙ্করজেসের জন্য ১৩২ টি। লাল, সবুজ এবং নীল রঙের তিনটি উচ্চ-তীব্রতা স্রাবের আলো প্রধান তারের উপর ফেলা হয়। আরজিবি (RGB) রঙ মডেল এবং কম্পিউটার প্রযুক্তি বিভিন্ন সমন্বয় জন্য তৈরি। ২৮ টি নিদর্শনগুলি জাতীয় বা আঞ্চলিক ছুটির দিন, স্মারক দিন বা উত্সবের জন্য ব্যবহার করা হয়।


title: বাংলাদেশ সেনাবাহিনী

text: গোলন্দাজ বহরের আধুনিকায়নের জন্য সার্বিয়া থেকে ১৮ টি " নোরা বি-৫২" ১৫৫মিমি স্বচালিত কামান কেনা হয়েছে। সক্ষমতা আরও বাড়াতে ৩৬টি "ডব্লিউএস-২২" মাল্টিপল লাঞ্চ রকেট সিস্টেম কেনা হয়েছে। ট্যাংক বিধ্বংসী সক্ষমতা বাড়াতে কেনা হয়েছে রাশিয়ান "মেতিস এম-১" ট্যাংক বিধ্বংসী গাইডেড ক্ষেপণাস্ত্র এবং চীনা "পিএফ-৯৮" ট্যাংক বিধ্বংসী অস্ত্র। আকাশ প্রতিরক্ষা সক্ষমতার উন্নয়নে কেনা হয়েছে দুই রেজিমেন্ট "এফএম-৯০" স্বল্প পাল্লার বিমান বিধ্বংসী ক্ষেপণাস্ত্র। আর্মি এভিয়েশন এরও উন্নয়ন চলমান রয়েছে। ২০১২ সালে দুইটি "ইউরোকপ্টার এএস৩৬৫ ডাউফিন" হেলিকপ্টার সেনাবাহিনীতে যুক্ত হয়।  ২০১৬ সালে এই বাহিনীতে যুক্ত হয় ৬টি "এমআই-১৭১এসএইচ" হেলিকপ্টার। ২০১৭ সালে একটি "কাসা সি-২৯৫" পরিবহণ বিমান সেনাবাহিনীতে যুক্ত হয়। যুদ্ধক্ষেত্রে নজরদারি এবং তথ্য সংগ্রহের জন্য ২০১৭ সালে স্লোভেনিয়া থেকে ৩৬টি "ব্রামোর সি৪ আই" মনুষ্যবিহীন আকাশযান যুক্ত হয় এই বাহিনীতে।


title: বার্জ

text: ২০০৬ সালের ২৬ জুন, ৫৬৫-শর্ট টন (৫১৩ টিন "ক্যাপিটালিক ক্র্যাকিং ইউনিট রিএ্যাক্টর"কে ওকলাহোমার টুলসা পোর্ট অফ কাতোসা থেকে মিসেসিপাসের প্যাসাসগৌলাতে একটি শোধনাগারে পাঠানো হয়েছিল। অত্যন্ত বড় পণ্যগুলি সাধারণত ছোট খন্ডে প্রেরণ করা হয় এবং পরে তা একত্রিত করা হয়, কিন্তু একটি একত্রিত ইউনিটকে কম খরচে সরবরাহ করা হয় এবং সরবরাহকারীকে আর চালানের স্থানের (এই ক্ষেত্রে এখনও হারিক্যানন ক্যাটরিনা থেকে পুনরুদ্ধার করা হয়) উপর নির্ভরতা এড়ানো। রিয়াক্টর বা উইনিটটি ৭০০ মাইল (১,১০০ কিলোমিটার) যাত্রায়, প্রায় ৪০ মাইল (৬৪ কিমি) চূড়ান্ত বন্দর থেকে শোধনাগারে দিকে অগ্রসর হয়।


title: নরওয়েজীয় ভাষা

text: নরওয়েজীয় ভাষা (নরওয়েজীয় ভাষায়: Norsk"নশ্‌ক্") ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের একটি ভাষা। ভাষাটি সুয়েডীয় ও ডেনীয় ভাষার সাথে, বিশেষত এগুলির লিখিত রূপের সাথে, ঘনিষ্ঠভাবে সম্পর্কিত। তিনটি ভাষাই প্রাচীন নর্স ভাষা থেকে উদ্ভূত। বর্তমান নরওয়ে, ডেনমার্ক ও সুইডেন যে অঞ্চলে অবস্থিত, সে অঞ্চলে প্রাচীনকালে প্রাচীন নর্স ভাষা প্রচলিত ছিল।


title: আইসল্যান্ডীয় ভাষা

text: ৮৭৪ খ্রিস্টাব্দ থেকে পশ্চিম নরওয়ে থেকে ভাইকিং অভিযাত্রীরা প্রথম আইসল্যান্ডে আসতে শুরু করে। তারা প্রাচীন নর্স ভাষায় কথা বলত। ১০০০ খ্রিস্টাব্দে খ্রিস্টধর্ম গ্রহণের পর আইসল্যান্ডীয়রা বিপুল পরিমাণ গাথা-সংবলিত পুঁথি রচনা করে। ১০০০ থেকে ১৪০০ খ্রিস্টাব্দের মধ্যবর্তী সময়ে আইসল্যান্ডে প্রচলিত নর্স ভাষা স্ক্যান্ডিনেভিয়ায় প্রচলিত নর্স ভাষা থেকে আলাদা হয়ে যায় এবং এটিই আইসল্যান্ডীয় ভাষা নামে এখন পরিচিত। ১৩৮০ থেকে ১৯১৮ সাল পর্যন্ত আইসল্যান্ড ডেনমার্কের অধীন ছিল। কিন্তু আইসল্যান্ডীয় ভাষাতে এর তেমন কোন প্রভাব পড়েনি। ভৌগোলিক বিচ্ছিন্নতা এবং শক্তিশালী সাহিত্যিক ঐতিহ্য এটির বিশুদ্ধতা রক্ষা করেছে। আজও প্রাচীন নর্স ভাষা থেকে আইসল্যান্ডীয় ভাষার পার্থক্য খুব সামান্য। আধুনিক পাঠকেরা খুব সহজেই মধ্যযুগীয় গাথাগুলি পড়তে পারেন।


title: নর্স পুরাণ

text: নর্স পুরাণ প্রাথমিক ভাবে সংযুক্ত করা হয়েছে প্রাচীন নর্স কথ্য ভাষার সাথে, একটি উত্তর জার্মানিয় ভাষা যা ইউরোপীয় মধ্যযুগে স্ক্যান্ডিনেভিয়ার লোকেরা কথা বলতো, এবং এটা আধুনিক স্ক্যান্ডিনেভিয়ার ভাষার পূর্বপুরুষ। এই  প্রাচীন নর্স গ্রন্থের অধিকাংশ আইসল্যান্ডে সৃষ্টি হয়েছিল, যেখানে এর কথ্যরীতি, যা প্রাক-খ্রিষ্টান আদিবাসদের থেকে উদ্ভত, সংগৃহীত করা হয়েছিল এবং বিভিন্ন পাণ্ডুলিপিতে নথিবদ্ধ করা হয়েছিল। এইগুলো প্রাথমিক ভাবে ১৩শ শতাব্দীতে করা হয়েছিল। এই গ্রন্থসমূহদের মধ্যে ছিল "প্রোস এড্ডা" ("Prose Edda)", যা ১৩শ শতাব্দীতে "স্নোরী স্টার্লসন" দ্বারা রচিত হয়েছিল, এবং "পোয়েটিক এড্ডা" ("Poetic Edda)", আরম্ভিক ঐতিহ্যবাহী বিষয়সমূহ দ্বারা কবিতার সংকলন যা ১৩শ শতাব্দীতে অজ্ঞাত দ্বারা প্রণীত হয়েছিল।


title: সুয়েডীয় ভাষা

text: ৯ম শতকের দিকে প্রাচীন নর্স ভাষা প্রাচীন পশ্চিমী নর্স (নরওয়ে ও আইসল্যান্ড) এবং প্রাচীন পূর্বী নর্স (সুইডেন ও ডেনমার্ক) - এই দুই ভাষায় বিভক্ত হয়ে যায়। ১২শ শতকে প্রাচীন পূর্বী নর্স থেকে সুয়েডীয় ও ডেনীয় ভাষার স্বতন্ত্র ভাষা হিসেবে উৎপত্তি ঘটে। এগুলি ১৩শ শতকে যথাক্রমে প্রাচীন সুয়েডীয় ও প্রাচীন ডেনীয় ভাষায় রূপ নেয়। মধ্যযুগে এই দুইটি ভাষাই বাল্টীয় ও উত্তর সাগরীয় এলাকায় প্রচলিত হানজেয়াটীয় লিগের সার্বজনীন ভাষা মধ্য নিম্ন জার্মান ভাষার প্রভাবাধীন ছিল।


title: নর্স পুরাণ

text: নর্স পুরাণ হচ্ছে উত্তর জার্মানিয় মানুষের পৌরণিক সংকলন যা নর্স পৌত্তলিকতা থেকে উদ্ভূত এবং স্ক্যান্ডিনেভিয়ার খ্রিস্টানিকরণের পরও অব্যাহত ছিল এবং আধুনিক যুগের স্ক্যান্ডিনেভিয়ার লোককাহিনীর মধ্যে বিদ্যমান। জার্মানিয় পুরাণের সর্ব উত্তরদিকের প্রসার, নর্স পুরাণ বিভিন্ন দৈত্য, দেবতা, এবং নায়কে সন্নিহিত যা পৌত্তলিক সময়ের আগে ও পরে বিভিন্ন উৎস হতে উদ্ভূত, যার মধ্যে মধ্যযুগীয় পান্ডুলিপি, প্রত্নতাত্ত্বিক উপস্থাপনা, এবং লোক-ঐতিহ্য বিদ্যমান।


title: নর্স পুরাণ

text: পৌরাণিক কাহিনী এবং কবিতা যা মধ্যযুগ, ভাইকিং যুগ, অস্তিত্ব ছিল বলে ধারনা করা হয়, ভাইকিং যুগ, দেশান্তর সময়কাল এবং এর আগে অস্তিত্ব ছিল বলে ধারনা করা হয় তার অল্পকিছু মাত্র রক্ষা পেয়েছে। পরবর্তী উৎসসমূহ যা বর্তমান যুগে প্রবেশ করেছে, যেমন মধ্যযুগীয় কবজ যা ব্যবহার করেছিল একজন নরওয়েজিয়ান নারী "র্যান্ডহিল ট্রেগ্যাগাস"—যে ১৪ শতকে ডাকিনীবিদ্যায় অভিযুক্ত হয়েছিলেন —এবং মন্ত্র যা আইসল্যান্ডিক গ্যাল্ড্রাবোক গ্রিমৌরে (যাদুর বস্তু তৈরি করার উপায় সম্বলিত বই) পাওয়া যায় তাতে বিভিন্ন ভাবে নর্স পুরাণের উল্লেখ পাওয়া যায়। অন্যান্য চিহ্ণ, যেমন জায়গার নাম বিভিন্ন দেবতা সম্পর্কে আরও তথ্য প্রদান করে, যেমন তাদের নামে নামংকিত জায়গার অবস্থানের উপর ভিত্তি করে দেবতাদের মধ্যে সম্ভাব্য যোগসূত্র, তাদের স্থানীয় জনপ্রিয়তা, এবং ভূতাত্ত্বিক বৈশিষ্ট্য সঙ্গে যোগসূত্র।


title: নর্স পুরাণ

text: এই সময়ে নর্স পৌরাণিক কথা ও কিংবদন্তীর ব্যাপক প্রকাশের ফলে, নর্স দেবতা ও বীরদের প্রসঙ্গ ইউরোপের বিভিন্ন সাহিত্য সংস্কৃতিতে ছড়িয়ে পরে, বিশেষ করে স্ক্যান্ডিনেভিয়া, জার্মানি, এবং ব্রিটেনে। বিংশ শতাব্দির শেষের দিকে, নর্স পুরাণের প্রসঙ্গ বৈজ্ঞানিক কল্পকাহিনী ও কল্পনামূলক সাহিত্য, রোল প্লেইং ভিডিও গেমস, এবং পরবর্তীতে অন্যান্য সংস্কৃতি যেমন জাপানী অ্যানিমেশনে ছড়িয়ে পরে।


title: প্রাচীন নর্স ভাষা

text: ধারণা করা হয় ভাষাটি প্রাচীনতর প্রত্ন-নর্স ভাষা থেকে ৮ম শতকে উৎপত্তি লাভ করে এবং ভাইকিং যুগের পরে বিভিন্ন আধুনিক উত্তর জার্মানীয় ভাষার জন্ম দেয়। এগুলির মধ্যে আছে আইসল্যান্ডীয় ভাষা, সুয়েডীয় ভাষা, নরওয়েজীয় ভাষা, ডেনীয় ভাষা এবং ফারোয়েজীয় ভাষা।


title: নর্স পুরাণ

text: ১৭শ শতাব্দী থেকে নর্স পুরাণ বিভিন্ন পণ্ডিতদের আলোচনার বিষয়বস্তু হয়ে দাঁড়িয়েছে, যখন মূল গ্রন্থ ইউরোপের বুদ্ধিবৃত্তিক বৃত্তের নজরে আনা হয়। তুলনামূলক পুরাণ ও ঐতিহাসিক ভাষাবিজ্ঞানের উপায় দ্বারা,পণ্ডিতরা আবিষ্কার করেন যে জার্মানিয় পুরাণ প্রোটো-ইন্দো-ইউরোপীয় ধর্ম পর্যন্ত পৌঁছে গেছে। আধুনিক সময়ে, রোমান্টিক ভাইকিং রেনেসাঁ এই বিষয়ের পুনর্জাগরন ঘটিয়েছে, এবং আধুনিক জনপ্রিয় সংস্কৃতির বিভিন্ন জায়গায় নর্স পুরাণের উল্লেখ পাওয়া যায়। জার্মানিয় নতুন পৌত্তলিকদের মধ্যে ধর্মীয় প্রসঙ্গে ব্যবহারের কারণে এই পুরাণের আরও প্রচলন লাভ ঘটেছে।


title: আন্তঃ–নিউ গিনি ভাষাসমূহ

text:
যদিও পাপুয়ান ভাষাগুলির অধিকাংশ অংশ নতুনভাবে নথিভুক্ত করা হয়েছে, আন্তঃনিউ গিনির কয়েকটি শাখা কিছু সময়ের জন্য স্বীকৃত হয়েছে। ইলিম্যান ভাষা সর্বপ্রথম এস. রয় ১৯০৭ সালে প্রস্তাব করেন। মারিন্ডের অংশসমূহ রয় এবং জেএইচপি মুরি কর্তৃক ১৯১৮ সালে পরিচিত হয়েছে। রয় উপকূলবর্তী ভাষাসমূহ আবার রয় কর্তৃক ১৯১৯ সালে পরিচিত হয়েছে।
১৯৬০ সালে স্টিফেন উর্মের পূর্ব নিউ গিনি উচ্চভূমিসমূহ পরিবারের প্রস্তাবের মাধ্যমে আন্তঃনিউ গিনি পরিবারের পূর্বসূচনা হয়। যদিও মেলকম রস ২০০৫ সালে একটি ইউনিট হিসেবে একে আলাদা করেন (যদিও টিএনজি এর মধ্যে সংরক্ষিত থাকে)। এটি এনগান, চিম্বু-ওয়াগি, গোরোকা এবং কেইনন্তুকে সংযুক্ত করে প্রথমবারের জন্য টিএনজি এর বিভিন্ন শাখাগুলিকে একত্রিত করে।


title: রহনপুর

text: রহনপুর প্রাচীন পুন্ড্রবর্ধণ রাজ্যের জনপদে অবস্থিত এবং বর্তমানে চাঁপাইনবাবগঞ্জ জেলার গোমস্তাপুর উপজেলায় অবস্থিত বিখ্যাত বাণিজ্য কেন্দ্র। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন। ১৯৪৭ সালে দেশ বিভাগের পূর্বে এটি তৎকালীন বৃহত্তর মালদহ জেলার অর্ন্তভূক্ত ছিল।পুনর্ভবা- মহানন্দা নদীর তীরে অবস্থিত রহনপুর পাকিস্তান আমলে নবাবগঞ্জ মহকুমার অধীনে আসে। বাংলাদেশ স্বাধীন হবার পর এবং ১৯৮৩ সালে উপজেলা ব্যবস্থা প্রবর্তিত হলে গোমস্তাপুর থানা উপজেলায় উন্নীত হয় এবং উপজেলার সার্বিক কর্মকান্ডের কেন্দ্রস্থল হিসেবে রহনপুরে উপজেলা পরিষদের প্রশাসনিক অফিস আদালত স্থাপিত হয়।১৯৭১ সালে মহান মুক্তিযুদ্ধ চলাকালীন রহনপুর ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। লেফটেন্যান্ট রফিকের নেতৃত্বে অত্র এলাকার মুক্তিযোদ্ধারা যুদ্ধ করেন এবং ১১ ডিসেম্বর ১৯৭১ সালে ৩০ থেকে ৩৫ জন এর মুক্তিযোদ্ধা দল লেফটেন্যান্ট রফিকের নেতৃত্বে পাক সেনাদের কে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।


title: রহনপুর পৌরসভা

text: রহনপুর পৌরসভা প্রাচীন পুন্ড্রবর্ধন রাজ্যের জনপদে অবস্থিত। রহনপুর ১৯৪৭ সালে দেশ বিভাগের পূর্বে তৎকালীন বৃহত্তর মালদহ জেলার অর্ন্তভূক্ত ছিল। পূর্ণভবা- মহানন্দা নদীর তীরে অবস্থিত রহনপুর পাকিস্তান আমলে নবাবগঞ্জ মহকুমার অধীনে আসে। বাংলাদেশ স্বাধীন হবার পর এবং ১৯৮৩ সালে উপজেলা ব্যবস্থা প্রবর্তিত হলে গোমস্তাপুর থানা উপজেলায় উন্নীত হয় এবং উপজেলার সার্বিক কর্মকান্ডের কেন্দ্রস্থল হিসেবে রহনপুরে উপজেলা পরিষদের প্রশাসনিক অফিস আদালত স্থাপিত হয়।


title: রহনপুর শহীদ মুক্তিযোদ্ধাদের গণকবর

text:
বাংলাদেশের মুক্তিযুদ্ধে রহনপুর তথা গোমস্তাপুর উপজেলার এই এলাকা ৭ নং সেক্টরের অধীন ছিল। চাঁপাইনবাবগঞ্জে ১৯৭১ এ পাকিস্তানি বাহিনী তাদের নৃশংসতম হত্যাকাণ্ড ঘটিয়েছিলো। আর তার ই অংশ হিসেবে রহনপুরে এই গণকবর টি তৈরি করা হয়। ১০ হাজার এর ও বেশি সাধারন মানুষকে হত্যা করা হয়েছিলো এই গণকবরে। এরপর ২০১৩ সালে বাংলাদেশ সেনাবাহিনীর ১১ পদাতিক ডিভিশন এর উদ্যগে এখানে একটি স্মৃতিস্তম্ভ সহ গণকবর এলাকাটি সীমানা প্রাচীরে বেষ্টিত করা হয়।
চাঁপাইনবাবগঞ্জ এলাকার মুক্তিযুদ্ধের ইতিহাসে রহনপুর এলাকা অত্যন্ত গুরুত্বপূর্ন ছিলো। কারণ এখানেই গোমস্তাপুর উপজেলা এবং চাঁপাইনবাবগঞ্জ এর গুরুত্বপূর্নে এলাকার প্রবেশ পথে ছিলো মহানন্দা নদী। ক্যাপ্টেন মহিউদ্দিন জাহাঙ্গীর এই রহনপুর অঞ্চলে প্রত্যক্ষ মুক্তিযুদ্ধে অংশগ্রহন করেন।


title: রহনপুর রেলসেতু

text: রহনপুর রেলসেতু বাংলাদেশের চাঁপাইনবাবগঞ্জ জেলার গোমস্তাপুর উপজেলার রহনপুর রেলওয়ে স্টেশন সংলগ্ন একটি রেলসেতু। এটি বাংলাদেশের অন্যতম প্রাচীন রেলসেতু হিসেবে পরিচিত। চাঁপাইনবাবগঞ্জ জেলার রহনপুর রেলওয়ে স্টেশনের পশ্চিমে মহানন্দা-পুনর্ভবা নদীর সংযোগস্থলের উপর এই সেতুটি অবস্থিত।


title: রহনপুর রেলওয়ে স্টেশন

text: রহনপুর রেলওয়ে স্টেশন বাংলাদেশের অন্যতম সীমান্তবর্তি রেলওয়ে স্টেশন। এটি রাজশাহী বিভাগের চাঁপাইনবাবগঞ্জ জেলায় অবস্থিত। রহনপুর রেলওয়ে স্টেশন বর্তমানে বাংলাদেশ-ভারত সীমান্তে অন্যতম রেলওয়ে ট্রানজিট পয়েন্ট হিসেবে কাজ করছে।


title: রহনপুর রেলসেতু

text: রহনপুর রেলসেতু গোমস্তাপুর উপজেলাধীন রহনপুর পৌরসভায় অবস্থিত। রহনপুর রেলসেতু গোমস্তাপুর উপজেলার একটি ঐতিহ্যবাহী স্থাপনা। গোমস্তাপুর উপজেলা সদর হতে প্রায় ৮ কিঃ মিঃ পশ্চিমে রহনপুর পৌরসভার মহানন্দা-পুনর্ভবা নদীর সংযোগস্থলের উপর ব্রীজটি অবস্থিত।


title: নওদা বুরুজ

text: চাঁপাই নবাবগঞ্জের ২৮ মাইল পশ্চিমে অবস্থিত বিখ্যাত বাণিজ্য কেন্দ্র রহনপুর। পাশ দিয়ে বয়ে গেছে ক্ষুদ্র অথব খরস্রোতা নদী পুনর্ভবা। মহানন্দা ও পুনর্ভবার মিলনস্থল এর নিকটেই নওদা বুরুজ এর অবস্থান। রহনপুর রেল স্টেশনের ঠিক উত্তরে এক কিলোমিটার গেলেই বেশ কিছু উঁচু একটি ঢিবি নজরে পড়ে। গোমস্তাপুর উপজেলা থেকে প্রায় ৬-৭ কিলোমিটার দূরে নওদা নামক স্থানে এটি অবস্থিত। খালি চোখে দেখলে মনে হবে একটি বিশাল ঢিবি। কিন্তু অনুসন্ধানী চোখে দেখলে মনে হবে তমাশাচ্ছন্ন ইতিহাসের কালো মেঘে স্থানটি ঢাকা।


title: রায়পুর জমিদার বাড়ি

text:
রায়পুর জমিদার বাড়ি বাংলাদেশের রংপুর জেলার অন্তর্ভুক্ত পীরগঞ্জ উপজেলায় অবস্থিত একটি ঐতিহাসিক জমিদার বাড়ি।
আখিরা নদীর ধারঘেঁষে রায়পুরের জমিদার লাসমন সিংয়ের বাড়ি। তার মৃত্যুর পর দেশবিভাগের আগে ছেলে মুরালি সিং ও বদি সিং ভারতে চলে যান। কনিষ্ঠ ছেলে বীরেন সিং জমিদারবাড়িতে থেকে যান। পরে তিনিও চলে যান ভারতে। লাসমন সিংয়ের ১৯শ' বিঘা জমি পড়ে থাকে পীরগঞ্জসহ এ উত্তরের জনপদে। এরপর জমিদারবাড়ি দেখাশোনার দায়িত্বে নিয়োজিতরা এ বিশাল সম্পত্তির মালিক বনে যান। দেশ স্বাধীনের পর এই জমিদারবাড়ির ভিটাটুকুও দখল করে নেওয়ার প্রক্রিয়া শুরু হয়। জমিদার বীরেন ভারতে যাওয়ার আগে আখিরা নদীর তীরবতী জমিদারবাড়ি ও বেশকিছু সম্পত্তি দান করে যান রায়পুর উচ্চ বিদ্যালয়কে।
পীরগঞ্জ উপজেলার রায়পুর ইউনিয়নের অন্তর্গত উপজেলা সদর থেকে ৩ কিলোমিটার পশ্চিমে রায়পুরের জমিদার বাড়ির অবস্থান।
প্রাসাদের চারদিকে সারিবদ্ধভাবে লাগানো লম্বা নারিকেল গাছ ও ইট সুরকি দিয়ে নির্মিত আধাপাকা বিশাল প্রাচীর। আর প্রাচীর সংলগ্ন উল্টো দিকে দু‘টি বড় পুকুর, দক্ষিন-পশ্চিম পার্শ্বে ছিল জমিদার বিরেন বাবুর বিচারালয়। এই বিচারালয়ে তিনি নিজে শুধুমাত্র অপারাধীদের একক উপস্থিতিতে বিচারকার্য ও শাস্তি প্রদান করতেন। বিচার কক্ষ থেকে সামনে সরু রাস্তা নেমে গেছে ইট বিছানো ঘাট আখিরা নদীতে। এখানেই স্নান করতেন জমিদার পরিবারের লোকজন। পশ্চিম পার্শ্বের অতিথিশালা যা কিছুদিন পূর্বেও রায়পুর উচ্চ বিদ্যালয়ের ছাত্রাবাস হিসেবে ব্যবহৃত হতো। এখন ধ্বসে পড়ার আশংকায় ছাত্ররা বসবাস ছেড়ে দিয়েছে। উল্টো দিকের কোনায় জমিদারের বসবার ঘর ও শোবার ঘর ছিল, সেটি ভেঙ্গে এখন ইট সুড়কির স্তূপে পরিণত হয়েছে। বসার ঘরটি স্থানীয় হিন্দু সম্প্রদায়ের লোকজন পুজোমন্ডপ হিসেবে ব্যবহার করলেও এখন তা ছুঁচা চামচিকা আর ইঁদুরের আস্তানায় পরিণত হয়েছে। এ সকল ভবনের নির্মাণ শৈলী ছিল অত্যন্ত শিল্পকার্য খচিত মনোরম ও চিত্তাকর্ষক। ভবনগুলোর দরজা-জানালা গুলো অনেক মুল্যবান ছিল। রক্ষণাবেক্ষণের অভাবে তা চুরি গেছে বেশ কিছুদিন আগেই। এখনও চুরি যাচ্ছে ইট-পাথর। জানা গেছে, পরিত্যক্ত এই জমিদার বাড়িতে অনেক মুল্যবান মুর্তি, পাথর, বিভিন্ন প্রকার দামি তৈজসপত্র ও মুল্যবান সামগ্রী ছিল।


title: নওদা বুরুজ

text: নওদা বুরুজের চতুষ্পার্শ্বেই শুধু নয়, গোটা রহনপুর এলাকাতেই প্রাচীনত্ব ও নগর সুলভ চিন্‌হ বিরাজমান। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন।


title: পাহাড়পুর বৌদ্ধ বিহার

text: পুন্ড্রবর্ধনের রাজধানী পুন্ড্রনগর (বর্তমান মহাস্থান) এবং অপর শহর কোটিবর্ষ (বর্তমান বানগড়)-এর মাঝামাঝি স্থানে অবস্থিত ছিল সোমপুর মহাবিহার। এর ধ্বংসাবশেষটি বর্তমান বাংলাদেশের বৃহত্তর রাজশাহীর অন্তর্গত নওগাঁ জেলার বদলগাছি উপজেলার পাহাড়পুর গ্রামে অবস্থিত। অপরদিকে জয়পুরহাট জেলার জামালগঞ্জ রেলস্টেশন থেকে এর দূরত্ব পশ্চিমদিকে মাত্র ৫ কিলোমিটার। এর ভৌগোলিক অবস্থান ২৫°০´ উত্তর থেকে ২৫°১৫´ উত্তর অক্ষাংশ এবং ৮৮°৫০´ পূর্ব থেকে ৮৯°১০´ পূর্ব দ্রাঘিমাংশ পর্যন্ত। গ্রামের মধ্যে প্রায় ০.১০ বর্গ কিলোমিটার (১০ হেক্টর) অঞ্চল জুড়ে এই পুরাকীর্তিটি অবস্থিত। প্রত্নতাত্ত্বিক এই নিদর্শনটির ভূমি পরিকল্পনা চতুর্ভূজ আকৃতির। এটি বাংলাদেশের উত্তরবঙ্গের প্লাবন সমভূমিতে অবস্থিত, প্লাইস্টোসীন যুগের বরেন্দ্র নামক অনুচ্চ এলাকার অন্তর্ভুক্ত। মাটিতে লৌহজাত পদার্থের উপস্থিতির কারণে মাটি লালচে। অবশ্য বর্তমানে এ মাটি অধিকাংশ স্থানে পললের নিচে ঢাকা পড়েছে। পার্শ্ববর্তী সমতল ভূমি থেকে প্রায় ৩০.৩০ মিটার উঁচুতে অবস্থিত পাহাড়সদৃশ স্থাপনা হিসেবে এটি টিকে রয়েছে। স্থানীয় লোকজন একে "গোপাল চিতার পাহাড়" আখ্যায়িত করত; সেই থেকেই এর নাম হয়েছে পাহাড়পুর, যদিও এর প্রকৃত নাম সোমপুর বিহার।


title: সঞ্চালন (ওষুধ)

text: পিতা বা মাতা থেকে (সাধারণত মাতা) মিথোজীবী অণুজীবগুলো উল্লম্বভাবে সঞ্চালনের মাধ্যমেই অর্জিত হয়। উল্লম্ব সঞ্চালন অন্তঃকোষীয় (উদাহরণ - transovarial বা ভেক্টরের মাধ্যমে) বা বহিঃকোষীয় (উদাহরণ - জন্মের পর মাতা এবং সন্তানের সংস্পর্শের মাধ্যমে) হতে পারে। অন্তঃকোষীয় এবং বহিঃকোষীয় উভয় ধরনের উল্লম্ব সঞ্চালন অ-জেনেটিক্যাল উত্তরাধিকার অথবা পেরেন্টাল ইফেক্ট এর রূপ হিসেবেই বিবেচিত হয়। এটা নিয়ে যথেষ্ট বিতর্ক রয়েছে যে অধিকাংশ জীবই উল্লম্ব সঞ্চালনের মাধ্যমে মিথোজীবী অণুজীব অর্জন করে। মিথোজীবী অণুজীবের উল্লম্ব সঞ্চালনের একটি উতকৃষ্ট উদাহরণ হচ্ছে এফিডের (aphid) অর্জিত মিথোজীবী Buchnera (transovarially বা ভেক্টরের মাধ্যমে সঞ্চালিত অন্তঃকোষীয় অণুজীবী) যা এদের পুষ্টি যোগায় এবং মানুষের মাইক্রোবায়োটার (জন্মের সময় এবং বুকের দুধের মাধ্যমে শিশুর মধ্যে সঞ্চালিত হয়) কিছু উপাদান।


title: সঞ্চালন (ওষুধ)

text: উপকারী মিথোজীবী অণুজীব যেমন – প্রবালের সাথে যুক্ত dinoflagellates অথবা মানুষের মাইক্রোবায়োটা প্রভৃতির সঞ্চালন প্রক্রিয়াও জীববিজ্ঞানে অত্যন্ত গুরুত্বপূর্ণ ভূমিকা রাখে। বিভিন্ন জীব অণুজীবের সাথে যে মিথোজীবিতা তৈরি করতে পারে সে অণুজীবগুলো তাদের (জীব) পিতা-মাতা থেকে, পরিবেশ থেকে বা অন্য কারো থেকে বা উভয়ের থেকেই সঞ্চালিত হতে পারে।


title: সঞ্চালন (ওষুধ)

text: পরিবেশ অথবা সম্পর্কহীন জীব হতে কিছু উপকারী মিথোজীবী অণুজীব অর্জিত হয়। বাহক এবং মিথোজীবী অণুজীবের একে অপরকে চেনার জন্যে অথবা একে অপরের উৎপাদিত বস্তু বা উপকারিতাকে চেনার জন্যে কিছু বিশেষ প্রক্রিয়ার দরকার হয়। আড়াআড়িভাবে অর্জিত মিথোজীবী অণুজীবগুলো প্রাথমিক মেটাবলিজমের চেয়ে সেকেন্ডারি মেটাবলিজমের সাথেই বেশি সংযুক্ত থাকে যেমন - জীবাণুর বিরুদ্ধে প্রতিরোধ সৃষ্ট করা, কিন্তু পুষ্টি সম্পর্কিত কিছু প্রাথমিক মিথোজীবী অণুজীবও আড়াআড়িভাবে (পরিবেশের মাধ্যমে) অর্জিত হয়। আড়াআড়িভাবে সঞ্চালিত মিথোজীবী অণুজীবের কিছু উদাহরণ হল – ববটেইল স্কুইডের সাথে সংযুক্ত জৈব প্রতপ্রভাময় ব্যাকটেরিয়া এবং উদ্ভিদের মধ্যে নাইট্রোজেন ফিক্সিং ব্যাকটেরিয়া।


title: সঞ্চালন (ওষুধ)

text: বিভিন্ন প্রজাতির জীবাণুর টিকে থাকার একটা উপায় হচ্ছে একজন বাহক হতে অন্যজনের মধ্যে সঞ্চালিত হওয়া। সংক্রামক জীবাণু সাধারণত একটি নির্দিষ্ট প্রক্রিয়ায় সঞ্চালনের জন্যে বিশেষায়িত হয়। উদাহরণস্বরূপ বলা যেতে পারে যে, বিবর্তনের পরিপ্রেক্ষিতে ভাইরাস এবং ব্যাকটেরিয়া তাদের বাহকের শ্বসনযন্ত্রে কাশি ও হাঁচির লক্ষণ সৃষ্টি করে এবং এর বিশেষ উপকারিতা আছে কারণ এর মাধ্যমে তারা বাহক থেকে বের হয়ে আসে এবং অন্য বাহকে বাহিত হয়। বিভিন্ন অণুজীবের ডায়রিয়া সৃষ্টির কারণও এটা।


title: জৈব পিগমেন্ট

text: বিভিন্ন অমেরুদণ্ডী প্রাণী রঙিন হওয়ার ভিত্তি হিসেবে কাজ করে পানির গভীরতা, তাপমাত্রা, খাদ্যের উৎস, পানির স্রোত, ভৌগলিক অবস্থান, আলোর প্রাচুর্যতা এবং পলি। উদাহরণস্বরূপ, নির্দিষ্ট সামুদ্রিক অ্যানিমোনে (পুষ্পরূপ প্রাণী) ক্যারোটিনয়েডের পরিমাণ তত কমতে থাকে যত সমুদ্রের গভীরে যাওয়া হয়। এজন্যে যেসব প্রাণী সাগরের অগভীর (পর্যাপ্ত আলোযুক্ত) পানিতে বদবাস করে তাদের থেকে গভীর পানিতে বসবাসকারী প্রাণী পিগমেন্টের স্বল্পতার কারণে কম উজ্জ্বল হয়ে থাকে। ট্রিটিডিডেনাম সোলিডাম এবং তাদের মিথোজীবী অ্যাসিডিয়ান সায়ানোফাইট এর কলোনীর রং তাদের বসবাসকারী জায়গার আলোকপ্রাপ্তির সময়ের উপর নির্ভর করে ভিন্নরকম হতে পারে। যেসব কলোনী পূর্ণ আলোর সংস্পর্শে আসে সেগুলো অধিক ক্যালসিফাইড, অপেক্ষাকৃত ঘন এবং সাদা হয়ে থাকে। অপরদিকে যেসব কলোনী ছায়াযুক্ত স্থানে বসবাস করে তাদের ফাইকোসায়ানিন (পিগমেন্ট যা লাল রং শোষণ করে) এর তুলনায় অধিক ফাইকোইরাইথ্রিন (পিগমেন্ট যা সবুজ রং শোষণ করে) আছে, তাই তারা অপেক্ষাকৃত সরু এবং বেগুনী বর্ণের হয়ে থাকে। ছায়াযুক্ত কলোনীর বেগুনী বর্ণ হওয়ার প্রধান কারণ হল শৈবালের ফাইকোবিলিন পিগমেন্ট যা আলোর সংস্পর্শের ভিন্নতার কারণে কলোনীর পরিবর্তন ঘটায়।


title: জৈব পিগমেন্ট

text: উদাহরণ- নীল ক্যারোটিনোপ্রোটিন, লিনকিয়াসায়ানিন এর প্রতি অণুতে ১০০-২০০ টি ক্যারোটিনয়েড মৌল থাকে। আরো বলা যায় এসকল পিগমেন্ট-প্রোটিন যৌগ তাদের রাসায়নিক গঠনেও পরিবর্তন ঘটাতে পারে। সালোকসংশ্লেষণিক গঠনের মধ্যে যেসব ক্যারোটিনোপ্রোটিন রয়েছে সেগুলি বেশি প্রচলিত এবং জটিল হয়ে থাকে। সালোকসংশ্লেষণিক গঠনের বাইরে যেসব পিগমেন্ট-প্রোটিন যৌগ রয়েছে সেগুলি কম প্রচলিত কিন্তু সহজতর গঠন রয়েছে। উদাহরণ- জেলিফিস এবং Velella velella তে মাত্র দুইটি অ্যাসটাজ্যান্থিন প্রোটিন রয়েছে এবং প্রতিটি যৌগে ১০০টি ক্যারোটিনয়েড রয়েছে।


title: জীবন

text: বেঁচে থাকার জন্য, কিছু নির্দিষ্ট অণুজীব এমন একটি অবস্থা ধারণ করতে পারে যাতে করে এরা চরম ঠান্ডা, সম্পূর্ণ বিশুষ্কীকরণ, অনাহার, উচ্চ মাত্রার বিকিরণের প্রকাশে, এবং অন্যান্য বাহ্যিক বা রাসায়নিক চ্যালেঞ্জ প্রতিরোধ করতে সক্ষম হতে পারে। এই অণুজীবগুলো সপ্তাহ, মাস, বছর বা এমনকি শতাব্দীর ধরে এই বৈরী পরিবেশে বেঁচে থাকতে পারে। এক্সট্রিমোফিল হল সেই সকল মাইক্রোবিয়াল জীবের ধরণ যা সাধারণত জীবের জন্য যে সহনশীল পরিসীমা আছে তার বাইরে অবস্থান করে বেঁচে থাকে। এরা বিকাশিত হয় শক্তির কিছু বিরল উৎস ব্যবহার করে। যদিওবা সকল জীবই প্রায় অভিন্ন ধরণের অণু সমন্বয়ে গঠিত, কিন্তু বিবর্তনটি এই ধরণের অণুজীবকে এই বিস্তৃত সীমার বাহ্যিক ও রাসায়নিক অবস্থার সাথে মোকাবেলা করতে সক্ষম করেছে। এই চরম পরিবেশে বেঁচে থাকা এই সকল অণুজীবীয় সম্প্রদায়ের বিপাকীয় বৈচিত্র্যের ও গঠনিক বৈশিষ্ট্য সমূহের উপর এখনও গবেষণা চলছে।


title: অণুজীব বিজ্ঞান

text: চামড়া প্রক্রিয়াজাতকরণ, কাগজের মন্ড প্রস্তুতি, কাপড় উৎপাদন ইত্যাদি শিল্পে অণুজীবের ঊৎসেচক () গুরুত্বপূর্ণ ভূমিকা পালন করে। ফলে এই সব শিল্প-কারখানায় অণুজীব বিজ্ঞানীর উপস্থিতি অপরিহার্য। তাছাড়া বিভিন্ন বাণিজ্যিকভাবে গুরুত্বপূর্ণ রাসায়নিক পদার্থ যেমন এসিটিক এসিড () , সাইট্রিক এসিড (), এলকোহল(), এসিটোন (), বিউটানল (), ফিউমারিক এসিড(), ইত্যাদি জৈবিক পদ্ধতিতে উৎপাদন, রাসায়নিক পদ্ধতিতে উৎপাদন অপেক্ষা সাশ্রয়ী। আর এই জৈবিক কাজটি করে দেয় অণুজীব। জীবনরক্ষাকারী ঔষধ অ্যান্টিবায়োটিক ()অণুজীব বিজ্ঞানের এক বিশাল আবিষ্কার। অ্যান্টিবায়োটিক হল এমন সব পদার্থ যা কিনা একধরনের অণুজীব তৈরি করে এবং তা অন্য অণুজীবের বিপক্ষে কাজ করে।


title: জৈব রসায়ন

text:
যে সব জৈব যৌগের অণুতে এক বা একাধিক বেনজিন চক্র বা বলয় বিদ্যমান তাদের অ্যারোমেটিক যৌগ বলে .
অ্যারোমেটিক হাইড্রোকার্বনে অনুবন্ধী দ্বিবন্ধন উপস্থিত থাকে। সবচেয়ে গুরুত্বপূর্ণ উদাহরণ হল বেনজিন, জার্মান রসায়নবিদ ফ্রেডরিখ অগাস্ট কেকুল কর্তৃক আবিষ্কৃত বেনজিনের ষড়ভুজীয় কাঠামোতে ইলেক্ট্রনের ডিলোকালিজেশন বা অনুরণন বিদ্যমান। প্রচলিত চাক্রিক যৌগসমূহে 4n + 2 সংখ্যক ডিলোকালাইজ্‌ড পাই ইলেক্ট্রন উপস্থিত থাকার কারণে অ্যারোমেটিসিটির উদ্ভব হয়। আবার 4n সংখ্যক অনুবন্ধী পাই ইলেক্ট্রন উপস্থিত থাকার কারণে যৌগের অ্যারোমেটিসিটির হ্রাস ঘটে।


title: প্রাকৃতিক নির্বাচন

text: অণুজীবের মধ্যে জীবাণু-নাশকের প্রতি প্রতিরোধ গড়ে ওঠা প্রাকৃতিক নির্বাচনের একটি জনপ্রিয় উদাহরণ। ১৯২৮ সালে আলেকজান্ডার ফ্লেমিং কর্তৃক পেনিসিলিন আবিস্কৃত হওয়ার পর হতে ব্যাকটিরিয়াজনিত রোগের বিরুদ্ধে জীবাণু-নাশক ব্যবহৃত হয়ে আসছে। ব্যাকটিরিয়ার প্রাকৃতিক জনগোষ্ঠীগুলোর জিনোমে পরিব্যক্তির কারণে ব্যাপক প্রকরণ থাকে। জীবাণু-নাশকের সংস্পর্শে বেশিরভাগ ব্যাকটিরিয়া মারা যায়, কিন্তু কিছু কিছুর জিনে এমন পরিব্যক্তি থাকতে পারে যার ফলে সে জীবাণু-নাশকটির প্রতি সহনশীল হয়ে পড়তে পারে। জীবাণু-নাশকটির কার্যকাল সংক্ষিপ্ত হলে এসব ব্যাকটিরিয়া এ যাত্রা বেঁচে যাবে। জনগোষ্ঠী হতে অভিযোজনে ব্যর্থ জীবগুলোর এরুপ বিতাড়নই প্রাকৃতিক নির্বাচন।


title: ইভা ব্রাউন

text: ইভা ব্রাউন (ফেব্রুয়ারি ৬, ১৯১২ – এপ্রিল ৩০, ১৯৪৫) ছিলেন ২য় বিশ্বযুদ্ধএর জার্মানির রাষ্ট্রনায়ক অ্যাডলফ হিটলার এর স্ত্রী এবং সবচেয়ে অন্তরঙ্গ সহচরী। ১৭ বছর বয়সে মিউনিখ এ কাজ করার সময় তার সাথে হিটলারের প্রথম দেখা হয়। ১৯৪৫ সালে আত্মহত্যার পুর্বেও তিনি ১৯৩৬ সালে আর একবার আত্মহত্যা করতে চেয়েছিলেন। হিটলারের রাজনীতিতে তার কোন প্রভাব পড়েনি তবে এ বিষয়ে ঐতিহাসিকদের বিতর্ক রয়েছে। তার ধূমপান, প্রসাধনী সামগ্রীর ব্যবহার এবং ছোট কাপড় পরে রোদ পোহানো হিটলার পছন্দ করতেন না। তিনি ফটোগ্রাফি খুবই ভালবাসতেন। তার তোলা হিটলারের একটি রঙ্গিন ছবি পাওয়া যায়। ১৯৪৪ সালে তার বোনের সাথে হিটলারের এক সহকারীর বিয়ের আগে তাকে লোকজনের সাথে বিশেষ মিশতে দেখা যায়নি। ১৯৪৫ সালে হিটলারের শেষ ভরসা স্তেইন এর সেনাবাহিনী বিধ্স্ত হয়ে যায় এবং তাঁর অধিকাংশ সঙ্গী মিত্রবাহিনীর কাছে ধরা দেয়। এর ফলে হিটলার তার জীবনের সব আশা-আকাঙ্খা হারিয়ে ফেলেন এবং ইভাকে পালিয়ে যেতে বলেন। কিন্তু ইভা পালিয়ে না গিয়ে সেখানে থেকে যান এবং হিটলারের সাথেই ৩০শে এপ্রিল আত্মহত্ম্যা করেন।সে খুব ভাল


title: আডলফ হিটলারের যৌনজীবন

text: হিটলার যুবকথাকা অবস্থায় কিছু সাময়িক সম্পর্কে জড়িয়ে পড়েছিলেন। সে তার চেয়ে ১৯ বছরের ছোট এক দুঃসম্পর্কের ভাগ্নি গেলি রাউবালের সাথে গভীরসম্পর্কে যুক্ত ছিলেন। ১৯২৫ সালে মেয়েটির মা হিটলারের গৃহকর্মী হিসেবে নিযুক্ত হলে সে হিটলারের বাসায় থাকা শুরু করে। যদিও সম্পর্কের আসল প্রকৃতি এবং ব্যাপ্তি সম্পর্কে অনেককিছু অজানা হলেও, কারশাও এটাকে সুপ্ত যৌন নির্ভরতা হিসেবে অভিহিত করেন। সমসাময়িককালে গুজব ছিল যে, তাদের মধ্যে রোমান্টিক সম্পর্ক আছে। ১৯৩১ এর সেপ্টেম্বরে গেলি হিটলারের বন্দুক দিয়ে মিউনিখের সেই এপার্টমেন্টে আত্মহত্যা করে। এ ঘটনায় হিটলার গভীর ব্যথা পেয়েছিলেন। মিউনিখের প্রথম দিনগুলোতে হিটলারের আশেপাশের মানুষের মধ্যে একজন আর্নেস্ট হানফসটায়েঙ্গি লেখেন যে, "আমার মনে হয়, হিটলার এমন একটা মানুষ ছিল যে মাছও নন, মাংসও নন আবার পাখিও নন। যে পুরো সমকামীও নন আবার পুরো বিপরীতকামীও নন। আমি তাকে নপুংসক হস্তমৈথুন বিরত মানুষ বলে অভিযুক্ত করেছিলাম।" এছাড়া, হানফসটায়েঙ্গি হিটলারকে বিপরীতকামীতা নিয়ে অভিযুক্ত করেন যে, হিটলার ও আমেরিকান এম্বাসেডরের মেয়ে মার্থা ডডের সাথে রোমান্টিক সম্পর্ক তৈরির চেষ্টা করে ব্যর্থ হন। তার মতে, ফিল্মমেকার লেনি রিফেনস্টাহি হিটলারের সাথে সম্পর্ক করতে চেয়েছিলেন, কিন্তু হিটলার মেয়েটিকে প্রত্যাখ্যান করেন।


title: ট্রডল ইয়ুঙ্গে

text: হিটলারের পরামর্শে ১৯৪৩ সালের জুন মাসে ট্রডল ওয়াফেন-এস এস-এর (নাৎসি পার্টির সশস্ত্র শাখা) অফিসার হান্স হারম্যান ইয়ুঙ্গে (১৯১৪-১৯৪৪) সাথে বিবাহ বন্ধনে আবদ্ধ হন। কিন্তু পরের বছর অর্থাৎ ১৯৪৪ সালের অগাস্ট মাসে ফ্রান্সে যুদ্ধরত অবস্থায় ট্রডলের স্বামী হান্স শহীদ হন। হিটলারের হয়ে ট্রডল বার্লিন, বের্শটেসগাদেনের ব্যারঘোফে (বাভারিয়ায় অবস্থিত হিটলারের বাড়ি), পূর্ব-প্রুশিয়ার উলফ্‌শানজেতে এবং সর্বশেষ বার্লিনে হিটলারের বাঙ্কারে কাজ করেন।


title: আডলফ হিটলারের যৌনজীবন

text: হিটলার জনগণের কাছে গৃহজীবন ছাড়া একজন চিরকুমার হিসেবে পরিচিত ছিলেন, যে তার জীবনকে রাজনৈতিক উদ্দেশ্য ও রাষ্ট্রের জন্য উৎসর্গ করেছেন। তিনি ক্ষমতার কারণে মেয়েদের কাছে নিজেকে আকর্ষনীয় মনে করতেন।. হিটলারের বন্ধু অ্যালবার্ট স্পিয়ার তার একটা পছন্দের কথা বলেন যে, সে কম বুদ্ধিমান মেয়দের সময় কাটাতে ভালোবাসে যেসব মেয়ে তাকে কিছু জিজ্ঞেস করবে না। কারশাও ধারণা করেন যে, হিটলার সেইসব যুবতী মেয়েদের পছন্দ করতেন যাদের খুব সহজেই নিয়ন্ত্রণ এবং কর্তৃত্ব ফলানো যায়। তিনি উল্লেখ করেন যে, হিটলারের মেয়ে সহযোগীদের মধ্যে কমপক্ষে ৩ জন (ইভা ব্রাউন, গেলি রাউবাল এবং মারিয়া রেইটার) ছিল তার থেকে অনেক বেশি কম বয়সের। ব্রাউন তার থেকে ২৩ বছরের ছোট ছিলেন, রাউবাল ছিলেন ১৯ বছরের ছোট এবং রেইটার ছিলেন ২১ বছরের ছোট।


title: আডলফ হিটলার

text: হিটলারের বাবা Alois বৈধভাবে (সমাজ সাপেক্ষে) জাত ছিলেন না। এক কথায় বলতে গেলে জারজ ছিলেন। তিনি জীবনের অনেকটা সময় শেষ নাম হিসেবে মায়ের নাম (Schicklgruber) ব্যবহার করেছিলেন। ১৮৭৬ সালেই Alois প্রথম হিটলার নামটি গ্রহণ করেন। তার ছেলে অ্যাডলফ-ও কখনও হিটলার ছাড়া অন্য কোন শেষ নাম ব্যবহার করেনি।


title: আডলফ হিটলার

text: সরকারী কাস্টম্‌স থেকে অবসর গ্রহণের পর হিটলারের বাবা সপরিবারে আপার অস্ট্রিয়ার লিন্‌ৎস শহরে চলে আসেন। এখানেই হিটলারের বাল্যকাল অতিবাহিত হয়। এ কারণে সারাজীবন তিনি লিন্‌ৎসকে ভালবেসে গেছেন, কোন শহরকে এর উপরে স্থান দিতে পারেননি। বাবাকে তিনি খুব পছন্দ করতেন না বরং ভয় করতেন। কিন্তু মায়ের প্রতি শ্রদ্ধা ও ভালবাসার কোন কমতি ছিল না। ১৯০৩ সালে বাবা মারা যান। বাবার রেখে যাওয়া পেনশন ও সঞ্চয়ের অর্থ দিয়েই তাদের সংসার কোনমতে চলতে থাকে। অনেক ভোগান্তির পর ১৯০৭ সালে মাতাও মারা যান। হিটলার নিঃস্ব হয়ে পড়েন। পড়াশোনায় বিশেষ সুবিধা করতে পারেননি। এক সময় ভিয়েনায় যান। কিন্তু চিত্রশিল্পী হবার স্বপ্ন নিয়ে আবার লিন্‌ৎসে ফিরে আসেন। আবার ভিয়েনায় যান। সামান্য যা ভাতা পেতেন তা দিয়ে ভিয়েনার মত শহরে চলতে-ফিরতে তার বেশ কষ্ট হতো। শিল্পী হিসেবেই তার বেশ সম্ভাবনা ছিল। এই উদ্দেশ্যে অস্ট্রিয়ার "একাডেমি অফ ফাইন আর্টস"-এ ভর্তি পরীক্ষা দেন। কিন্তু সুযোগ পাননি। a


title: হেন্ড্রিক আন্টোন লোরেন্‌ৎস

text: ১৮৮১ সালে "আলেটা ক্যাথারিনা কাইসারকে" বিয়ে করার মাধ্যমে তার পারিবারিক জীবনের সূচনা হয়। ক্যাথারিনা ফ্রেডেরিক কাইসারের ভাতিজি ছিলো। তার বাবার নাম ইয়োহান ভিলহেল্‌ম কাইসার যিনি আমস্টারডামের এনগ্রেভিং স্কুলের পরিচালক, চারু কলার অধ্যাপক এবং ১৮৫২ সালে নেদারল্যান্ডে প্রচলিত ডাচ ডাক স্ট্যাম্পের নকশাকার। এরপর কাইসার আমস্টারডামের "ন্যাশনাল গ্যালারি" হিসেবে পরিচিত রাইক্‌স জাদুঘরের পরিচালকও ছিলেন। হেনড্রিক এবং আলেটার বড় মেয়েও একজন পদার্থবিজ্ঞানী হিসেবে প্রতিষ্ঠা পেয়েছিলো। তার নাম গিরট্রুইডা দ্য হ্যাস-লরেঞ্জ (Geertruida de Haas-Lorentz)।


title: আডলফ হিটলারের যৌনজীবন

text: ইভা ব্রাউনের সাথে তার ১৪ বছরের প্রেমের সম্পর্ক বাইরে এবং ভেতরের কেউ জানত না। আশেপাশের সবার মাঝে তিনি ব্রাউনকে নিয়ে খোলামেলা ছিলেন। বারচটেনসগাডেন এ তারা জুটি হিসেবে বাস করতেন। হিটলারের ভৃত্য হেইঞ্জ লিঞ্জ জানান, হিটলার আর ব্রাউনের আলাদা আলাদা শোবার ঘর এবং বাথরুম ছিল। তাদের শোবার ঘরের মাঝে একটা দরজা ছিল। সন্ধ্যার পর থেকে ঘুমানোর আগে পর্যন্ত শুধুমাত্র তারা দুজন একসাথে পড়তেন। ব্রাউন ড্রেসিং গাউন কিংবা হাউজ কোট পরতেন এবং ওয়াইন পান করতেন আর হিটলার চা ।  ব্রাউনের জীবনীলেখক হেইকে গোরটেমা উল্লেখ করেছেন যে, এই জুটির স্বাভাবিক যৌন জীবন উপভোগ করত। ব্রাউনের বন্ধু এবং আত্মীয়রা ১৯৩৮ এ ফটোগ্রাফার নেভিলি চেম্বারলিনের তোলা মিউনিখে হিটলারের ফ্ল্যাটের সোফায় তার বসা ছবি দেখে হাসাহাসি করত এবং বলতে, "কি হয়েছে সেটা সেই জানে আর সোফা জানে"


title: আডলফ হিটলারের যৌনজীবন

text: ইতিহাসবিদ লোথার ম্যাচটান "দি হিডেন হিটলার" (২০০১) এ হিটলারের সমকামিতা নিয়ে বিতর্ক করেন। বইটিতে ভিয়েনায় হিটলারের যুবক বন্ধুদের সাথে অভিজ্ঞতা নিয়ে ধারণা করা হয়, তার প্রাপ্তবয়স্ক অবস্থায় সম্পর্ক ছিল রূহম, হানফসটাএংল এবং এমিল মাউরাইসে সঙ্গে এবং বইটিতে প্রথম বিশ্বযুদ্ধে হিটলারের সহযোগী হ্যান্স মেন্ডের ১৯২০ এর দশকের প্রথম দিকে মিউনিখ পুলিশের কাছে অভিযোগগুলোর বিশ্লেষণ নিয়ে ""এ স্টাডি অব মেন্ড প্রোটকল"" সিরিজ অন্তর্ভুক্ত করা হয়। আমেরিকান সাংবাদিক রন রোজেনবাউম মাচটানের কাজের খুব সমলোচনা করেন এবং বলেন যে, "প্রমাণ এতই কম যে, সেটা প্রমাণ বলার যোগ্যতাই রাখে না।" বেশিরভাগ পন্ডিত মাচটারনের অভিযোগ উড়িয়ে দেন এবং বিশ্বাস করেন যে, হিটলার বিপরীতকামী। ২০০৪ সালে, এইচবিও মাচটানের তত্ত্বের উপর "হিডেন ফাহরারঃ ডিবেটিং দি এনিগ্মা অব হিটলারস সেক্সুয়ালিটি" শিরোনামে একটি তথ্যচিত্র প্রকাশ করে।


title: হ্যানসেল ও গ্রেটেল

text: গল্পের পটভূমি জার্মানিতে। হ্যানসেল ও গ্রেটেল হলো একজন গরীব কাঠুরিয়ার সন্তান। তাদের দেশে একবার দুর্ভিক্ষ দেখা দিলো। কাঠুরিয়ার স্ত্রী হ্যানসেল ও গ্রেটেলকে বনে রেখে আসার পরিকল্পনা করলো। কারণ তার বাচ্চারা অনেক বেশি খাবার খেতো। দুর্ভিক্ষ থেকে বাঁচতে স্ত্রীর এই সিদ্ধান্ত কাঠুরিয়া মেনে নিলো না। কিন্তু শেষ পর্যন্ত তার স্ত্রীর পরিকল্পনা বাস্তবায়িত হলো। পাশের ঘর থেকে হ্যানসেল ও গ্রেটেল তার পিতা-মাতার এই পরিকল্পনার কথা শুনে ফেললো, যা তার পিতা-মাতা জানতো না। যখন তারা ঘুমাতে গেলো, তখন হ্যানসেল বাড়ির বাইরে এসে নুড়ি পাথর সংগ্রহ করতে লাগলো। তার পক্ষে যতটা সম্ভব নুড়ি পাথর নিয়ে সে বাড়িতে ফিরে এলো।


title: কৌতুকাভিনয়

text: ১৯শ শতাব্দীর শেষের দিকে চলচ্চিত্রের আবির্ভাব এবং পরে ২০শ শতাব্দীতে বেতার ও টেলিভিশন আবিস্কৃত হলে সাধারণ জনগণের কাছে কৌতুকাভিনেতাগণ পৌঁছাতে সক্ষম হয়। চার্লি চ্যাপলিন তাঁর নির্বাক চলচ্চিত্র দিয়ে সারা বিশ্বে পরিচিত হয়ে ওঠেন। নির্বাক রীতি আরও বেশি প্রসার লাভ করে ২০শ শতাব্দীতে মার্সেল মার্সিউর মত মুখাভিনেতা ও মিস্টার বিনখ্যাত রোয়ান অ্যাটকিনসনদের মত অভিনয়শিল্পীদের কল্যাণে। সার্কাসে সঙয়ের রীতিও চলতে থাকে, যেমন যুক্তরাষ্ট্রে বোজো দ্য ক্লাউন ও রাশিয়ায় ওলেগ পপভ। বেতারও দ্বিতীয় বিশ্বযুদ্ধের পর গুন শো দিয়ে নতুন সম্ভাবনা নিয়ে আসে। মার্কিন চলচ্চিত্রের মাধ্যমে বিংশ শতাব্দীর মাঝামাঝি সময়ে সারা বিশ্বে প্রসিদ্ধ কৌতুক অভিনয়শিল্পী লরেল ও হার্ডি, থ্রি স্টুজেস, অ্যাবট ও কস্টেলো, ডিন মার্টিন, জেরি লুই এবং বব হোপরা আসেন। এছাড়া জর্জ কার্লিন, রবিন উইলিয়ামস ও এডি মার্ফিদের মত অভিনয়শিল্পীরা আসেন এই শতাব্দীর শেষের দিকে। হলিউডে অনেক আন্তর্জাতিক মানের প্রতিভাবানরা আকৃষ্ট হন, যেমন ব্রিটিশ অভিনেতা পিটার সেলারস, ডুডলি মুর, ও সাচা ব্যারন কোহেন, কানাডীয় অভিনেতা ড্যান আইকরয়েড, জিম ক্যারি ও মাইক মেয়ারস এবং মার্কিন কৌতুকাভিনেতা পল হোগান, যিনি ক্রকোডাইল ডান্ডি চলচ্চিত্রের জন্য প্রসিদ্ধ। সৃজনশীল কৌতুকাভিনয়ের অন্যান্য স্থান হল হংকংয়ের চলচ্চিত্র, বলিউড, ফ্রান্সের প্রহসন।


title: রাসেল ক্রো

text: রাসেল আইরা ক্রো () (জন্ম: ৭ এপ্রিল, ১৯৬৪) একজন অস্ট্রেলীয় অভিনেতা, চলচ্চিত্র প্রযোজক ও গায়ক। নিউজিল্যান্ডীয় নাগরিক হওয়া স্বত্ত্বেও তিনি তার জীবনের বেশিরভাগ সময় অস্ট্রেলিয়াতে কাটিয়েছেন। ১৯৯০-এর শুরুতে "পুলিশ রেসকিউ"-এর মতো অস্ট্রেলীয় ধারাবাহিক এবং "রম্পার স্টম্পার"-এর মতো চলচ্চিত্রে অভিনয়ের মাধ্যমে তাঁর অভিনয় জীবন শুরু হয়। ১৯৯০-এর শেষ দিকে এসে তিনি আমেরিকান চলচ্চিত্রে অভিনয় শুরু করেন; যেমন: ১৯৯৭-এর মুভি "এল.এ. কনফিডেন্সিয়াল"। তিনি তিনবার অস্কারের জন্য মনোনীত হয়েছেন, এবং ২০০১ সালে তিনি "গ্ল্যাডিয়েটর" চলচ্চিত্রে রোমান জেনারেল ম্যাক্সিমাস ডেসিমাস মেরিডিয়াস ভূমিকায় অনবদ্য অভিনয়ের জন্য সেরা অভিনেতা বিভাগে একাডেমি পুরস্কারসহ একাধিক পুরস্কার লাভ করেন।


title: বাস্টার কিটন

text: জোসেফ ফ্র্যাংক "বাস্টার" কিটন (৪ঠা অক্টোবর, ১৮৯৫ - ১লা ফেব্রুয়ারি, ১৯৬৬) একাডেমি পুরস্কার বিজয়ী মার্কিন কমেডি অভিনেতা ও চলচ্চিত্র পরিচালক। নির্বাক চলচ্চিত্রের জন্যই তিনি সবচেয়ে বিখ্যাত। তার সম্পর্কে দুটি জনপ্রিয় বাক্য প্রচলিত আছে: "দ্য গ্রেট স্টোন ফেস" এবং "দ্য মাইকেলেঞ্জেলো অফ সাইলেন্ট কমেডি"।


title: গ্যারি কুপার

text: গ্যারি কুপার (ইংরেজি: Gary Cooper; জন্ম: ফ্রাঙ্ক জেমস কুপার; ৭ই মে ১৯০১ - ১৩ই মে ১৯৬১) ছিলেন একজন মার্কিন অভিনেতা। তিনি তার স্বাভাবিক ও নির্ভেজাল অভিনয়শৈলি ও পর্দায় অভিনয়ের জন্য প্রসিদ্ধ। ৩৬ বছরের কর্মজীবনে তিনি ৮৪টি পূর্ণদৈর্ঘ্য চলচ্চিত্রে কেন্দ্রীয় ভূমিকায় অভিনয় করেন। নির্বাক চলচ্চিত্র যুগের শেষ সময় থেকে ধ্রুপদী হলিউডের স্বর্ণযুগের শেষ পর্যন্ত তিনি অন্যতম চলচ্চিত্র তারকা ছিলেন। তার পর্দা ব্যক্তিত্ব নারী-পুরুষ নির্বেশেষে সকলের কাছে গ্রহণযোগ্য ছিল এবং তিনি প্রায় সকলে ধরনের চলচ্চিত্রেই কাজ করেছেন। কুপারের চলচ্চিত্রে তার চরিত্রে তার নিজের ব্যক্তিত্ব প্রদর্শনের ক্ষমতা তাকে পর্দায় স্বাভাবিক ও নির্ভেজাল অভিনয় করতে সাহায্য করে। তার কর্মজীবনে তিনি এমন এক পর্দা ব্যক্তিত্ব ধরে রেখেছিলেন যা একজন আদর্শ মার্কিন বীরকে দর্শকদের সামনে উপস্থাপন করে।


title: ক্রিস কুপার

text: ক্রিস্টোফার ওয়ালটন কুপার (; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী "আমেরিকান বিউটি" (১৯৯৯), নাসার প্রকৌশলীর জীবনীমূলক "অক্টোবর স্কাই" (১৯৯৯), মারপিঠধর্মী গোয়েন্দা চলচ্চিত্র "দ্য বর্ন আইডেন্টিটি" (২০০২), জীবনীমূলক ক্রীড়াধর্মী চলচ্চিত্র "সিবিস্কুট" (২০০৩), ট্রুম্যান ক্যাপোটের জীবনীমূলক চলচ্চিত্র "ক্যাপোট" (২০০৫), ভূ-রাজনৈতিক থ্রিলার "সিরিয়ানা" (২০০৫), মারপিঠধর্মী থ্রিলার "দ্য কিংডম" (২০০৭), অপরাধ নাট্যধর্মী "দ্য টাউন" (২০১০), এবং সঙ্গীতধর্মী হাস্যরসাত্মক "দ্য মাপেটস" (২০১১)। তিনি বহুল প্রশংসিত "লোনসাম ডাভ" মিনি ধারাবাহিকে শেরিফ জুলাই জনসন চরিত্রে অভিনয় করেন।


title: হ্যারি কেরি (অভিনেতা)

text: হ্যারি কেরি () নামে পরিচিত দ্বিতীয় হেনরি ডিউইট কেরি (১৬ জানুয়ারি ১৮৭৮ - ২১ সেপ্টেম্বর ১৯৪৭) ছিলেন একজন মার্কিন অভিনেতা। তিনি নির্বাক চলচ্চিত্র যুগের শুরুর দিকের তারকাদের মধ্যে অন্যতম। তিনি নাট্যধর্মী "মিস্টার স্মিথ গোজ টু ওয়াশিংটন" (১৯৩৯) চলচ্চিত্রে সিনেট সভাপতি চরিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।


title: ডেবরা কার

text: ১৯৯৪ সালে "নিখুঁত লাবণ্য ও সৌন্দর্য ও নিবেদিত প্রাণ অভিনেত্রী, যার চলচ্চিত্র কর্মজীবন সবসময় পরিপূর্ণ, নিয়মানুবর্তি ও মার্জিত ছিল" উল্লেখ করে তাঁকে একাডেমি সম্মানসূচক পুরস্কার প্রদান করা হয়। তাঁর অভিনীত উল্লেখযোগ্য চলচ্চিত্রসমূহ হল "কু ভাদিস" (১৯৫১), "ফ্রম হিয়ার টু ইটার্নিটি" (১৯৫৩), "অ্যান অ্যফেয়ার টু রিমেম্বার" (১৯৫৭), "হেভেন নোস, মিস্টার অ্যালিসন" (১৯৫৭), "দি ইনোসেন্টস" (১৯৬১), "ব্ল্যাক নার্সিসাস" (১৯৪৭), "কিং সলোমন্‌স মাইন্স" (১৯৫০), "দ্য লাইফ অ্যান্ড ডেথ অব কর্নেল ব্লিম্প" (১৯৪৩), "দ্য সানডোহার্স" (১৯৬০) এবং "সেপারেট টেবলস্" (১৯৫৮)।


title: সারা ইসহাক

text: সারা ইসহাক হচ্ছেন একজন ব্রিটিশ-ইয়েমেনী চলচ্চিত্র নির্মাতা। তিনি ১৯৮৪ সালের ২৯ মে এডিনবার্গে জন্মগ্রহণ করেন এবং মাত্র দুই বছর বয়সে তিনি ইয়েমেনে চলে আসেন। তিনি ১৭ বছর পর্যন্ত ইয়েমেনের সানাতে তার শৈশব অতিবাহিত করেন। তিনি তার শিক্ষা সম্পন্ন করার জন্য এক দশক পরে পুনরায় এডিনবার্গে ফিরে আসেন। অতঃপর তিনি সমালোচকদের দ্বারা প্রশংসিত স্বল্পদৈর্ঘ্যের চলচ্চিত্র "কারামা হ্যাজ নো ওয়ালস" (২০১২) তৈরি করেন। তিনি এই স্বল্পদৈর্ঘ্যের চলচ্চিত্রের জন্য স্কটল্যান্ডে অনুষ্ঠিত ব্রিটিশ একাডেমি অব ফিল্ম অ্যান্ড টেলিভিশন আর্টসে "সেরা নতুন প্রতিভা" পুরস্কারের বিভাগে মনোনীত হন। পরবর্তীতে তিনি "ওয়ান ওয়ার্ল্ড মিডিয়া পুরস্কার" এবং একাডেমি পুরস্কারের সেরা তথ্যচিত্র বিভাগে মনোনীত হন। ২০১৩ সালে, তিনি তার প্রথম ফিচার চলচ্চিত্র "দ্য মালবেরি হাউস"-এর কাজ সম্পন্ন করেন। এই চলচ্চিত্রটি ২০১১ সালের তার ইয়েমেনী পরিবারের সাথে সংগঠিত এক বিপ্লবের পৃষ্ঠপোষকতা নিয়ে তৈরি করা হয়েছিল।


title: রিচার্ড বার্থেলমেস

text: রিচার্ড সেলমার বার্থেলমেস (ইংরেজি: Richard Semler Barthelmess, ৯ই মে ১৮৯৫ – ১৭ আগস্ট ১৯৬৩) ছিলেন একজন মার্কিন অভিনেতা। তিনি মূলত হলিউডের নির্বাক চলচ্চিত্র যুগে কাজ করেছেন। তার উল্লেখযোগ্য নির্বাক চলচ্চিত্র হল ডি ডব্লিউ গ্রিফিথ পরিচালিত ব্লোজমস (১৯১৯) ও ওয়ে ডাউন ইস্ট (১৯২০)। তিনি ১৯২৭ সাল প্রতিষ্ঠিত একাডেমি অব মোশন পিকচার আর্টস অ্যান্ড সায়েন্সেস-এর প্রতিষ্ঠাতাদের একজন। তিনি ১ম একাডেমি পুরস্কার আয়োজনে "দ্য প্যাটেন্ট লিদার কিড" (১৯২৭) ও "দ্য নুজ" (১৯২৮) চলচ্চিত্রে অভিনয়ের জন্য শ্রেষ্ঠ অভিনেতা বিভাগে মনোনীত হন।


title: কার্ক ডগলাস

text: কার্ক ডগলাস (; জন্ম: ইসুর দানিয়েলোভিচ, ৯ ডিসেম্বর ১৯১৬) হলেন একজন মার্কিন অভিনেতা, প্রযোজক, পরিচালক ও লেখক। তিনি মার্কিন চলচ্চিত্র শিল্পের স্বর্ণযুগের সর্বশেষ জীবিত তারকাদের একজন। অভিবাসিত পিতামাতা ও ছয় বোন নিয়ে নিঃসম্বল শৈশব কাটানোর পর ১৯৪৬ সালে বারবারা স্ট্যানউইকের বিপরীতে "দ্য স্ট্রেঞ্জ লাভ অব মার্থা আইভার্স" (১৯৪৬) দিয়ে তাঁর চলচ্চিত্রে আত্মপ্রকাশ ঘটে। ১৯৫০-এর দশকে তিনি সেরা বক্স-অফিস তারকা হয়ে ওঠেন এবং গম্ভীর নাট্যধর্মী, পশ্চিমা ধাঁচ ও যুদ্ধভিত্তিক চলচ্চিত্রে অভিনয়ের জন্য প্রসিদ্ধি অর্জন করেন। কর্মজীবনে তিনি নব্বইয়ের অধিক চলচ্চিত্রে অভিনয় করেন।


title: শরৎচন্দ্র বসু

text:
শরৎচন্দ্র বসু (জন্ম: ৬ই সেপ্টেম্বর,১৮৮৯ - মৃত্য: ২০শে ফেব্রুয়ারি, ১৯৫০) ছিলেন একজন বাঙালি জাতীয়তাবাদী, পেশায় ব্যারিস্টার এবং ভারতের স্বাধীনতা কর্মী। তিনি জানকীনাথ বসুর ছেলে এবং নেতাজী সুভাষ চন্দ্র বসুর বড়ভাই। তিনি ব্রিটিশ বিরোধী আন্দোলন করেন ও পরবর্তীতে একটি অবিভক্ত স্বাধীন বাংলা প্রজাতন্ত্র প্রতিষ্ঠার লক্ষে কাজ করে গেছেন। তিনি ভারতীয় সশস্ত্র বিপ্লবী আন্দোলনের একজন নৈতিক সমর্থক ছিলেন। স্বাধীনতা সংগ্রামীদের হয়ে আদালতে বিনা পারিশ্রমিকে সওয়াল করতেন। তার স্ত্রী শ্রীমতি বিভাবতী বসুও গান্ধীবাদী আন্দোলন ও স্বাধীনতা সংগ্রামে সহযোগী ভূমিকা নেন।
১৯৩৬ থেকে ১৯৪৭ সালের জানুয়ারি পর্যন্ত তিনি কংগ্রেসের ওয়ার্কিং কমিটির সদস্য ছিলেন। কেবিনেট মিশন পরিকল্পনা নিয়ে কংগ্রেসের ভূমিকা সম্পর্কিত ইস্যুতে তিনি ১৯৪৭ সালে তাঁর সদস্য পদ ত্যাগ করেন। একজন দেশপ্রেমিক বাঙালি হিসেবে শরৎচন্দ্র বসু বাংলা বিভাগের ঘোর বিরোধী ছিলেন। তিনি সমাজ ও ভাষার ভিত্তিতে গঠিত স্বশাসিত সমাজতান্ত্রিক রাজ্যের সমন্বয়ে একটি অখন্ড ভারত গঠনের পক্ষে ছিলেন। বাংলার মুখ্যমন্ত্রী হোসেন শহীদ সোহরাওয়ার্দীর সাথে তাঁর চিন্তাধারার যথেষ্ট মিল ছিল। সোহরাওয়ার্দীও এ সময় আনুষ্ঠানিকভাবে সম্মিলিত স্বাধীন বাংলা বাস্তবায়নের পরিকল্পনা উপস্থাপন করেন। উভয় নেতা পরবর্তী সময়ে একটি অখন্ড স্বাধীন বাংলার স্বপ্ন বাস্তবায়নের লক্ষ্যে এক হয়ে কাজ করেন।


title: হুমায়ুন কবির (কবি)

text: বাংলাদেশের স্বাধীনতা যুদ্ধের অব্যবহিত পূর্ব-মুহূর্তে বাংলার আবাল-বৃদ্ধ-বনিতার পাশাপাশি বাংলার প্রগতিশীল লেখক-সমাজও কলম ছেড়ে সরাসরি রাস্তায় নেমে আসেন। এই সংগ্রামী তরুণ লেখক গোষ্ঠির উদ্যোগে এ সময়ে সংগঠিত হয় ‘লেখক সংগ্রাম শিবির’। বাংলাদেশের ভৌগোলিক স্বাধীনতা অর্জিত হওয়ার পরপরই এই তরুণ লেখক গোষ্ঠির উদ্যোগে গঠিত হয় ‘বাংলাদেশ লেখক শিবির’ । শুরুতেই একটি ‘আন্দোলন’ হিসেবে লেখক শিবিরের আত্মপ্রকাশ ঘটে। এ পর্যায়ে হুমায়ুন কবির ও কবি মুহম্মদ নূরুল হুদা ‘বাংলাদেশ লেখক শিবির’ এর আহ্বায়কের দায়িত্ব পালন করেন। বাংলাদেশ লেখক শিবিরের তৎকালীন তরুণ কর্মীদের মধ্যে সর্বজনাব আহম্মদ ছফা, ফরহাদ মাজহার, রফিক কায়সার, মুনতাসীর মামুন, হেলাল হাফিজ, রফিক নওশাদ প্রমুখের নাম বিশেষভাবে উল্লেখযোগ্য। ‘বাংলাদেশ লেখক শিবিরের’ অন্যতম আহ্বায়ক থাকাকালেই ১৯৭২ সালের ৬ই জুন অজ্ঞাত আততায়ীর গুলিতে হুমায়ুন কবির নিহত হন। এ সময়ে তিনি ইন্দিরা রোডে একটি ভাড়া বাসায় বাস করতেন।


title: অপরাজেয় বাংলা

text:
বাংলাদেশের স্বাধীনতা সংগ্রামে নারী-পুরুষ নির্বিশেষে সর্বস্তরের মানুষ অংশগ্রহণ করে। তাদের সম্মিলিত প্রতিরোধ ও আক্রমণে পাক বাহিনী পরাজিত হয়। সর্বস্তরের মানুষের স্বাধীনতা সংগ্রামে অংশগ্রহণের প্রতীকী চিহ্নই 'অপরাজেয় বাংলা'।
১৯৭২-৭৩ সালে ডাকসুর ভিপি ছিলেন মোজাহিদুল ইসলাম সেলিম এবং জিএস ছিলেন মাহবুব জামান। এ সময় ডাকসুর উদ্যোগে অপরাজেয় বাংলার কাজে হাত দেয়া হয়। এর তিনটি মূর্তির একটির ডান হাতে দৃঢ় প্রত্যয়ে রাইফেলের বেল্ট ধরা বৃহত্তর জনগোষ্ঠীর প্রতিনিধি। এর চোখেমুখে স্বাধীনতার চেতনা উদ্দীপনা নিরাপোষ। এর মডেল ছিলেন আর্ট কলেজের ছাত্র মুক্তিযোদ্ধা বদরুল আলম বেনু। থ্রি নট থ্রি রাইফেল হাতে সাবলীল ভঙ্গিতে দাঁড়ানো অপর মূর্তির মডেল ছিলেন সৈয়দ হামিদ মকসুদ ফজলে। আর নারী মূর্তির মডেল ছিলেন হাসিনা আহমেদ। ১৯৭৫ সালের পর অনেকদিন অপরাজেয় বাংলার নির্মাণ কাজ বন্ধ ছিল।


title: নেল্লোর জেলা

text: নেল্লোর জেলার অধিবাসীরা ভারতের স্বাধীনতা আন্দোলনে অংশগ্রহণ করেছিলেন। এই জেলার বিশিষ্ট স্বাধীনতা সংগ্রামীরা হলেন মুত্থারাজু গোপালরাও ও পোট্টি শ্রীরামুলু। অন্ধ্রপ্রদেশের দুই জন মুখ্যমন্ত্রী এই জেলার বাসিন্দা ছিলেন। এঁরা হলেন ড. বেজাওয়াড়া গোপাল রেড্ডি ও নেদুরুমল্লি জনার্জন রেড্ডি। এই জেলার প্রধান রাজনৈতিক দল হল ওয়াইএসআর কংগ্রেস ও তেলুগু দেশম পার্টি। পার্শ্ববর্তী কাডাপা ও ওঙ্গোল জেলার তুলনায় এই জেলায় ভারতের কমিউনিস্ট পার্টিগুলির সদস্য-সংখ্যা বেশি। ভারতের কমিউনিস্ট পার্টি (মার্ক্সবাদী)-র অন্যতম প্রতিষ্ঠাতা-সদস্য পুচালাপল্লি সুন্দরাইয়া এই জেলায় কমিউনিজম প্রতিষ্ঠা করতে চেষ্টা করেছিলেন।


title: শাহজাহান সিরাজ

text: শাহজাহান সিরাজ বাংলাদেশের স্বাধীনতা সংগ্রাম ও মুক্তিযুদ্ধের অন্যতম সংগঠক। মুক্তিযুদ্ধের সময় যাদের ‘চার খলিফা’ বলা হতো শাহজাহান সিরাজ ছিলেন তাদেরই একজন। ১৯৭১ সালের ১ মার্চ তিনি সিরাজুল আলম খান, শেখ ফজলুল হক, আব্দুর রাজ্জাক, তোফায়েল আহমেদ, আবদুল কুদ্দুস মাখন, নূরে আলম সিদ্দিকী, আ.স.ম আবদুর রব প্রভৃতি ছাত্রনেতাদের পাশাপাশি স্বাধীন বাংলা ছাত্র সংগ্রাম পরিষদ গঠনে অগ্রণী ভূমিকা রেখেছিলেন। ১৯৭১ সালের ২রা মার্চ ঢাকা বিশ্ববিদ্যালয়ের বটতলায় স্বাধীন বাংলাদেশের পতাকা উত্তোলন করেন আ.স.ম আবদুর রব। সেখান থেকেই পরবর্তী দিনে স্বাধীনতার ইশতেহার পাঠের পরিকল্পনা করা হয়। সিদ্ধান্ত অনুযায়ী ৩ মার্চ ১৯৭১, পল্টন ময়দানে বিশাল এক ছাত্র-জনসভায় বঙ্গবন্ধুর সামনে স্বাধীনতার ইশতেহার পাঠ করেছিলেন শাজাহান সিরাজ। এরপর যুদ্ধ শুরু হলে, তিনি সশস্ত্র যুদ্ধ চলাকালীন সময়ে ‘বাংলাদেশ লিবারেশন ফোর্স’ (বিএলএফ) বা মুজিব বাহিনীর কমান্ডার হিসেবেও দায়িত্ব পালন করেছেন।


title: পারুল মুখার্জী

text: পারুল মুখার্জীর পরিবার ছিল রাজনৈতিক পরিবার। বাঙালি মহিলা স্বাধীনতা সংগ্রামী দের ভেতর অত্যন্ত উল্লেখযোগ্য নাম পারুল মুখার্জী। বিপ্লবী পূর্নানন্দ দাশগুপ্তের হাত ধরে তিনি গুপ্ত বিপ্লবী দলের সদস্য হন। শান্তি, নীহার, আরতি, খুকি শোভারানী, রানী, সুরমাদেবী ইত্যাদি অসংখ্য ছদ্মনামে সক্রিয় ছিলেন। পূর্নানন্দ দাশগুপ্ত আর শ্যামবিনোদ রায়চৌধুরী ছাড়া তার আসল নাম কেউই জানতেননা। উত্তর ২৪ পরগনার টিটাগড়, গোয়ালাপাড়ায় বিপ্লবীদের গোপন অস্ত্র ঘাঁটি থেকে ১৯৩৫ সালে পুলিশ তাঁকে গ্রেপ্তার করে। ঐ বছর ৩১ অক্টোবর স্পেশাল ট্রাইবুন্যালে অন্যান্য পুরুষ বন্দীদের সাথে তার নামেও মামলা চলে। সহকর্মীদের সাথে পাল্লা দিয়ে বোমা, বিস্ফোরক তৈরী, লাঠিখেলা ইত্যাদিতে পারদর্শী ছিলেন তিনি। ১৯৩৯ সালে মুক্তি পান। টিটাগড় ষড়যন্ত্র মামলার অন্যতম আসামী ছিলেন। তিনি সমাজ সেবা ও বিপ্লবী কর্মকান্ডে জড়িত ছিলেন। অনুশীলন সমিতির সদস্য ছিলেন। বিপ্লবী দাদার প্রভাবে প্রভাবান্বিত হয়ে পারুল মুখার্জী কুমিল্লায় একটি বিশেষ সম্মেলন উপলক্ষ্যে স্বেচ্ছাসেবিকা বাহিনী গঠন করেছিলেন।


title: সৈয়দা শাহার বানু

text: বাংলাকে রাষ্ট্রভাষা করার দাবি জানিয়ে ১৯৪৮ সালে ভাষা আন্দোলনের শুরুর দিকেই সিলেট জেলার মহিলাদের পক্ষ থেকে পূর্ববঙ্গের তৎকালীন প্রধানমন্ত্রীর কাছে স্মারকলিপি দেয়া হয়। আর ঐতিহাসিক এই স্মারকলিপির অন্যতম উদ্যোক্তা ও স্বাক্ষরদাতা ছিলেন শাহার বানু চৌধুরী। সিলেটে ভাষার জন্য সমস্ত আন্দোলনে তিনি অন্যতম নেতৃত্ব প্রদান করেন। আরেক মহান ভাষা সৈনিক জোবেদা খানম চৌধুরী এবং অন্যান্যদের সাথে ভাষার অধিকার আদায়ের এই সংগ্রামের কারনে বিভিন্ন পাকিস্থানপন্থী মহলের কাছে তাদেরকে নিগৃহীত হতে হয়। পত্রিকায় কুৎসা রটানো থেকে শুরু করে সামাজিক ভাবে বিভিন্ন লাঞ্চনার শিকার হন এই মহান ভাষা সংগ্রামীরা।


title: লালা লাজপত রায়

text:
লালা লাজপত রায় (; পাঞ্জাবী:ਲਾਲਾ ਲਾਜਪਤ ਰਾਏ) একজন ভারতীয় স্বাধীনতা সংগ্রামী । তাঁকে "পাঞ্জাব কেশরি" নামেও জানা যায়। তিনি পাঞ্জান ন্যাশনাল ব্যাঙ্ক ও লক্ষী বিমা কম্পানী স্থাপন করেছিলেন। তিনি ভারতীয় জাতীয় কংগ্রেসের চরম পন্থীদলের লাল-বাল-পালের অন্যতম নেতা। ১৯২৮ সনে সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহন করেন । সেখানে তিনি পুলিশের লাঠি চার্চে গভীর ভাবে আহত হন। ১৯২৮ সনের ১৭ নভেম্বর তারিখে তাঁর মৃত্যু হয়।
১৮৬৫ সনের ২৮ জানুয়ারি তারিখে পাঞ্জাবে লালা লাজপত রায় জন্মগ্রহন করেন।। তাঁর পিতার নাম মুনসি রাধা কৃষ্ণণ আজাদ। তিনি কিছুসময়কাল হরিয়াণার রোহতক এবং হিসার শহরে উকালতি করেন। তিনি ভারতীয় জাতীয় কংগ্রেস দলের অন্যতম নেতা ছিলেন। বাল গঙ্গাধর তিলক ও বিপিন চন্দ্র পালের সহিত তিনি লাল-বাল-পাল নামেই বিখ্যাত ছিলেন। এই তিন নেতারাই ভারতে সর্বপ্রথম ব্রিটিশ থেকে ভারতের স্বাধীনতার দাবী করেন পরবর্তি সময়ে সমগ্র ভারতবাসী এই আন্দোলনে জড়িয়ে পড়ে। তিনি স্বামী দয়ানন্দ সরসত্বীর সহিত আর্য সমাজকে পাঞ্জাবে জনপ্রিয় করে তোলেন। তিনি অনেক স্থানে দুর্ভিক্ষের সময় শিবির স্থাপন করে লোকের সেবা করেছেন। ১৯২৮ সনের ৩০ অক্টোবর তারিখে তিনি সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহন করেন । সেখানে তিনি পুলিশের লাঠি চার্চে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সনের ১৭ নভেম্বর তারিখে তাঁর মৃত্যু হয়।
লালা'র মৃত্যুর ফলে সমগ্র দেশ উত্তেজিত হয়ে উঠে। চন্দ্রশেখর আজাদ, ভগত সিং, রাজগুরু ও সুখদেব ও অন্যান্য স্বাধীনতা সংগ্রামীরা লালাজির মৃত্যুর প্রতিশোধ নেওয়ার প্রতিজ্ঞা নেয়। ১৯২৮ সনের ১৭ ডিসেম্বর তারিখে এই স্বাধীনতা সংগ্রামীরা লালা'র মৃত্যুর প্রতিশোধ স্বরুপ ব্রটিশ পুলিশ অফিসার সাংডর্সকে গুলি করে হত্যা করে। সাংডর্সকে হত্যা করার জন্য রাজগুরু, সুখদেব ও ভগত সিংহকে ব্রিটিশ সরকারের কারাগার থেকে ফাঁসীর আদেশ দেওয়া হয়।এই ভাবে ভারতীয় রাজনীতিতে এক নতুন স্পন্দন সৃষ্টি হয়


title: বীরেন সোম

text: স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন। এছাড়াও তিনি 'ঘরে ঘরে দুর্গ গড়ে তোল', 'রক্ত যখন দিয়েছি আরও রক্ত দেব' প্রভৃতি পোস্টার একেছিলেন।


title: হেমেন্দ্রকিশোর আচার্য চৌধুরী

text: হেমেন্দ্রকিশোর আচার্য চৌধুরী () (২৮ মে, ১৮৮১ - জুন, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। প্রথম বিশ্বযুদ্ধের শুরুতে ভারত-জার্মানি সশস্ত্র বিপ্লব আন্দোলনের যে আয়োজন হয় তাতে পূর্ব বাংলার দায়িত্ব ছিলো তাঁর উপর। বাংলার বিপ্লবীদের অন্যতম পৃষ্ঠপোষকরূপে দীর্ঘ ৬ বছর কারাদণ্ড ভোগ করেছেন। জেলে থাকাকালে হাঁপানি রোগে আক্রান্ত হয়ে সারা জীবন কষ্ট পান।


title: বুধ গ্রহ

text: বুধ (; ) "মার্কিউরী") সৌরজগতের প্রথম এবং ক্ষুদ্রতম গ্রহ। এটি সূর্যের সর্বাপেক্ষা নিকটতম গ্রহ। এর কোনও উপগ্রহ নাই। এটি সূর্যকে প্রতি ৮৮ দিনে একবার প্রদক্ষিণ করে। এর উজ্জ্বলতার আপাত মান -২.৬ থেকে +৫.৭ পর্যন্ত হয়ে থাকে। কিন্তু একে পৃথিবী থেকে সহজে দেখা যায় না, কারণ সূর্যের সাথে এর বৃহত্তম কৌণিক পার্থক্য হচ্ছে মাত্র ২৮.৩ ডিগ্রী। কেবল সকাল ও সন্ধ্যার ক্ষীণ আলোয় এটি দৃশ্যমান হয়। বুধ গ্রহ সম্বন্ধে সংগৃহীত তথ্যের পরিমাণ তুলনামূলক কম। বুধ অভিমুখী নভোযান মেরিনার ১০ ১৯৭৪ - ১৯৭৫ সালে অনুসন্ধানী অভিযান চালিয়েছিল এবং মেসেঞ্জার ২০০৪ - ২০১৫ সালে ৪০০০ বার অনুসন্ধানী অভিযান চালিয়েছিল।


title: সৌরজগৎ

text: সৌরজগতের বাইরের দিকে অবস্থিত চারটি গ্রহকে গ্যাস দানব বলা হয়। মাঝেমাঝে এদেরকে জোভিয়ান গ্রহ নামেও ডাকতে দেখা যায়। সূর্যকে আবর্তনরত সকল বস্তুর সম্মিলিত ভরের শতকরা ৯৯ ভাগের জন্যই দায়ী এই বহিঃস্থ গ্রহগুলো। বৃহস্পতি ও শনি গ্রহের বায়ুমণ্ডলে প্রচুর পরিমাণ হাইড্রোজেন ও হিলিয়াম আছে। সেখানকার বায়ুমণ্ডল মূলত এই দুটি মৌল দিয়েই গঠিত। নেপচুন ও ইউরেনাসের বায়ুমণ্ডলে বরফের পরিমাণ অনেক বেশি। এই বরফও পানি অ্যামোনিয়া বা মিথেন জমাট বেঁধে সৃষ্টি হয়। অনেক জ্যোতির্বিজ্ঞানীদের মতে এই গ্রহ দুটিকে সম্পূর্ণ নতুন একটি গ্রহ শ্রেণীতে ফেলা যায় যে শ্রেণীর নাম হবে "বরফ দানব"। চার দানবেরই নিজস্ব বলয় আছে। কিন্তু শুধু শনির বলয়ই পৃথিবী থেকে দেখা যায়। বহিঃস্থ গ্রহকে আবার উৎকৃষ্ট গ্রহের সাথে গুলিয়ে ফেলা ঠিক হবে না। পৃথিবীর কক্ষপথের বাইরে অবস্থিত গ্রহগুলোকেই উৎকৃষ্ট গ্রহ নামে ডাকা হয়।ধূমকেতু বেশ ছোট সৌর জাগতিক বস্তু। মূলত উদ্বায়ী বরফ দ্বারা গঠিত এই বস্তুগুলোর ব্যাস হয় সাধারণত কয়েক কিলোমিটার। এরা অতি মাত্রায় উৎকেন্দ্রিক কক্ষপথে আবর্তন করে; অনুসূর বিন্দু সৌরজগতের অভ্যন্তরভাগের গ্রহগুলোর কক্ষপথের চেয়ে কাছে আবার অপসূর প্লুটোর কক্ষপথেরও বাইরে। ধূমকেতু যখন সৌরজগতের অভ্যন্তরভাগে প্রবেশ করে তখন সূর্যের খুব কাছে এসে যাওয়ার কারণে এর বরফসমৃদ্ধ পৃষ্ঠতল আয়নিত ও উর্ধ্বপাতিত হয়ে একটি লেজ গঠন করে। গ্যাস আর ধূলি দিয়ে গঠিত এই লেজটি পৃথিবী থেকে মাঝে মাঝে খালি চোখেও দেখা যায়।


title: সৌরজগৎ

text: মূল গ্রহাণু বেষ্টনীটি মূলত একটি কক্ষপথ যা পৃথিবী এবং মঙ্গলের মধ্যে অবস্থিত। সূর্য থেকে এই বেষ্টনীর নিকটবিন্দু এবং দূরবিন্দুর দূরত্ব যথাক্রমে ২.৩ এইউ এবং ৩.৩ এইউ। ধারণা করা হয়, সৌরজগতের গঠনকালীন সময়ে বৃহস্পতি গ্রহের মহাকর্ষীয় আকর্ষণের কারণে যে বস্তুগুলো একসাথে মিলে বড় কোন বস্তুতে পরিণত হতে পারেনি সেগুলোই এই বেষ্টনীতে আশ্রয় নিয়েছে।


title: শুক্র গ্রহ

text: শুক্র গ্রহ হল সূর্য থেকে দূরত্বের দিক দিয়ে সৌরজগতের দ্বিতীয় গ্রহ। এই পার্থিব গ্রহটিকে অনেক সময় পৃথিবীর "বোন গ্রহ" বলে আখ্যায়িত করা হয়, কারণ পৃথিবী এবং শুক্রের মধ্যে গাঠনিক উপাদান এবং আচার-আচরণে বড় রকমের মিল রয়েছে। এই গ্রহটি যখন সকাল বেলায় পৃথিবীর আকাশে উদিত হয় তখন একে লুসিফার বা শয়তান নামেও ডাকা হয়ে থাকে। বাংলায় সকালের আকাশে একে "শুকতারা" এবং সন্ধ্যার আকাশে একে "সন্ধ্যাতারা" বলে ডাকা হয়ে থাকে। এর কোনও উপগ্রহ নাই।


title: সৌরজগৎ

text: একটি বামন গ্রহকে তার নিকটতম প্রতিবেশে অবস্থিত অন্য কোনও জ্যোতির্বৈজ্ঞানিক বস্তুকে অপসারণ করতে হয় না। গ্রহের সাথে এটিই কেবল তার পার্থক্য। বর্তমানে তিনটি বামন গ্রহ পাওয়া গেছে যাদের নাম পূর্বেই উল্লেখ করা হয়েছে। আরও যে বস্তুগুলো বামন গ্রহের মর্যাদা পেতে পারে তারা হল: ৯০৩৭৭ সেডনা, ৯০৪৮২ অরকাস এবং ৫০০০০ কুয়াওয়ার। ১৯৩০ সালে আবিষ্কারের পর থেকে ২০০৬ সাল পর্যন্ত প্লুটো সৌরজগতের নবম গ্রহ হিসেবে চিহ্নিত হত। কিন্তু অধুনা সৌরজগতে প্লুটোর মতো অনেক বস্তু আবিষ্কৃত হচ্ছিল। এর মধ্যে সবচেয়ে উল্লেখযোগ্য এরিস যা প্লুটোর চেয়ে আকারে সামান্য ছোট।


title: সৌরজগৎ

text: সূর্য থেকে একটি গ্রহের দূরত্বে বছরের বিভিন্ন সময়ে বিভিন্ন রকম হয়। সূর্য থেকে কোন গ্রহের ন্যুনতম দূরত্বকে বলা হয় অনুসূর (perihelion) এবং বৃহত্তম দূরত্বকে বলা হয় অপসূর। সৌর জগতে অভ্যন্তরে বিভিন্ন দূরত্ব পরিমাপ করার জন্য জ্যোতির্বিজ্ঞানীরা সাধারণত জ্যোতির্বৈজ্ঞানিক একক (astronomical unit - AU) ব্যবহার করেন। এক "জ্যোতির্বৈজ্ঞানিক একক" হচ্ছে সূর্য থেকে পৃথিবীর দূরত্ব যার মান প্রায় ১৪৯,৫৯৮,০০০ কিমি (৯৩,০০০,০০০ মাইল)। প্লুটো সূর্য থেকে প্রায় ৩৮ এইউ দূরত্বে অবস্থিত আর সূর্য থেকে বৃহস্পতির দূরত্ব প্রায় ৫.২ এইউ। এক আলোক বর্ষ (জ্যোতির্বিজ্ঞানে সবচেয়ে বেশী ব্যবহৃত একক) সমান প্রায় ৬৩,২৪০ এইউ। মাঝেমাঝে সৌর জগতকে বিভিন্ন অভ্যন্তরীন অংশে বিভক্ত করা হয়। "অন্তঃ সৌরজগতের" মধ্যে রয়েছে চারটি পার্থিব গ্রহ এবং প্রধান গ্রহাণু বেষ্টনী। কেউ কেউ "বহিঃ সৌরজগৎ" শব্দটিও ব্যবহার করেন। এর মধ্যে থাকে গ্রহাণুর বাইরে অবস্থিত সবকিছু। অন্যরা এটিকে নেপচুনের বাইরে অবস্থিত একটি অঞ্চল হিসেবে চিহ্নিত করে। আর চারটি গ্যাসীয় দানব নিয়ে "মধ্য অঞ্চল" নামে একটি আলাদা অঞ্চলের কল্পনা করা হয়।


title: শনি গ্রহ

text: শনি (ইংরেজি নাম: Saturn; "স্যাটার্ন") হল সূর্য থেকে দূরত্বের নিরিখে ষষ্ঠ গ্রহ এবং বৃহস্পতির পরই সৌরজগতের দ্বিতীয়-বৃহত্তম গ্রহ। এটি একটি গ্যাসীয় দৈত্য, যার ব্যাসার্ধ পৃথিবীর ব্যাসার্ধের প্রায় নয় গুণ। শনি গ্রহের গড় ঘনত্ব অবশ্য পৃথিবীর গড় ঘনত্বের এক-অষ্টমাংশ। কিন্তু এই গ্রহের বৃহত্তর আয়তনের জন্য এটি পৃথিবীর তুলনায় ৯৫ গুণ বেশি ঘন। শনি গ্রহের বাংলা নামটি এসেছে হিন্দু গ্রহদেবতা শনির নাম থেকে। অন্যদিকে ইংরেজি নাম স্যাটার্ন এসেছে রোমান কৃষিদেবতা স্যাটার্নের নাম থেকে এবং শনির জ্যোতির্বৈজ্ঞানিক চিহ্নটি (♄) উক্ত রোমান দেবতার কাস্তের প্রতীক।


title: বৃহস্পতি গ্রহ

text: বৃহস্পতি গ্রহ (ইংরেজি: Jupiter "জূপিটার্", আ-ধ্ব-ব: ˈdʒu:.pɪ.tə(ɹ)) সূর্য থেকে দূরত্বের দিক দিয়ে পঞ্চম এবং আকার আয়তনের দিক দিয়ে সৌরজগতের বৃহত্তম গ্রহ। বৃহস্পতি ব্যতিত সৌর জগতের বাকি সবগুলো গ্রহের ভরকে একত্র করলেও বৃহস্পতির ভর তা থেকে আড়াই গুণ বেশি হবে। বৃহস্পতিসহ আরও তিনটি গ্রহ অর্থাৎ শনি, ইউরেনাস এবং নেপচুনকে একসাথে গ্যাস দানব বলা হয়। এই চারটির অপর জনপ্রিয় নাম হচ্ছে জোভিয়ান গ্রহ। জোভিয়ান শব্দটি জুপিটার শব্দের বিশেষণ রুপ। জুপিটারের গ্রিক প্রতিশব্দ হিসেবে ব্যবহৃত হয় জিউস। এই জিউস থেকেই "জেনো-" মূলটি উৎপত্তি লাভ করেছে। এই মূল দ্বারা বেশ কিছু জুপিটার তথা বৃহস্পতি গ্রহ সংশ্লিষ্ট শব্দের সৃষ্টি হয়েছে। যেমন: জেনোগ্রাফিক। পৃথিবী থেকে দেখলে বৃহস্পতির আপাত মান পাওয়া যায় ২.৮। এটি পৃথিবীর আকাশে দৃশ্যমান তৃতীয় উজ্জ্বল জ্যোতিষ্ক। কেবল চাঁদ এবং শুক্র গ্রহের উজ্জ্বলতা এর থেকে বেশি। অবশ্য কক্ষপথের কিছু বিন্দুতে মঙ্গল গ্রহের উজ্জ্বলতা বৃহস্পতির চেয়ে বেশি হয়ে থাকে। সুপ্রাচীনকাল থেকেই গ্রহটি জ্যোতির্বিজ্ঞানী ও জ্যোতিষীদের কাছে পরিচিত ছিল। বিভিন্ন সংস্কৃতির প্রচুর পৌরাণিক কাহিনী এবং ধর্মীয় বিশ্বাসও আবর্তিত হয়েছে বৃহস্পতিকে কেন্দ্র করে। রোমানরা গ্রহটির নাম রেখেছিল পৌরাণিক চরিত্র জুপিটারের নামে। জুপিটার রোমান পুরাণের প্রধান দেবতা। এই নামটি প্রাক-ইন্দো-ইউরোপীয় ভোকেটিভ কাঠামো থেকে এসেছে যার অর্থ ছিল "আকাশের পিতা"।


title: পৃথিবী

text: সৌরজগতের ভেতরে অবস্থিত সবচেয়ে পুরনো পদার্থের বয়স প্রায় ৪.৫৬ শত কোটি বছর। আজ থেকে ৪.৫৪ শত কোটি বছর আগে পৃথিবীর আদিমতম রূপটি গঠিত হয়। সূর্যের পাশাপাশি সৌরজগতের অন্যান্য মহাজাগতিক বস্তুগুলিও গঠিত হয় ও এগুলোর বিবর্তন ঘটতে থাকে। তাত্ত্বিক দৃষ্টিকোণ থেকে, একটি আণবিক মেঘ থেকে একটি সৌর নীহারিকা মহাকর্ষীয় ধসের মাধ্যমে কিছু আয়তন বের করে নেয়, যা ঘুরতে শুরু করে এবং চ্যাপ্টা হয়ে তৈরি হয় পরিনাক্ষত্রিক চাকতিতে, এবং এই চাকতি থেকেই সূর্য এবং অন্যান্য গ্রহের উৎপত্তি ঘটে। একটি নীহারিকাতে বায়বীয় পদার্থ, বরফকণা এবং মহাজাগতিক ধূলি (যার মধ্যে আদিম নিউক্লাইডগুলিও অন্তর্ভুক্ত) থাকে। নীহারিকা তত্ত্ব অনুযায়ী সংযোজন প্রক্রিয়ার মাধ্যমে অতিক্ষুদ্র গ্রহগুলি গঠিত হয়। এভাবে আদিম পৃথিবীটি গঠিত হতে প্রায় ১ থেকে ২ কোটি বছর লেগেছিল।


title: এইচআর ৮৭৯৯

text: এইচআর ৮৭৯৯ (ইংরেজি ভাষায়: HR 8799) সূর্য থেকে ১২৯ আলোকবর্ষ দূরে অবস্থিত একটি গামা ডোরাডাস বিষম তারা। এর অবস্থান পক্ষীরাজ মণ্ডলে। উজ্জ্বল তারা তালিকা-তে অনুসৃত নিয়ম অনুযায়ীই তারাটির এমন নাম রাখা হয়েছে। ২০০৮ সালের নভেম্বরে "Herzberg Institute of Astrophysics" এর "Christian Marois" এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত তিনটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে। এই তিন গ্রহের সর্ববহিঃস্থটি সৌরজগতের কাইপার বেষ্টনীর মতই একটি ধূলিময় বেষ্টনীর ভেতরের প্রান্ত ঘেষে আবর্তিত হচ্ছে। সৌরজগৎ থেকে ৩০০ আলোকবর্ষের কম দূরত্বের মধ্যে কোন তারার চারপাশে এতো উজ্জ্বল বেষ্টনী পাওয়া যায়নি। ধারণা করা হচ্ছে, এর ভেতরের দিকে পার্থিব গ্রহের জগৎ থাকবে।


title: হারিকেন ইরমা

text: হারিকেন ইরমা একটি অত্যন্ত শক্তিশালী এবং বিপর্যয়কর কেপ ভার্ড টাইপ হারিকেন ছিল, যা আটলান্টা থেকে পর্যবেক্ষিত সর্বাধিক শক্তিশালী ও ২০০৫ সালের উইলমা থেকে দীর্ঘস্থায়ী ছিল । রেকর্ডটি লিভাডে দ্বীপপুঞ্জকে আঘাত করার আগে এটি প্রথম শ্রেণী ৫ হারিকেন ছিল, হারিকেন মারিয়া মাত্র দু’ সপ্তাহ পরে এটি সে পথ অনুসরণ কেরে। এটি মার্কিন যুক্তরাষ্ট্রে আঘাত হানা ২০০৫ সালের ক্যাটরিনা থেকে তীব্রতর ছিল। এটি আটলান্টিক হারিকেন এবং ২০০৫ সালের উইলমা থেকে ফ্লোরিডাতে প্রথম ভূমিকম্প সৃষ্টিকারী হারিকেন। নবম নামের ঝড়, চতুর্থ হারিকেন এবং ২০১৭ সালের আটলান্টিক হারিকেনের দ্বিতীয় প্রধান হারিকেন, ইরমা তার চলার পথ জুড়ে ব্যাপক এবং বিপর্যয়কর ক্ষতি করেছে, বিশেষ করে উত্তরপূর্ব ক্যারিবিয়ান এবং ফ্লোরিডার মুল অংশে।


title: ফ্রাঙ্কলিনের ক্রান্তীয় ঝড় (২০০৫)

text: ২০০৫ সালের জুলাই মাসে আটলান্টিক হারিকেন ঋতুতে ফ্রাঙ্কলিনের ক্রান্তীয় ঝড় সংগঠিত হয়। এটি দক্ষিণ আটলান্টিক মহাসাগরের উপর দিয়ে প্রবাহিত একটি ঝড়। ফ্রাঙ্কলিনের ক্রান্তীয় ঝড় ছিল ওই ঋতুর ষষ্ঠ ঝড় । ফ্রাঙ্কলিনের ক্রান্তীয় ঝড় ২১ জুলাই বাহামা থেকে উৎপন্ন হয়ে উত্তর দিকে ধাবিত হয়। তারপর ২৬ জুলাই ফ্রাঙ্কলিন বারমুডার দিকে প্রবাহিত হয়। ফ্রাঙ্কলিন বৃহৎ আকার ধারণ না করেই,৩০ জুলাই অতিক্রান্তীয় নিউফাউন্ডলেন্ডের নিকট এসে থেমে যায়। বাতাসের তীব্রতার জন্য যে সমস্যার সৃষ্টি হয় ন্যাশনাল হারিকেন সেণ্টার সে বিষয়ে ব্যাখ্যা দেওয়ার চেষ্টা করছিল। ক্রান্তীয় ঝড় ফ্রাঙ্কলিন ভূমিতে তেমন ভাবে ক্ষয়ক্ষতি করতে পারেনি । ১৯৯১ সালে হারিকেন ফ্লোয়েড দুর্বল হওয়ার কারনে,২০০৫ সালে প্রথমবারের মত এর নামকরণ করা হয় হারিকেন ফ্রাঙ্কলিন।


title: হারিকেন স্যান্ডি

text: হারিকেন স্যান্ডি () হচ্ছে প্রলয়ঙ্করী গ্রীষ্মমণ্ডলীয় ঘূর্ণিঝড় যা আটলান্টিক মহাসাগর থেকে ২০১২ সালের অক্টোবরের শেষ দিকে সৃষ্ট হয়েছে। এ ঘূর্ণিঝড়ের প্রভাবে ইতোমধ্যেই জ্যামাইকা, বাহামা, হাইতি, যুক্তরাষ্ট্র, কানাডা প্রমূখ দেশসমূহে ব্যাপক ক্ষয়ক্ষতি, জলোচ্ছাস, ব্যাপক বৃষ্টিপাত, নিম্নাঞ্চল তলিয়ে গেছে, বিদ্যুতের খুঁটি ওপড়ে গেছে। প্রাণহানি ঘটেছে ১২৭জন লোকের। আর্থিক মানদণ্ডে ক্ষতিগ্রস্ত দেশসমূহের প্রায় ২৫ বিলিয়ন মার্কিন ডলার ক্ষতি হয়েছে। আঠারোতম গ্রীষ্মমণ্ডলীয় ঘূর্ণিঝড, আঠারোতম নামকরণকৃত ঝড় এবং ২০১২ সালে আটলান্টিকে উদ্ভূত হারিকেন মৌসুমের দশম ঘূর্ণিঝড় হিসেবে হারিকেন স্যান্ডির অবস্থান। বৃহত্তম এ হারিকেনটির কেন্দ্রবিন্দু থেকে বাতাসের বিস্তৃতি প্রায় ।


title: দ্য ম্যান ইয়োর ম্যান কুড স্মেল লাইক

text: ২০১০ সালের ফেব্রুয়ারি মাসে এই বিজ্ঞাপন চিত্রটি সাধারণের দর্শনার্থে অবমুক্ত করা হয়। বিজ্ঞাপনটি এতই ফলপ্রসূ ছিল যে মাত্র ৬ মাসের মধ্যে ওল্ড স্পাইস বডিওয়াশ-এর বিক্রয় পূর্ববর্তী বৎসরের তুলনায় ১২৫ শতাংশ বৃদ্ধি পায়। অসাধারণ আকর্ষণীয়তার জন্য এটি সাধারণ্যে ব্যাপক জনপ্রিয়তা লাভ করে। একটি পরিসংখ্যানে দেখা যায় ফেব্রুয়ারি থেকে নবেম্বর এই ১০ মাসে ইউটিউবের মাধ্যমে এই বিজ্ঞাপন চিত্রটি ২৩.৭ মিলিয়ন বার অবলোকিত হয়। ২০১০ সালের শেষভাগে এই বিজ্ঞাপন চিত্রটির মাধ্যমে “ওল্ডস্পাইস” পুরুষমানুষের ব্যবহার্য টয়লেট সামগ্রীর নির্ভরযোগ্য ব্র্যান্ডে পরিণত হয়। “কান লিও ইন্টারন্যাশনাল এডভারটাইজিং উৎসবে” এটি “গ্র প্রি” পুরস্কার লাভ করে। উপরন্তু “প্রাইমটাইম এমি এওয়ার্ড ফর আউটস্ট্যান্ডিং কমার্শিয়াল” পুরস্কার অর্জ্জন করে।


title: এল বানিয়ো দে লা রেইনা, ভালসাইন

text: সম্প্রতি কালে, এই চিত্রটি সোরোইয়া ভ্রমণ প্রদর্শনীর অংশ ছিল এবং ১৯৯৮ সাল থেকে ১৯৯৯ সাল পর্যন্ত আন্দররা লা ভেলায়, ২০০২ সাল থেকে ২০০২ সাল, অরেসেস, পন্টেভেদ্রে, লুগো, সারাগোসা, লোগ্রেনো, সেগোভিয়া, লাস পালমাস দে গ্রান ক্যানেরিয়া, হুয়েলভা, বাডজোজ, গিরোনা, ভ্যালেন্সিয়া কাস্তেলন দে লা প্লানা, আলিকান্ত এবং অ্যালব্যাকেটি, ২০০৩ সালে, তালাভার দে লা রেনা, কুয়েন, সিউদাদ রিয়েল এবং টোলিডো এবং ২০০৪ থেকে ২০০৫ সাল পর্যন্ত আভিলা, মুরসিয়া ও আরঞ্জুজে অংশ নেয়।


title: গ্রানওয়াল্ডের যুদ্ধ (পেইন্টিং)

text: দ্বিতীয় বিশ্বযুদ্ধের পরে পুনরুদ্ধার করা হয়,১৯৪৯ সাল থেকে এই তৈল চিত্র টি অয়ারশাওয়ের জাতীয় জাদুঘরে প্রদর্শিত হচ্ছে.[2] ১৯৯৯ সালে গ্রানওয়াল্ডের যুদ্ধ লিথুয়ানিয়ায় দাদন দেয়া হয়,এটা স্পষ্টভাবে একটি ভ্য়্তুতাসের কাছে ইতিবাচক অভ্যর্থনা পায়,২০০০ সালে তাকে ওই দেশে জাতীয় নায়ক হিসেবে গণ্য করা হয়,২০১০ সালে চিত্রটির সংস্করণের প্রয়োজন হয়, চিত্রকলার খারাপ অবস্থার কারনে উয়াওাল দুর্গে যুদ্ধের ৬০০ তম বার্ষিকীর প্রদর্শনীতে দেখানো হয়নি,পেন্টিং সংস্কার করা হয়। ২০১২ তে সংস্কার কাজ শেষ হয়, সংস্কার কাজ শেষ হওয়ার পর আবার জাতিও যাদুঘরে প্রদর্শিত হয়।


title: হ্যারিকেন ফিলিপ (২০০৫)

text: হ্যারিকেন ফিলিপ সল্প সময়ের জন্য আটলান্টিকের উপর দিয়ে সেপ্টেম্বর ২০০৫-এ আটলান্টিক হ্যারিকেন ঋতুতে আবর্ত হয়েছিল। ফিলিপ হচ্ছে উক্ত ঋতুর ষোলতম ঝড় এবং নবম হ্যারিকেনের নাম।


title: হারিকেন হেনরি (১৯৭৯)

text: হারিকেন হেনরি হল বিরল ক্রান্তীয় সাইক্লোন যা মেক্সিকো উপসাগরের তটরেখাতে সংগঠিত হয় । বিংশ শতাব্দীতে এটি চারবার হয়েছে। হারিকেন হেনরি ১৯৭৯ ছিল এই চারবারের মধ্যে দ্বিতীয়বার।  ১৯৭৯ সালে এটি উত্তর-পশ্চিম ক্যারিবিয়ান সাগরে সংঘটিত হয়। এটি ছিল অষ্টম ঝড় এবং ১৯৭৯ সালের পঞ্চম হারিকেন। এই ঝড় বেশিরভাগ সময়ই অনিশ্চিতভাবে হয়। এটি প্রথমে ক্রান্তীয় ঝড়ের মর্যাদা পায়, আরও পরে হারিকেন নামে পরিচিত হয়। হারিকেন হেনরি সংগঠনের দুই দিন পর্যন্ত বৈরি অবস্থা ছিল ,পরে এটি দুর্বল হয়। তারও পরে হেনরি পূর্ব দিকে ধাবিত হয় এবং ২৪ সেপ্টেম্বর হেনরি উত্তরপূর্ব মেক্সিকো উপসাগরের সম্মুখভাগে একত্রিত হয়। হেনরির ধীর ও অনিশ্চিত গতির কারণে ,হারিকেন হেনরি মেক্সিকান উপকূলে দ্রুততার সাথে অগ্রসর হয়। এর কারণে প্রচুর বৃষ্টি ও ফ্লোরিডা এলাকায় বন্যা হয়।


title: ড্যান্সিং ম্যান

text: ড্যান্সিং ম্যান হল দ্বিতীয় বিশ্বযুদ্ধের পর অস্ট্রেলিয়ার রাস্তা থেকে ধারণ করা একটি ঐতিহাসিক আলোকচিত্র বা ভিডিওচিত্রের নাম। ১৯৪৫ সালের ১৫ই আগস্ট দ্বিতীয় বিশ্বযুদ্ধ শেষে অস্ট্রেলিয়ার সিডনিতে মানুষ যুদ্ধ জয় উদ্‌যাপন করার জন্য রাস্তায় নেমে আসে। এসময় একজন প্রতিবেদক একজন আনন্দিত ব্যক্তির কাছ থেকে তার অনুভূতি জানতে চাচ্ছিলেন; লোকটি নাচার সময় তিনি অস্ট্রেলীয় সংস্করণের নিউজরিল মুভিটোন সংবাদের মোসন পিকচার ফিল্মে ধরা পরেন। দৃশ্যটি বিশ্বব্যাপী জনপ্রিয়তা পায় এবং এটি অস্ট্রেলীয় সংস্কৃতিতে অন্যন্য স্থান দখল করে আছে। একই সাথে এই আলোকচিত্রকে অস্ট্রেলিয়া ও বিভিন্ন দেশে যুদ্ধজয়ের প্রতীকি ছবি হিসেবে মনে করা হয়।


title: জাক তাতি

text: তাতির দ্বিতীয় চলচ্চিত্র "লে ভ্যাকঁস দ্য মসিয়ে হুলো" (জনাব হুলোর ছুটির দিন) ১৯৫৩ সালে মুক্তি পায়। এই ছবির মাধ্যমে মঁসিয়ে হুলো চরিত্রটি আত্মপ্রকাশ করে। ছবিতে বাধ্যতামূলক আগস্টের ছুটিতে ফ্রান্স জুড়ে তার রোমাঞ্চকর ভ্রমণের আড়ালে ফ্রান্সের রাজনৈতিক ও সামাজিক চিত্র তুলে ধরা হয়েছে। সম্পূর্ণ চলচ্চিত্রটি লোর আটলান্টিক অঞ্চলে সুমুদ্রের পার্শ্ববর্তী পশ্চিম উপকূলের সাঁ-মার্ক-সুর-ম্য গ্রামে চিত্রায়িত হয়েছে। মঁসিয়ে হুলো যে হোটেলটিতে ছিলেন সেই ইউতেল দ্য লা প্লাগ এখনো সেখানে রয়েছে, এবং সমুদ্র সৈকতে তাতির একটি প্রতিমূর্তি স্থাপন করা হয়েছে। দ্বিতীয় বিশ্বযুদ্ধর পূর্বে নিকটবর্তী পোর্ট শার্লতে তার বন্ধু ল্যমোন ও তার স্ত্রীর সাথে থাকাকালীন তিনি এই সমুদ্র সৈকতটিকে পছন্দ করেছিলেন এবং এখানে একটি চলচ্চিত্র নির্মাণের ইচ্ছা পোষণ করেছিলেন। এই ছবির মাধ্যমে তাতি জাক লাগরাঁগকে সেট ডিজাইনার হিসেবে কাজের সুযোগ দেন, এবং তাদের এই সম্পর্ক আমৃত্যু ঠিকে ছিল। সমালোচকগণ "লে ভ্যাকঁস দ্য মসিয়ে হুলো" ছবিটির প্রশংসা করেন এবং তাতি যৌথভাবে অঁরি মার্কের সাথে শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ছবিটি সেই সময়ের সবচেয়ে প্রশংসিত ও জনপ্রিয়তম চলচ্চিত্র হিসেবে এখনো বিদ্যমান।


title: ভারতে সমকামিতা

text: ভারতে সমকামিতা বৈধ। সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও আলোচনার পরিমাণ বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালে পুনরায় সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে। কিন্তু আবার তাদের আমলেই সমকামিতা আইনগতভাবে বৈধতা পায়।


title: ভারতে সমকামীদের অধিকার

text: ২০১৮ সালের ৬ সেপ্টেম্বর থেকে ভারতে সমকামীদের যৌনাচরণকে আইনী বৈধতা প্রদান করা হয়। ১৮৬০ সালে ব্রিটিশ শাসনামলে সমকামিতাকে প্রথম অবৈধ ঘোষণা করা হয় ভারতে। এই আইনে বলা হয়েছিল যে, অপ্রাকৃতিক সঙ্গম শাস্তিযোগ্য অপরাধ। ২০০৯ সালে দিল্লী হাই কোর্ট সমকামিতাকে বৈধতা দিয়েছিল এই বলে যে, দুজন সমলিঙ্গ ব্যক্তির সম্মতিতে যৌনমিলন কোনো অপরাধ নয়, এবং এটা ভারতের সংবিধানের জনগনের মৌলিক অধিকার বিষয়ক আইনের পরিপন্থী। হাই কোর্টের অধ্যাদেশ অনুযায়ী ঐ আইনটি পুরো ভারতে চালু করার কথা বলা হয়, নির্দিষ্ট কোনো রাজ্যে নয়। সমকামীদের অধিকার নিয়ে কাজ করা গ্রুপগুলোকে হয়রানি করার খবর পাওয়া গিয়েছিল।


title: থাইল্যান্ডে সমকামীদের অধিকার

text:
সমকামিনী, সমকামী, উভকামী এবং হিজড়ারা থাইল্যান্ডে সামাজিক অনেক সমস্যার মুখোমুখি হন যদিও দেশটিতে সমকামিতা আইনগতভাবে বৈধ। সমকামিতার ক্ষেত্রে থাইল্যান্ডকে এশিয়া মহাদেশের অন্যতম সহনশীল দেশ হিসেবে বিবেচনা করা হয়। নারী সমকামিতা এবং পুরুষ সমকামিতা দুটোই থাইল্যান্ডে বৈধ কিন্তু সমলিঙ্গের যুগল এবং সমলিঙ্গের যুগলদের বাসা থাইল্যান্ডের সমাজের মানুষ ভালো চোখে দেখেনা। ২০১৩ সালে 'ব্যাংকক পোস্ট' পত্রিকায় বলা হয় যে,"...থাইল্যান্ড সমকামী যুগলদের জন্যে একটি ভালো পর্যটকবান্ধব জায়গা হলেও এ সম্পর্কে দেশটির আইন এবং সমাজের মানুষের মন-মানসিকতা অতটা উদার নয়"। 'আঞ্জারী' হচ্ছে থাইল্যান্ডে সমকামিতার পক্ষ নিয়ে কাজ করা একটি সংগঠন।
ব্যক্তিগত, প্রাপ্তবয়স্ক, সম্মতিপ্রাপ্ত এবং অবাণিজ্যিক পায়ুকাম ১৯৫৬ সালে সরকার কর্তৃক বৈধতা পায়। দৈহিক মিলনের সর্বনিম্ন বয়স ১৫ করা হয় ১৯৯৭ এ। ২০০২ সালে থাইল্যান্ডের স্বাস্থ্য মন্ত্রণালয় সমকামিতাকে 'মানসিক রোগ' হিসেবে আখ্যা দেওয়া বন্ধ করে। ১৯৯০ এর দশকে এ দেশের কিছু মানুষ সমকামিতাকে ভালো চোখে দেখা শুরু করে, বিশেষ করে একবিংশ শতাব্দীর শুরুর দিকে। ২০০৫ সালে থাই সামরিক বাহিনী সমকামী ব্যক্তিদের নেওয়া শুরু করে, এর আগে সমকামীদের সামরিক বাহিনীতে ঢুকতে দেওয়া হতনা, বলা হত যে সমকামীরা নাকি মানসিকরোগী, ১৯৫৪ সালের একটি আইনই ছিল এরকম। ২০০৭ সালে থাই সরকার ধর্ষণের নতুন সংজ্ঞা প্রদান করে যেখানে নারীর সঙ্গে পুরুষকেও অন্তর্ভুক্ত করা হয়। সরকার বৈবাহিক ধর্ষণও অবৈধ ঘোষণা করে, এবং আইনে বলা নারী ও পুরুষ উভয়ই ধর্ষিত হতে পারে। ২০০৯ এর মে মাসে থাই রেড ক্রস সমকামীদের ব্লাড ডোনেশনের অনুমতি দেয়, যদিও এর আগে এ নিয়ে ক্যামপেইন হয়েছিল। ২০১৫ এর সেপ্টেম্বরে 'লিঙ্গ সমতা আইন' করা হয় যেটার কাজ হচ্ছে সমকামীদের বিরুদ্ধে বৈষম্য সমাজ থেকে উঠিয়ে দেওয়া।


title: লিঙ্গবৈষম্য ও ইসলাম

text: ঐতিহ্যগতভাবে ইসলামিক পাঠশালায় কোরআন ও হাদিসের ভিত্তিতে সমকামিতাে শাস্তিযোগ্য পাপ বলে অভিহিত করা হয়েছে। . বেশিরভাগ ইসলামী বিশ্বের বেশিরভাগ অংশে সমকামিতা আইনত নিষিদ্ধ এবং আফগানিস্তান, ইরান, নাইজেরিয়া, সৌদি আরব, সোমালিয়া, সংযুক্ত আরব আমিরাত, সুদান এবং ইয়েমেনে সমকামিতার শাস্তি মৃত্যদন্ড। বেশিরভাগ মুসলিম দেশ সমকামি অধিকার আন্দোলনের বিপক্ষে। তবে আলবেনিয়া, সিয়েরা লিওন এবং মোজাম্বিক এক্ষেত্রে ভিন্ন। আলবেনিয়া, তুরস্ক, বাহরাইন, জর্দান এবং মালিতে সমকামি আচরণ আইনত ভাবে নিষিদ্ধ নয়। এমনকি আলবেনিয়া এবং মোজাম্বিকে সমলৈঙ্গিক বিবাহকে স্বীকৃতি প্রদানের ব্যাপারে আলোচনা চলছে। যাইহোক, কেউ সমকামি হলে এ ব্যাপারে কিছু করার নেই তবে সমকামি হয়ে সমকামি আচরণ করা নিঃসন্দেহে খারাপ কাজ।


title: সমকামিতা

text: ভারতের বৃহত্তম ধর্ম হিন্দুধর্মের প্রধান ধর্মগ্রন্থগুলিতে সমকামিতার সুস্পষ্ট উল্লেখ না থাকলেও, ধর্মগ্রন্থের কোনো কোনো ব্যাখ্যাকে সমকামিতার বিরোধী মনে করা হয়। তবে ভারতের প্রধান ধর্মবিশ্বাসে সমকামিতার অবস্থান কোথায়, তা নিয়ে গবেষকদের মধ্যে দ্বিমত আছে। কেউ কেউ মনে করেন প্রাচীন হিন্দু সমাজে সমকামিতা শুধু প্রাসঙ্গিকই ছিল না, বরং তা গ্রহণীয়ও ছিল। বর্তমানে ভারতে সমকামিতা বৈধতা পেয়েছে। অতীতে সমকামিতা ভারতীয় নাগরিক সমাজ ও সরকারের কাছে একটি নিষিদ্ধ বিষয় হিসেবে পরিচিত হলেও সম্প্রতি তা আইনি বৈধতা পেয়েছে । ভারতে সমকামিতা নিয়ে সাধারণ আলোচনার সুযোগ কম। যদিও সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও তৎসংক্রান্ত আলোচনা বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালের ১১ই ডিসেম্বর পুনরায় সমকামিতাকে অবৈধ ঘোষণা করে ভারতের সুপ্রিম কোর্ট।


title: সমকামিতা

text: ইন্দোনেশিয়ায় প্রকাশ্যে সমকাম নিষিদ্ধ ও সমকামী বিয়ে অবৈধ তবে প্রতিবেশী দেশ মালয়েশিয়ার ন্যায় ইন্দোনেশিয়ায় কোন সডোমি আইন নেই এবং জাতীয় অপরাধ নীতিমালায় ব্যক্তিগত, অ-প্রাতিষ্ঠানিক সমকামী সম্পর্কের উপর কোন নিষেধাজ্ঞা নেই। ২০০৩ সালের একটি জাতীয় বিলে সমকামিতাকে অবৈবাহিক-বসবাস, ব্যাভিচার ও ডাকিনীবিদ্যা চর্চার সমান্তরালে অপরাধ হিসেবে সংজ্ঞায়িত করার একটি প্রকল্প ব্যর্থ হয় এবং এখন পর্যন্ত এর সমধর্মী কোন বিল পুনঃপ্রবর্তিত হয় নি। ইন্দোনেশীয় গে এবং লেসবিয়ান আন্দোলন দক্ষিণ-পূর্ব এশিয়ায় সবচেয়ে পুরোনো ও ব্যাপক। ১৯৮২ তে দেশে প্রথম সমকামী অধিকার সংগঠন প্রতিষ্ঠার সাথে সাথে এই লক্ষ্যে কাজকর্মের সূচনা হয়। ১৯৮০ এর দশকের শেষ ও ৯০ এর দশক জুড়ে ""ল্যামডা ইন্দোনেশিয়া"" এবং অন্যান্য অনুরূপ সংগঠন গড়ে ওঠে। বর্তমানে দেশের বৃহত্তম এলজিবিটি সংগঠনগুলোর মধ্যে ""গেয়া নুসান্তারা"" এবং ""আরুস পেলাঙ্গি"" উল্লেখযোগ্য। এই ধরণের সংগঠনের মোট সংখ্যা এখন ইন্দোনেশিয়ায় ত্রিশ ছাড়িয়েছে। ইন্দোনেশিয়ায়, যেখানে ধর্ম সমাজ ব্যবস্থায় একটি প্রভাবশালী ভূমিকা রাখে, এবং যেখানে মোট জনসংখ্যার ৯০ শতাংশসংখ্যা মুসলিম, সেখানে সমকামিতা আইনগতভাবে শাস্তিযোগ্য না হলেও ইসলামের পাশাপাশি অন্যান্য ধর্মের ধর্মীয় নেতাদের দ্বারাও সমকামিতার শাস্তির দাবি উত্থাপিত হয়েছে। ২০০২ সালে, ইন্দোনেশিয়ার সরকার উত্তরপশ্চিমের আচেহ প্রদেশকে ইসলামিক শরিয়া আইন প্রবর্তনের অধিকার দেয় যা মুসলিম অধিবাসীদের মধ্যে সমকামিতাকে অপরাধ হিসেবে সংজ্ঞায়িত করে। ২০১৪ এর সেপ্টেম্বরে আচেহ প্রদেশের সরকার একটি শরিয়াভিত্তিক সমকামিতা-বিরোধী আইন পাশ করে যা হল, যদি কেউ সমকামী যৌনাচারকৃত হিসেবে ধরা পড়ে তবে তাকে শাস্তিস্বরূপ ১০০ চাবুকাঘাত ১০০ মাসের কারাদণ্ড প্রদান করা হবে। ২০১৫ সালের শেষের দিকে আইনটি কার্যকর করা হয়।


title: সমকামিতা

text: অন্যদিকে, মধ্যপ্রাচ্যের অনেক সরকার প্রায়শই সমকামিতাকে এড়িয়ে যায়, এর অস্তিত্বকে অস্বীকার করে এবং একে অপরাধ হিসেবে সংজ্ঞায়িত করে। মুসলিম দেশসমূহের সবগুলোতেই সমকামিতা অবৈধ। বহু মুসলিম দেশে সমলিঙ্গীয় যৌনসংগমের ফলে আইনগতভাবে মৃত্যুদণ্ডের সাজা প্রদান করা হয়, এরা হল: সৌদি আরব, ইরান, মোরিতানিয়া, উত্তর নাইজেরিয়া, সুদান, এবং ইয়েমেন। ইরানের রাষ্ট্রপতি মাহমুদ আহমেদিনেজাদ ২০০৭ সালে কলম্বিয়া বিশ্ববিদ্যালয়ে তার বক্তব্য প্রদানকালে বলেন যে, ইরানে কোন সমকামী লোকজন নেই। সম্ভবত, এর একটি কারণ হতে পারে যে, তারা সরকারি তহবিল না পাওয়া অথবা পরিবার কর্তৃক ত্যাজ্য হওয়ার ভয়ে তাদের যৌন পরিচয়কে লুকিয়ে রাখে।


title: যৌনতা ও আইন

text: অনেক দেশেই সমকামিতা বেআইনি। বাংলাদেশে ৩৭৭ ধারার ব্যাখ্যায় পায়ুসঙ্গমজনিত যে কোন যৌথ যৌন কার্যকলাপকে এর অন্তর্ভুক্ত করা হয়েছে। একারণে, পরস্পর সম্মতিক্রমে বিপরীতকামী মুখকাম ও পায়ুমৈথুনও উক্ত আইন অনুযায়ী শাস্তিযোগ্য অপরাধ বলে গণ্য হতে পারে। ২০১৩ সালে সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে । বর্তমানে সমকামীদের সাজা ওই ৩৭৭ দণ্ড বিধি অনুযায়ী প্রচলিত।